৬ এপ্রিলের পর কী? | শীর্ষবিন্দু ৬ এপ্রিলের পর কী? | শীর্ষবিন্দু\n৬ এপ্রিলের পর কী?\nপ্রকাশ কাল: শনিবার, ৬ এপ্রিল, ২০১৩\nটি এস এলিয়ট তাঁর বিখ্যাত কবিতা ‘ওয়েস্ট ল্যান্ড’-এ এপ্রিলকে অভিহিত করেছিলেন নিষ্ঠুরতম মাস হিসেবে। মূলত প্রকৃতির প্রকৃতি বর্ণনা করতে গিয়ে তিনি এ মন্তব্য করেছিলেন। কিন্তু বাংলাদেশে এপ্রিল বা চৈত্র-বৈশাখ মাস মোটেই নিষ্ঠুর নয়। এই মাসে বাংলা নববর্ষ থাকায় ব্যবসায়ীরা হালখাতা খোলেন। কৃষকেরা নতুন ফসল রোপণের প্রস্তুতি নেন। আবহমান কাল থেকেই গ্রামে নানা উৎসবের মধ্য দিয়ে বাংলা নববর্ষ উদ্যাপিত হয়ে আসছে। এখন সেই উৎসবের ঢক্কানিনাদ শহরেও শোনা যাচ্ছে। বাড়ছে বেচাকেনাও।\nবাংলাদেশের মানুষ এই এপ্রিলের নিষ্ঠুরতার প্রথম অভিজ্ঞতা লাভ করে ২০০১ সালের ১৪ এপ্রিল বা পয়লা বৈশাখে; সেদিন ভোরে রমনার বটমূলে আয়োজিত ছায়ানটের বর্ষবরণ অনুষ্ঠানে হাজার হাজার শ্রোতা-দর্শকের ভিড়ে লুকিয়ে থাকা কয়েকজন জঙ্গি বোমা হামলা চালিয়ে নয়জন নারী-পুরুষের জীবন কেড়ে নেয়। এর আগে এই জঙ্গিগোষ্ঠীই যশোরে উদীচীর সম্মেলনে বোমা হামলা করেছিল। ঘাতকদের কেউ কেউ ধরা পড়লেও গত ১৩ বছরেও সেই হত্যার বিচার হয়নি। কবে হবে, সে কথাও কেউ বলতে পারে না। আমরা বিচারহীনতার মধ্যে বসবাস করছি নতুন বিচারের আশায়।\nএই এপ্রিলেই দেশ আরেকবার বিপর্যয়ের মুখোমুখি হয়েছিল ২০০৪ সালের ৩০ এপ্রিল। বিএনপি-জামায়াত নেতৃত্বাধীন চারদলীয় জোট সরকার তখন ক্ষমতায়। রাষ্ট্রযন্ত্রের সর্বত্র অস্থিরতা, অনিশ্চয়তা। জঙ্গিদের ভয়াবহ উৎপাত। ক্ষমতাসীন শিবিরে চরম অসন্তোষ, বিদ্রোহ। সরকারি দলের পীড়ন ও বিরোধী দলের আন্দোলনে জনগণ তখন দিশেহারা। এরই মধ্যে আওয়ামী লীগের তৎকালীন সাধারণ সম্পাদক আব্দুল জলিল সংবাদ সম্মেলন করে ঘোষণা দিলেন, ‘তাঁর হাতে ট্রাম্পকার্ড আছে এবং ৩০ এপ্রিলের মধ্যে খালেদা জিয়া সরকারের পতন ঘটবে।’ এমনকি তিনি এও বললেন, ‘৩০ এপ্রিলের পর খালেদা জিয়া দেশবাসীর উদ্দেশে ভাষণ দেবেন ঠিকই, তবে প্রধানমন্ত্রী হিসেবে নন, বিরোধী দলের নেতা হিসেবে।’ এরপর এপ্রিলের শেষ ১০ দিনে আওয়ামী লীগ হাওয়া ভবন ঘেরাও, তিন দিনের গণ-অনাস্থা এবং দুই দিনের হরতালের কর্মসূচিকে কেন্দ্র করে সারা দেশ ছিল টালমাটাল। বিরোধী দলকে ঠেকাতে সে সময়ে সরকার ঢাকা শহরেই পাঁচ হাজারের বেশি মানুষকে গ্রেপ্তার করেছিল। বিভিন্ন বাস, লঞ্চ ও রেলস্টেশনেও পাকড়াও করা হয়েছিল বাইরে থেকে আসা শ্রমজীবী সাধারণ মানুষকে। সরকারের আশঙ্কা ছিল, আওয়ামী লীগ আহূত কর্মসূচিতে সারা দেশ থেকে লাখ লাখ লোক ঢাকায় আনা হচ্ছে, যেকোনো উপায়ে তাদের আটকাতে হবে। আটকানো হলো। জেলখানা ভরে গেল। রাজনৈতিক মহলে তখন গুঞ্জন ছিল, বিএনপির ১০০ জন সাংসদ পদত্যাগ করে বিরোধী দলের সঙ্গে একাত্মতা ঘোষণা করবেন।\nকিন্তু শেষমেশ ৩০ এপ্রিল ২০০৪ কিছুই ঘটেনি। আব্দুল জলিলের ট্রাম্পকার্ড ব্যর্থ হয়েছিল।\nআজ ৬ এপ্রিলের আগে ও পরের ঘটনাবলি নয় বছর আগের কথাই মনে করিয়ে দেয়। ঘটনাগুলো একই খাতে প্রবাহিত না হলেও অনেক মিল আছে। সেদিন আওয়ামী লীগ সরকার পতনের ডাক দিয়েছিল। আজ বিএনপির নেতারা বলছেন, ‘সরকারের পতন সময়ের ব্যাপার মাত্র।’ সেদিনও রাজনৈতিক স্বার্থে মহল বিশেষ ধর্মকে ব্যবহার করেছিল, আজও করছে।\nদেশজুড়ে মানুষের মনে গভীর শঙ্কা, ভয়। সবাই উদ্বেগ-উৎকণ্ঠায়। আর এই উৎকণ্ঠা হেফাজতে ইসলাম বাংলাদেশের ৬ এপ্রিল ঘোষিত লংমার্চ এবং সমাবেশকে কেন্দ্র করে। গতকাল ভোর থেকেই ঢাকাসহ সারা দেশে বাস, লঞ্চ চলাচল বন্ধ রয়েছে। কোথাও কোথাও কর্মীদের আসতে বাধা দেওয়া হয়েছে, আবার কোথাও তাঁরা সরকারি স্থাপনা ভাঙচুর করেছেন। হেফাজতে ইসলাম বলেছে, ‘যেখানে বাধা সেখানেই অবরোধ।’ সরকার বলছে, ‘তাদের কাছে খবর আছে, এই কর্মসূচিকে কেন্দ্র করে জামায়াতে ইসলামী ও ছাত্রশিবির নাশকতা ঘটাবে।’ পরিবহনমালিকেরা বলছেন, ‘নাশকতার ভয়ে তাঁরা গাড়ি বের করছেন না।’\nশান্তিপূর্ণ সভা-সমাবেশ করার অধিকার সবার আছে। হেফাজতে ইসলামের আমির আল্লামা শাহ আহমদ শফী তাঁর ভক্তদের নির্দেশ দিয়েছিলেন, তাঁরা যেন শুকনা খাবার নিয়ে লংমার্চে অংশ নিতে আসেন এবং যেখানে বাধা পাবেন সেখানেই বসে আল্লাহর নাম নেন। কিন্তু এখন সংগঠনের কোনো কোনো নেতা বলেছেন, লংমার্চে বাধা দেওয়া হলে সেখানেই তাঁরা অবরোধ করবেন। তাঁরা আরও দাবি করেছেন, ২৩টি সংগঠনের হরতাল প্রত্যাহার করা না হলে রোববার থেকে লাগাতার হরতাল পালন করা হবে।\nলাগাতার হরতাল! এমনিতেই মার্চ মাসটি হরতালে হরতালে কেটেছে। ব্যবসা-বাণিজ্য লাটে উঠতে বসেছে। হেফাজতে ইসলাম এমন সময়ে তাদের কর্মসূচি দিয়েছে, যখন যুদ্ধাপরাধের বিচারের দাবিতে শাহবাগে তরুণেরা আন্দোলন করেছিলেন। গণতান্ত্রিক সমাজে যে যার কর্মসূচি নির্বিঘ্নে পালন করবেন। কেউ কারও কর্মসূচিতে বাধা দেবেন না। কাউকে আসতেও বাধ্য করবেন না। কিন্তু চট্টগ্রামে তরুণদের কর্মসূচি পালন করতে দেননি হেফাজতে ইসলামের নেতারা। তাঁরা তাঁদের কর্মসূচিকে সম্পূর্ণ অরাজনৈতিক দাবি করেছেন। আবার সরকারবিরোধী সব দল একজোট হয়ে হেফাজতে ইসলামের কর্মসূচিতে সমর্থনও জানিয়েছে। হেফাজতে ইসলাম এত দিন বলে আসছে, তারা জামায়াত-শিবিরবিরোধী। তাহলে এখন কীভাবে জামায়াত তাদের কর্মসূচির প্রতি সমর্থন জানাল?\nবাংলাদেশে এই মুহূর্তে সব পক্ষ কর্মসূচি ও এজেন্ডা নিয়ে ব্যস্ত। ক্ষমতাসীন মহাজোট বিএনপি-জামায়াতের ষড়যন্ত্র ও নাশকতা রুখতে দলীয় নেতা-কর্মীদের অতন্দ্র প্রহরীর দায়িত্ব পালন করতে বললেও কর্মীরা নির্বিকার। এমনকি যেসব এলাকায় জামায়াত-শিবির সন্ত্রাসী হামলা চালাচ্ছে, সেসব এলাকায়ও ক্ষমতাসীন দলের কাউকে দেখা যাচ্ছে না। ঢাকায় নেতারা ফটোসেশন করছেন। আর প্রধান বিরোধী দল বিএনপি জামায়াতে ইসলামীকে নিয়ে ‘দেশ রক্ষা ও গণতন্ত্র রক্ষার’ সর্বাত্মক আন্দোলনে নেমেছে। হেফাজতে ইসলাম মনে করে, দেশে এখন ইসলাম বিপন্ন, তাই তাদের মাঠে নামা জরুরি। কিন্তু আমরা এই সহজ কথাটি বুঝতে পারছি না যে দেশের ৯১ শতাংশ মানুষ মুসলমান, সে দেশে কী করে ইসলাম বিপন্ন হয়? এখানে শত শত বছর ধরে ইসলাম চর্চা হয়ে আসছে। তাদের ধর্ম পালনে কেউ বাধাও দিচ্ছে না; বরং যারা এ দেশে ধর্মীয় ও নৃতাত্ত্বিক সংখ্যালঘু, তাদের পাশে দাঁড়ানো কিংবা হেফাজত করার কেউ নেই।\nসম্মিলিত সাংস্কৃতিক জোট, ঘাতক দালাল নির্মূল কমিটিসহ ২৩টি সংগঠন গতকাল সন্ধ্যা ছয়টা থেকে আজ সন্ধ্যা পর্যন্ত হরতালের কর্মসূচি দিয়েছে। তারা বলেছে, তারা শান্তিপূর্ণ হরতাল পালন করবে; কারও ওপর জবরদস্তি করা হবে না। অন্যদিকে শাহবাগের গণজাগরণ মঞ্চ ২২ ঘণ্টার অবরোধ কর্মসূচি নিয়েছে। এর আগে তারা প্রধানমন্ত্রীর কাছে দেওয়া স্মারকলিপিতে অবিলম্বে জামায়াতে ইসলামী ও ইসলামী ছাত্রশিবিরকে নিষিদ্ধ করতে আইনি পদক্ষেপ নেওয়ার দাবি জানিয়েছিল। প্রধানমন্ত্রী শেখ হাসিনা গত বৃহস্পতিবার আলেম-ওলামাদের সঙ্গে আলোচনাকালে বলেছেন, আদালতে দলটির বিরুদ্ধে একটি মামলা থাকায় জামায়াতে ইসলামীকে নিষিদ্ধ করা যাচ্ছে না। অথচ কয়েক দিন আগে তিনি বলেছিলেন, ‘এ দেশে জামায়াত-শিবিরের রাজনীতি করার অধিকার নেই।’\nএই যে বিভিন্ন সংগঠন যুদ্ধংদেহী কর্মসূচি নিয়ে মাঠে নেমেছে, তাতে সাধারণ মানুষ নিরুপায়, অসহায়। অর্থনীতির চাকা অচল। ব্যবসা-বাণিজ্যে স্থবিরতা চলছে। নিত্যপণ্যের দাম বাড়ছে। সেদিকে কারও খেয়াল নেই। এই হরতাল, অবরোধ, লংমার্চে সবচেয়ে বেশি ক্ষতিগ্রস্ত হয় সাধারণ ও শ্রমজীবী মানুষ, যাদের কথা কেউ ভাবছে না।\nজনমনে অধীর জিজ্ঞাসা—কী হবে আজ ৬ এপ্রিল এবং তার পর? দেশজুড়ে এখন টানটান উত্তেজনা। জনজীবনে অস্থিরতা। বাস, লঞ্চসহ সব ধরনের যান চলাচল বন্ধ আছে। লাগাতার কর্মসূচি সবাইকে গভীর সংকটে ফেলেছে। এই সংকট কি আজকের কর্মসূচির মধ্য দিয়ে শেষ হবে?\nগতকাল বিভিন্ন স্থানে বিক্ষিপ্ত সংঘর্ষ হয়েছে। মানুষ হতাহত হয়েছে। এই সংঘাত-সংঘর্ষের শেষ কোথায়? একটি অরাজনৈতিক কর্মসূচিকে ঘিরে কেন এত অস্থিরতা? কেন এক পক্ষ অন্য পক্ষকে সহ্য করতে পারছে না? ইসলাম তো শান্তির ধর্ম। সেই ধর্মের নামে কেন এই হানাহানি চলবে?\nএকাত্তরেও একদল মানুষ ধর্মের নামে অধর্মের কাজ করেছে। হেফাজতে ইসলামকে অবশ্যই সজাগ থাকতে হবে, তাদের এই অরাজনৈতিক কর্মসূচিকে যাতে কেউ রাজনৈতিক উদ্দেশ্যে ব্যবহার করতে না পারে। তরুণ প্রজন্মকেও শান্তি ও সংযম বজায় রাখতে হবে; তাদের এত দিনের সুনাম যাতে কারও উসকানিতে বিনষ্ট না হয়। সবার ওপরে দেশ। মানুষের মানবিক মর্যাদা ও সম্মান অক্ষুণ্ন রাখতে হবে। শান্তিপূর্ণ উপায়ে নিজ নিজ কর্মসূচি পালন করুন। কেউ অন্যের কর্মসূচিতে বাধা দেবেন না। নিজ নিজ আদর্শ প্রচার করুন। কিন্তু অন্যকে আহত বা আক্রমণ করবেন না।\nসাধারণ মানুষ শান্তি চায়। হেফাজতে ইসলাম রোববার আগাম হরতালের ঘোষণা দিয়ে রেখেছে। এরপর আরেক পক্ষ হরতাল ডাকবে। বিরোধীদলীয় নেতা বলে রেখেছেন, ‘হরতাল না চাইলে সরকারকে এখনই পদত্যাগ করতে হবে।’ সরকার কার কাছে পদত্যাগ করবে? সরকার পদত্যাগ করলেই কি তিনি ক্ষমতায় আসতে পারবেন? ২০০১-০৬ সালেও এ ধরনের কঠোর ও কঠিন আন্দোলনে ছিল বিরোধী দল। তখন বিএনপির নেতারা বলতেন, ‘মেয়াদের এক দিন আগেও পদত্যাগ করবেন না।’\nতাহলে আগামী অক্টোবর পর্যন্ত দেশ অচল করার রাজনীতি চলতে থাকবে?\nবিএনপির নেতারা নিশ্চয়ই আন্দোলন করছেন ক্ষমতায় যাওয়ার জন্য। কিন্তু দেশটা ধ্বংস হয়ে গেলে সেই ক্ষমতায় কী লাভ? তখন তাদেরও পূর্বসূরিদের মতো বলতে হবে, ‘বিগত সরকার দেশটা একেবারেই ধ্বংস করে গেছে। এখন এই ধ্বংস থেকে দেশকে পুনর্গঠনের জন্য অন্তত কয়েকটি মেয়াদে তাদের ক্ষমতায় থাকতে হবে।’\nসোহরাব হাসান: কবি, সাংবাদিক। sohrab03@dhaka.net


মূলপাতা ইসলাম সাম্প্রদায়িক ঘৃণা ও বিদ্বেষ সঙ্কটে রাসূল সা. এর যুগান্তকারী সমাধান\nপ্রকাশিত: অক্টোবর ২০, ২০২১\nসাম্প্রদায়িক ঘৃণা ও বিদ্বেষ মানবজাতির পুরোনো সঙ্কট। আল্লাহর রসুল এই সঙ্কটের যুগান্তকারী সমাধান করেছিলেন। মদীনায় হিজরতের পর আল্লাহর রসুল মদীনার ইহুদি, পৌত্তলিক ও মুসলিম নির্বিশেষে সবাইকে ঐক্যবদ্ধ করেছিলেন যা ইতিহাসে মদীনা সনদ নামে খ্যাত।\nআন্তঃধর্মীয় বিভাজন ও ঘৃণা-বিদ্বেষের বিপরীতে রসুলাল্লাহ গড়ে তুলেছিলেন আন্তঃধর্মীয় সম্প্রীতি, আস্থা, বিশ্বাস ও সহনশীলতার সম্পর্ক।\nএছাড়া রসুলাল্লাহ তাঁর হাতে গড়া জাতিকে এমন আকিদা শিক্ষা দিয়েছিলেন যে, সেই জাতি উদারতা, অসাম্প্রদায়িকতা ও সহনশীলতার মূর্ত প্রতীক হয়ে উঠেছিল। তারা ছিলেন সার্বজনীন মানসিকতার ধারক। এই মানসিকতা তৈরি করেছিল ইসলাম।\nকোর’আনে বারবার মানুষের আদি পিতা-মাতা ও আদি অবস্থার কথা স্মরণ করানো হয়েছে। যেমন, সুরা নিসার প্রথম আয়াতেই আল্লাহ বলেছেন, “হে মানুষ! তোমরা তোমাদের প্রতিপালককে ভয় কর। যিনি তোমাদের একই ব্যক্তি হতে সৃষ্টি করেছেন এবং তা থেকে তার সহধর্মিনী সৃষ্টি করেছেন। যিনি তাদের দু'জন থেকে পৃথিবীতে বহু নর-নারী বিস্তার করেছেন।” খেয়াল করুন, আয়াতের কথাগুলো আল্লাহ কাদেরকে বলেছেন। শুধু মো’মেনদেরকে নয়, মুসলিমদেরকে নয়, রসুলকেও নয়, বলেছেন পুরো মানবজাতিকে।\nতিনি মানুষকে স্মরণ করিয়ে দিচ্ছেন তোমরা নিজেদের মধ্যে যত বিভাজনের দেয়াল তুলে রাখো না কেন, আমার দৃষ্টিতে তোমরা সবাই এক পিতা মাতার সন্তান। তোমরা সবাই ভাই।\nএছাড়াও বাকারার ৬২ নম্বর আয়াতসহ বহু আয়াতে আল্লাহ বলেছেন- অন্যান্য ধর্মের অনুসারীদের মধ্যেও ঈমানদার ব্যক্তি রয়েছেন।\nএই সার্বজনীন চেতনায় উজ্জীবিত ছিল উম্মতে মোহাম্মদ জাতি। কাজেই সেই জাতিটি যখন অর্ধপৃথিবীর শাসকে পরিণত হয়েছিল তাদের অধীনে বিভিন্ন ধর্মের, মতের, বিশ্বাসের মানুষ যথাযথ সম্মান ও মর্যাদা বজায় রেখে নিজ নিজ ধর্মীয় উপাসনা, অনুষ্ঠান ইত্যাদি সম্পাদন করতেন। কোনো সাম্প্রদায়িক দাঙ্গার ঘটনা কল্পনাও করা যেত না।


প্রধানমন্ত্রী ‘অশিক্ষিত গেঁয়ো’! বিতর্কে জড়ালেন কংগ্রেস নেতা। - Najarbandi । Online Bengali News Portal, Read Latest Bengali News from Most Popular News Portal\nHome / Kolkata / প্রধানমন্ত্রী ‘অশিক্ষিত গেঁয়ো’! বিতর্কে জড়ালেন কংগ্রেস নেতা।\nপ্রধানমন্ত্রী ‘অশিক্ষিত গেঁয়ো’! বিতর্কে জড়ালেন কংগ্রেস নেতা।\nনজরবন্দি ব্যুরো: ফের বিতর্কিত মন্তব্য করলেন কংগ্রেস নেতা। এবার এই বিতর্কিত মন্তব্য করেন মুম্বাই কংগ্রেসের সভাপতি সঞ্জয় নিরুপম। প্রধানমন্ত্রী নরেন্দ্র মোদী ‘অশিক্ষিত, গেঁয়ো!’ এমন মন্তব্য করে বিতর্কে জড়ালেন এই নেতা।\nএর আগে প্রধানমন্ত্রীকে নিচ আদমি বলে, বিতর্কে জড়িয়েছিলেন কংগ্রেস নেতা মণিশংকর আইয়ার। তাঁকে ৬ বছরের জন্য সাসপেন্ড করে দল। পরে অবশ্য তাঁকে ফিরিয়েও নেয় দল। এবারে অবশ্য তেমন কোনও পদক্ষেপ নেয়নি কংগ্রেস নেতৃত্ব।\nমহারাষ্ট্রের স্কুলগুলিতে প্রধানমন্ত্রী ছোটোবেলার কাহিনী নিয়ে তৈরি একটি শর্ট ফিল্ম দেখানোর সিদ্ধান্ত নিয়েছে সেখানকার বিজেপি সরকার। এই সিদ্ধান্তের প্রতিবাদ করতে গিয়েই এই বেফাঁস মন্তব্য করেন সঞ্জয়।


ইমাম মূসা কাযিম (আ.) এর হাদীস- ২ | تلویزیون اینترنتی شیعیان\nনীড়পাতা » ইমাম মূসা কাযিম (আ.) এর হাদীস- ২\nইমাম কাযিম (আ.) বলেছেনঃ যার ব্যাক্তিত্ব নাই তার দ্বীন নাই, যার আক্বল নাই তার ব্যাক্তিত্ব নাই, সর্বত্তোম ব্যাক্তি হচ্ছে সে যে দুনিয়াকে নিজের জন্য সব কিছু মনে করে না। জেনে রাখ তোমাদের প্রকৃত মূল্য হচ্ছে বেহেস্ত, সুতরাং নিজেকে অন্য কিছুর বিনিময়ে বিক্রয় করো না। (তোহফুল উকুল, পৃষ্ঠা ৪০৭)\nউক্ত হাদীসে মুরুওয়াত সম্পর্কে বলা হয়েছে এবং বিভিন্ন হাদীসে মুরুওয়াতকে বিভিন্নভাবে ব্যাখ্যা করা হয়েছে।\n১- মুরুওয়াত চারটি জিনীষের মধ্যে রয়েছেঃ রাষ্ট্রক্ষমতা পরিচালনার সময় নম্রতা বজায় রাখা, ক্ষমতায় থাকালিন ক্ষমাশীল হওয়া, শত্রুতার সময় নসিহত করা, কারো চাওয়ার পূর্বে তাকে দান কর। (আস সাআদাতুল আবাদিয়া, পৃষ্ঠা ৮৩)\n২- মুরুওয়াত হচ্ছে এমন এক পোষাকের নাম যাতে সকল ফযিলত এবং ভাল দিক রয়েছে। (তাসনিফুল গুরুরুল হাকাম, পৃষ্ঠা ২৫৮)\n৩- প্রত্যেক মানুষের আক্বল এবং চিন্তাধারা অনুযায়ি তার মধ্যে মুরুওয়াত পরিলক্ষিত হয়। (তাসনিফু গুরারিল হেকাম, পৃষ্ঠা ২৫৮)\n৪- মানুষের মূল্যায়ন হয় তার আক্বলের মাধ্যমে এবং তার সৌন্দর্যের মূল্যায়ন হয় তার মুরুওয়াত অনুযায়ি। (তাসনিফু গুরারিল হেকাম, পৃষ্ঠা ২৫৮)\n৫- মুরুওয়াত মানুষকে সর্বচ্চো গুণে গুনান্বিত করে। (তাসনিফু গুরারিল হেকাম, পৃষ্ঠা ২৫৮)\n৬- মুরুওয়াত মানুষকে সব ধরণের খারাপদিকে ধাবিত হওয়া থেকে বাধা দেয়। (মিযানুল হিকমা, খন্ড ৯, পৃষ্ঠা ১১০)\n৭- রাসুল (সা.) বলেছেনঃ আমার আহলে বাইতের মুরুওয়াত হচ্ছে যদি কেউ তাদের প্রতি অত্যাচার করে বা যদি কেউ তাদেরকে বঞ্চিত করে তাদেরকে ক্ষমা করে দেয়া। (বিহারুল আনওয়ার, খন্ড ১৭, পৃষ্ঠা ৪১)\n৮- ইমাম সাদিক্ব (আ.) কে জিজ্ঞাসা করা হয় মুরুওয়াত কি? তিনি বলেনঃ খোদা যে সম্পর্কে নিষেধাজ্ঞা জারী করেছেন তা না করা আর যে সম্পর্কে নির্দেশ দিয়েছেন তা সম্পাদন করা। (তোহফুল উকুল, পৃষ্ঠা ২৬৪)\n৯- ইমাম আলী (আ.) বলেছেনঃ মুরুওয়াতের পরিসীমা হচ্ছে যে কাজ তুমি প্রকাশ্যভাবে করতে ইতস্ত বোধ কর সে কাজ গোপনে করো না। (মিযানুল হিকমা, খন্ড ৯, পৃষ্ঠা ১১৪)\n১০- মুরুওয়াতের মানদন্ড হচ্ছে, সত্যবাদিতা এবং সৎ কর্ম। (তাসনিফু গুরারিল হেকাম, পৃষ্ঠা ২৫৯)\n১১- ইমাম বাকের (আ.) বলেছেনঃ মুরুওয়াত হচ্ছে কোন কিছুকে এত বেশী পছন্দ করো না যার কারণে তোমাকে লাঞ্ছিত এবং অপমানিত হতে হয় এবং কারো কাছে কিছু চেয় না যেন তোমাকে ছোট হতে হয় এবং কৃপণতা করো না যেন তোমাকে অবাঞ্চিত কথা শুনতে হয় এবং নাদানী করো না যেন তোমার শত্রু তৈরী হয়। (বিহারুল আনওয়ার, খন্ড ৭৮, পৃষ্ঠা ১৭২)\n১২- ইমাম আলী (আ.) বলেছেনঃ মুরুওয়াতের শর্ত হচ্ছে হারাম থেকে নিজেকে বিরত রাখা। (তাসনিফু গুরারিল হেকাম, পৃষ্ঠা ২৫৯)\n১৩- ইমাম আলী (আ.) বলেছেনঃ যার মুরুওয়াত নাই তার সাহস নাই। (তাসনিফু গুরারিল হেকাম, পৃষ্ঠা ২৫৯)\n১৪- ইমাম আলী (আ.) বলেছেনঃ যার আত্মভরসা কম তার মুরুওয়াত হচ্ছে মূল্যহীন। (মিযানুল হিকমা, খন্ড ৯, পৃষ্ঠা ১১৭ )\nউপরে উল্লেখিত হাদীস সমূহ থেকে যে বিষয়টি স্পষ্ট হয় তা হচ্ছে মানুষের ভালদিক বা ভালকর্ম সমূহের সমষ্টিকে মুরুওয়াত বলা হয়।\nউক্ত হাদীস থেকে বুঝা যায় যে, আকলের সাথে দ্বীনের সম্পর্ক রয়েছে। সতরাং বুদ্ধিমান ব্যাক্তি হচ্ছে দ্বীনদার উদাহরণ স্বরূপ বলতে পারি যে যদি কোন বাচ্চা বলে যে, আপনি যেখানে দাড়িয়ে আছেন সেখান থেকে কিছুক্ষণ আগে একটি সাপ ছিল। যদি উক্ত কথার ভিত্তিতে ধরেও নিই যে কথাটা একটি বাচ্চা বলেছে, ইয়ার্কি করেছে বা না বুঝে বলেছে। কিন্তু যদি বুদ্ধিমান ব্যাক্তি হয় তাহলে সে বিষয়টি নিয়ে ভেবে দেখবে, কেননা যদি কথাটি মিথ্যা হয় তাহলে তার কোন ক্ষতি হবে না আর যদি সত্যি হয় তাহলে তার ক্ষতি হওয়ার সম্ভাবনা রয়েছে। তাই সে তখনই সে সাপ সম্পর্কে সতর্ক হয়ে যাবে\nএক লক্ষ চব্বিশ হাজার নবী এসেছেন এবং বলেছেন জান্নাত ও জাহান্নাম রয়েছে। যদি কারো মধ্যে মুরুওয়াত থাকে তাহলে সে অবশ্যই চিন্তা করবে যে ভাল কাজ করি কেননা যদি জান্নাত বা জাহান্নাম থাকে তাহলে এর পরিণাম আমাকে ভোগ করতে হবে আর যদি না থাকে তাহলেও আমার তেমন কোন ক্ষতি হবে না।\nসুতরাং একজন মুমিনের উচিত ভবিষ্যতের কথা চিন্তা করে নিজের জীবনকে পরিচালিত করা যেন পরে তাকে আফসোস করতে না হয়।


আবুল কাসেম হায়দার | প্রকাশের সময় : ২৩ জানুয়ারি, ২০১৬, ১২:০০ এএম\nপ্রবৃদ্ধিতে বাংলাদেশ আগামীতে তৃতীয় বৃহত্তম দেশ হিসেবে পৃথিবীর মানচিত্রে স্থান করে নিতে যাচ্ছে। এই শুভ সংবাদ আমাদের জন্য একটি বড় প্রাপ্তি। এত রাজনৈতিক অশান্তিতে থেকেও আমরা আমাদের প্রবৃদ্ধির ধারাকে ধরে রাখতে সক্ষম হয়েছি, এটা অবাক করার মতো। বিগত কয়েকটি বছর দেশে রাজনৈতিক নেতিবাচক অশান্তি আমাদের সমাজ, রাষ্ট্রকে বেশ সমস্যায় রেখেছে। তারপরও প্রবৃদ্ধি বৃদ্ধির ধারা বেশ চমৎকার। ২০১৬ সালে আমাদের প্রবৃদ্ধি বৃদ্ধি পেয়ে দাঁড়াবে ৬.৮ শতাংশ। ভারতের প্রবৃদ্ধি থাকবে ৭.৫ শতাংশ। আর সূচকের সর্ব উপরে থাকবে যুদ্ধ বিধ্বস্ত দেশ ইরাকের ৭.৬ শতাংশ। এইটিও বেশ অবাক করার মতো। ইরাক আজ যুদ্ধ বিধ্বস্ত দেশ। এখনও দেশে রাজনৈতিক স্থিতি নেই। হানাহানি, যুদ্ধ, অন্তর্দ্বন্দ্ব বেশ ব্যাপক। তারপরও দেশটির অর্থনীতি এগিয়ে চলেছে। ২০১৬ সালে বিশ্বে সবচেয়ে বেশি প্রবৃদ্ধি অর্জন করে সবার উপরে আসন দখল করবে। ইরাকর মতো ও আমাদের অবস্থান তৃতীয় হবে, তাও বেশ অবাক করার মতো।\nজাতিসংঘ ও বহুজাতিক দাতা সংস্থা আন্তর্জাতিক মুদ্রা তহবিল (আইএমএফ), বিশ্বব্যাংক ও এশীয় উন্নয়ন ব্যাংক (এডিবি) বছর শেষে বিশ্ব অর্থনীতির প্রবৃদ্ধি নিয়ে প্রাক্কলন প্রতিবেদন প্রকাশ করে থাকে। এবারও করেছে। সেখানে প্রতিটি দেশ নিয়ে প্রাক্কলন রয়েছে। এর মধ্যে মূলত আইএমএফের দেওয়া তথ্য ব্যবহার করে আন্তর্জাতিক গণমাধ্যম সিএনএন মানি প্রবৃদ্ধি ও আকারের দিক থেকে শীর্ষ ১০টি দেশের একটি তালিকা তৈরি করেছে। সেই তালিকায় তৃতীয় স্থানেই আছে বাংলাদেশ। আইএমএফ বলছে, ২০১৬ সালে বিশ্বমন্দা আরও গভীর হবে। গত অক্টোবরে তারা বলেছিল, নতুন বছরে বিশ্ব অর্থনীতির প্রবৃদ্ধি হবে ৩ দশমিক ৬ শতাংশ। কিন্তু এখন মনে করা হচ্ছে, প্রবৃদ্ধি আরও কম হবে। জাতিসংঘ প্রতি নতুন বছরের শুরুতে অর্থনীতির আরেকটি প্রাক্কলন প্রতিবেদন প্রকাশ করে। এবারের প্রতিবেদনের একটি সারাংশ গত সপ্তাহে প্রকাশ করা হয়েছে। সেখানে বলা হয়েছে, ২০১৬ সালে বিশ্ব অর্থনীতির প্রবৃদ্ধি হবে ২ দশমিক ৯ শতাংশ। বিশ্ব অর্থনীতির এ রকম এক হতাশাজনক প্রেক্ষাপটে নতুন বছরে বাংলাদেশ নিয়ে সবাই সাড়ে ৬ শতাংশের বেশি প্রবৃদ্ধির প্রত্যাশা করছে। গত ডিসেম্বরে বাংলাদেশে এসেছিলেন বিশ্বব্যাংকের প্রধান অর্থনীতিবিদ কৌশিক বসু। তিনিও বাংলাদেশের সাড়ে ৬ শতাংশ হারে প্রবৃদ্ধি অর্জনের প্রশংসা করে এ জন্য বাংলাদেশের নাগরিকদের গর্বিত হওয়া উচিত বলে মন্তব্য করেছিলেন। তিনি বলেছিলেন, চীনের অর্থনৈতিক প্রবৃদ্ধির সঙ্গে বাংলাদেশ পাল্লা দেবে, এটা কয়েক বছর আগেও ভাবা যেত না। অথচ, সিএনএনের তালিকায় বাংলাদেশ ছাড়িয়ে যাচ্ছে চীনকেও। তালিকায় ২০১৫ সালে বাংলাদেশ ছিল পঞ্চম স্থানে। আর প্রবৃদ্ধি হবে বলে প্রাক্কলন ছিল ৬ দশমিক ৩ শতাংশ। ২০১৬ সালে এসে বাংলাদেশ দুই ধাপ এগিয়ে তৃতীয় স্থান দখল করেছে। তালিকায় থাকা অন্য দেশগুলো হচ্ছে যথাক্রমে কাতার (৬.৫%), চীন (৬.৩%), ফিলিপাইন (৬.৩%), ভিয়েতনাম (৫.৮%), ইন্দোনেশিয়া (৫.৫%), মেক্সিকো (৫.৫%) এবং নাইজেরিয়া (৫%)। পরিকল্পনা কমিশনের সাধারণ অর্থনীতি বিভাগের (জিইডি) সদস্য শামসুল আলম বলেন, ‘আইএমএফ বলছে, ৬ দশমিক ৮ শতাংশ প্রবৃদ্ধি হবে; বিশ্বব্যাংক বলছে সাড়ে ৬ শতাংশ। এরা সব সময়ই রক্ষণশীল হিসাব দেয়। প্রতিবছরই আমরা তাদের প্রাক্কলনের চেয়ে বেশি প্রবৃদ্ধি অর্জন করি। এমন কোনো বছর পাওয়া যাবে না, তাদের প্রাক্কলনের চেয়ে কম প্রবৃদ্ধি অর্জন করেছি। বড় কোনো প্রাকৃতিক দুর্যোগ কিংবা রাজনৈতিক অস্থিরতা না হলে আমি নিশ্চিতভাবেই বলতে পারি, এ বছর প্রথমবারের মতো ৭ শতাংশ প্রবৃদ্ধি অর্জিত হবে। এটাই ২০১৬ সালের বড় সুখবর।’\nতবে এ অর্জনের পেছনে বিনিয়োগকেই বড় চ্যালেঞ্জ হিসেবে মনে করেন শামসুল আলম। তিনি বলেন, জমির প্রাপ্যতা, সুদের হারের পাশাপাশি ব্যক্তি পুঁজির নিরাপত্তার বিষয়টি গভীরভাবে চিন্তা করতে হবে। যেখানে (বাংলাদেশ) ব্যাংকে টাকা ফেলে রাখলে ১০-১১ শতাংশ সুদ পাওয়া যায়, সেখান থেকে কেন প্রায় শূন্য সুদের দেশে টাকা পাচার হয়? তবে এতটা আশাবাদী নন সাবেক তত্ত্বাবধায়ক সরকারের অর্থ উপদেষ্টা এবি মির্জ্জা মো. আজিজুল ইসলাম। তিনি বলেন, অর্থনীতি এখন কোন কোন ভিত্তির ওপর দাঁড়িয়ে আছে, সেটা বিবেচনায় আনতে হবে। এখনো বেশ কিছু সূচকে দুর্বলতা রয়েছে। রপ্তানি প্রবৃদ্ধির যে হার, তাতে এ বছর সপ্তম পঞ্চবার্ষিক পরিকল্পনার লক্ষ্য অর্জিত হবে না। প্রবাসী-আয়ে নেতিবাচক প্রবৃদ্ধি দেখা দিচ্ছে। অদূর ভবিষ্যতে প্রবাসী-আয় প্রত্যাশা পূরণ করতে পারবে না। কেননা, তেলের দাম কমে যাওয়ায় মধ্যপ্রাচ্যের দেশগুলো সমস্যায় রয়েছে। আবার পশ্চিমা দেশগুলো অভিবাসীদের সম্পর্কে কঠোর মনোভাব দেখাচ্ছে।\nমির্জ্জা আজিজুল ইসলাম মনে করেন, বিনিয়োগই হলো প্রবৃদ্ধির বড় নায়ক। কিন্তু এখন পর্যন্ত ব্যক্তি খাতের বিনিয়োগের প্রাণবন্ত চিত্র দেখা যাচ্ছে না। অর্থনীতিবিদদের মধ্যে সংশয় থাকলেও বাংলাদেশের জন্য কিন্তু আরও শুভ সংবাদ দিয়েছে সিএনএন মানি। তারা আগামী ২০২০ সাল পর্যন্ত দেশগুলোর সম্ভাব্য অবস্থান নিয়েও তালিকা করেছে। সেখানেও বাংলাদেশ আছে ওপরের দিকেই। যেমন, ২০১৭ সালে বাংলাদেশ থাকবে তৃতীয় অবস্থানেই (৭%), পরের দুই বছরে চতুর্থ স্থানে (৭%)। ২০২০ সালে ৬ দশমিক ৭ শতাংশ প্রবৃদ্ধি নিয়ে বাংলাদেশ থাকবে চতুর্থ স্থানে। এই সময়ের মধ্যে প্রবৃদ্ধির দিক থেকে বাংলাদেশকে ছাড়িয়ে যাবে মিয়ানমার। মূলত ১০০ বিলিয়ন (১০ হাজার কোটি) ডলারের বেশি অর্থনীতির আকার এমন দেশগুলো নিয়েই তালিকাটি করা হয়েছে।\nতবে আমাদের করণীয় হলো : ১. আইএমএফ-এর তথ্য অনুযায়ী বাংলাদেশ ২০১৬ সালে প্রবৃদ্ধি অর্জনে বিশ্বে তৃতীয় স্থান দখল করবে। বেশ আনন্দ ও স্বস্তি লাগছে। আমরা সত্যিকার অর্থে অর্থনীতিতে এগিয়ে চলেছি। তবে এই এগিয় চলার গতিকে ধরে রাখতে হলে বাধাসমূহ দূর করতে হবে। প্রথম বাধা হচ্ছে দেশে একটি স্থিতিশীল, নির্বাচিত সকল দলের অংশগ্রহণমূলক নির্বাচনের মাধ্যমে একটি শক্তিশালী সরকার প্রয়োজন। তাই দ্রুত একটি জাতীয় নির্বাচন দিয়ে সকলের অংশগ্রহণমূলক, নিরপেক্ষ, স্বচ্ছ প্রক্রিয়ার মাধ্যমে নির্বাচিত সরকার প্রয়াজন। তখন বিনিয়োগকারীদের আস্থা ফির আসবে। দেশে বিদেশী বিনিয়োগ বৃদ্ধি পাবে। তবেই প্রবৃদ্ধি অর্জনের ধারা অব্যাহত থাকবে।\n২. মধ্যপ্রাচ্যের মতো সকল মুসলিম দেশের সঙ্গে আরও বেশি সুসম্পর্ক গড়ে তুলতে হবে। আমাদের জনশক্তি রফতানি বৃদ্ধি করার জন্য মধ্যপ্রাচ্য, ইউরোপসহ সকল দেশের সঙ্গে কূটনৈতিক সুসম্পর্ক গড়া প্রয়োজন।\n৩. দেশে দুর্নীতি, ঘুষ, অনিয়মের মহাউৎসব চলছে। দুর্নীতির লাগামকে টেনে ধরতে হবে। রাষ্ট্রের উঁচু পর্যায় থেকে নিম্ন পর্যন্ত সকল পর্যায়ে দুর্নীতিকে সহনশীল পর্যায়ে নামিয়ে আনতে হবে। তাহলে ‘সিস্টেম লসের’ নামে অপচয় দূর হবে, প্রবৃদ্ধি বৃদ্ধি পেতে থাকবে।\n৪. দেশে দেশি-বিদেশি বিনিয়োগের প্রধানতম বাধা হচ্ছে গ্যাস সরবরাহ কমে যাওয়া। নতুন নতুন গ্যাস সংযোগ ও পুরাতন সংযোগে প্রেসার বৃদ্ধির অনুমতি বন্ধ হয়ে গেছে। নতুন বৃহৎ শিল্প স্থাপন করতে হলে ক্যাপটিভ পাওয়ার স্থাপন জরুরি। সরকার বর্তমানে ক্যাপটিভ পাওয়ার দেওয়া বন্ধ করে দিয়েছে। তাই নতুন শিল্প স্থাপন ও পুরাতন শিল্প সম্প্রসারণ বন্ধ হয়ে গেছে। সরকারকে গ্যাসের উৎপাদন, সরবরাহ নিশ্চিত করতে হবে।\nঅনুরূপভাবে বিদ্যুতের স্বল্পতার জন্য সারাদেশের মানুষ হাহাকার করছে। যদিও কিছু বিদ্যুৎ উৎপাদন বৃদ্ধি পেয়েছে, কিন্তু তাও চাহিদা অনুযায়ী অনেক কম। চাহিদা পূরণ করতে হবে। নিরবিচ্ছিন্ন বিদ্যুৎ সরবরাহ না করতে পারলে শিল্প স্থাপন করা সম্ভব হয় না। তাছাড়া দেশের জনসংখ্যার সমতা ভিত্তিতে বিদ্যুৎ উৎপাদন ও বিতরণ করা যাচ্ছে না। সমতা ভিত্তিতে বিদ্যুৎ উৎপাদন করার দীর্ঘ মেয়াদি পরিকল্পনাকে দ্রুত এগিয়ে নিতে হবে।\n৫. ব্যাংকসমূহে সুদের হার অনেক নামিয়ে আনতে হবে। ঋণ ও বাংলাদেশে সুদের হার ১২ থেকে ২২ শতাংশ রয়েছে। এর পূর্বে সুদের হার ছিল কমপক্ষে ১৪ শতাংশের উপরে। বিগত কিছুদিন ধরে ব্যাংকের সুদের হার কোথাও কোথাও ১১ শতাংশ পর্যন্ত নেমে এসেছে। এই ক্ষেত্রে সরকারকে কৌশলগত সুবিধা দিয়ে ব্যাংকসমূহে সুদের হার ৪ থেকে ৭ শতাংশে নামিয়ে আনার চেষ্টা করতে হবে। অন্যদিকে আমাদের দেশে ব্যাংকসমূহে নানা চার্জও বেশ বেশি। ব্যাংকসমূহে চার্জও যথেষ্ট পরিমাণ কমিয়ে আনতে হবে।\n৬. প্রবৃদ্ধি বৃদ্ধির জন্য যেমন বিনিয়োগ প্রয়োজন, তেমনি কর্মসংস্থান বৃদ্ধির জন্য শিল্প স্থাপনের কোন বিকল্প নেই। অধিক শিল্প স্থাপন অর্থ হচ্ছে অধিক হারে কর্মসংস্থান করা। শুধু সরকারি নয়, বেসরকারি খাতেও বিনিয়োগ, কর্মসংস্থান বৃদ্ধির জন্য উদ্যোগ দ্রুত গ্রহণ করতে হবে। প্রধানমন্ত্রী গত ১ জানুয়ারি বাণিজ্য মেলা উদ্বোধন করতে গিয়ে বলেছেন, বেশি বেশি দেশি পণ্য যা রপ্তানির চাহিদা রয়েছে, তা উৎপাদন করতে হবে। রফতানি পণ্যের খাত বৃদ্ধি করতে হবে। কিন্তু এটা করতে হলে নতুন শিল্প স্থাপন করতে হবে। নতুন শিল্প স্থাপন অব্যাহত থাকলে প্রবৃদ্ধি বৃদ্ধিও অব্যাহত থাকবে।\n৭. সামাজিক সুবিচার, ন্যায়ের শাসন কায়েম অতিব জরুরি হয়ে পড়েছে। সুশাসন ছাড়া, সুবিচার ছাড়া, নিরপেক্ষ বিচারক ছাড়া দেশের উন্নতি আশা করা যায় না। সুশান, সুবিচার ব্যবস্থা আমাদের অর্থনীতিকে এগিয়ে নিয়ে যাবে। বিচার ব্যবস্থার সর্বনিম্ন থেকে সর্বউচ্চ পর্যন্ত ন্যায় বিচার, নিরপেক্ষ বিচার, সুবিচার সকলে প্রত্যাশা করে। এর জন্য সরকারকে দৃঢ় হতে হবে। দলের ঊর্ধ্বে বিচার ব্যবস্থাকে কার্যকর অর্থেই নিরপেক্ষ ও স্বাধীনভাবে কাজ করার সুযোগ দিতে হবে। আজ আমাদের সমাজের পরিবর্তনের জন্য দলীয় নয়, দেশের বিচারক হিসাবে কাজ করার দৃঢ়তা অর্জন প্রয়োজন। আগামী বছরগুলোতে আমাদের প্রবৃদ্ধি অর্জন ঘোষিত টার্গেটে পৌঁছার জন্য ন্যায়ের শাসন জরুরি।


চাঙ্গা হচ্ছে গাড়ি বাজার! উৎসবের মরশুমে ঘুরে দাঁড়াল Maruti Suzuki\nদেশের বাজারে অক্টোবর মাসে Maruti Suzuki -র বিক্রি বেড়েছে 2.5 শতাংশ। এই সময়ে ভারতের বাজারে মোট 1,41,550 টা Maruti Suzuki গাড়ি বিক্রি হয়েছে।\n| Updated: 01-Nov-19 03:51 PM\nঅক্টোবর মাসে দেশের বাজারে Maruti Suzuki -র গাড়ি বিক্রি বেড়েছে 2.5 শতাংশ\nকয়েক মাস পরে গাড়ি বিক্রিতে সাফল্য পেল Maruti Suzuki। চলতি বছর অক্টোবর মাসে Maruti Suzuki -র গাড়ি বিক্রি বেড়েছে 4.5 শতাংশ। অক্টোবর মাসে মোট 153,435 ট গাড়ি বিক্রি করেছে Maruti Suzuki। অন্যদিকে সেপ্টেম্বর মাসে বিক্রি হয়েছিল 146,766 টি গাড়ি। অক্টোবর মাসে গোটা দেশে উৎসবের মরশুম উপলক্ষে দুর্দান্ত অফার নিয়ে হাজির হয়েছিল Maruti Suzuki। 2018 সালের অক্টোবর মাসে মোট 153,539 টি গাড়ি বিক্রি করেছিল কোম্পানি।\nদেশের বাজারে অক্টোবর মাসে Maruti Suzuki -র বিক্রি বেড়েছে 2.5 শতাংশ। এই সময়ে ভারতের বাজারে মোট 1,41,550 টা Maruti Suzuki গাড়ি বিক্রি হয়েছে। গত বছর একই সময়ে দেশের বাজারে মোট 138,100 টি গাড়ি বিক্রি করেছিল কোম্পানিটি। Totota কে বিক্রি করা 2,727 টি Baleno গাড়ি যোগ করলে চলতি বছর অক্টোবর মাসে ভারতে মোট 144,277 টি Maruti Suzuki গাড়ি বিক্রি হয়েছে। কম্প্যাক্ট ও ইউটিলিটি বিভাগে সবথেকে বেশি সাফল্য এসেছে। কম্প্যাক্ট সেগমেন্টে 15.9 শতাংশ আর ইউটিলিটি বিভাবে 11.3 শতাংশ বৃদ্ধি হয়েছে। মোট 75,094 টি WagonR, Celerio, Swift, Ignis, Baleno আর Dzire বিক্রি হয়েছে অক্টোবরে। অন্যদিকে Vitara Brezza, S-Cross, Ertiga আর Gypsy বিক্রি হয়েছে 23,108 টি।\nগত মাসে মোট 2,371 টি Ciaz বিক্রি করেছে Maruti Suzuki। গত বছর একই সময়ে মোট 3,892 টি Ciaz বিক্রি হয়েছিল। এই সময়ে কোম্পানির গাড়ি রপ্তানি বেড়েছে 5.7 শতাংশ। চলতি বছর অক্টোবর মাসে মোট 9,158 টি গাড়ি রপ্তানি করেছে কোম্পানি। 2018 সালের অক্টোবর মাসে মোট 8,666 টি গাড়ি রপ্তানি করেছিল কোম্পানি।\nমধ্যবিত্ত ভারতবাসীর কথা মাথায় রেখে নতুন গাড়ি ডিজাইন করছে Renault\nকয়েন দিয়ে Honda Activa 125 BS6 কিনলেন গ্রাহক! গুণতে কত সময় লাগলো জানেন?\nতুলনা Maruti Suzuki S-Presso সরাসরি প্রতিপক্ষের সাথে


Prathamesh Jaju: পুণের ১৬ বছরের ছেলে তুলল চাঁদের 'সেরা' ছবি | 🛍 LatestLY বাংলা\nPrathamesh Jaju: পুণের ১৬ বছরের ছেলে তুলল চাঁদের 'সেরা' ছবি\nআয় আয় চাঁদা মাম টিপ দিয়ে যা...কিন্তু চাঁদা মামাকে তো ঠিকভাবে দেখা যায় না! পুণের ১৬ বছরের প্রথমেশ জাজু সে সমাধানটা করে দিল।\nলাইফ স্টাইল Partha Chandra|Team Latestlybangla| May 19, 2021 02:28 PM IST\nপুণে, ১৯ মে: আয় আয় চাঁদা মাম টিপ দিয়ে যা...কিন্তু চাঁদা মামাকে তো ঠিকভাবে দেখা যায় না! পুণের ১৬ বছরের প্রথমেশ জাজু সে সমাধানটা করে দিল। শখের জ্যোতির্বিদ ও মহাকাশের ফোটোগ্রাফার এক কাণ্ড করে বসল। সে তুলে ফেলল চাঁদের সবচেয়ে পরিষ্কার-ঝকঝকে ছবি। প্রথমেশের তোলা ৫৫ হাজার ইমেজ কম্পোসিটের চাঁদের পরিষ্কার ছবি এখন ইন্টারনেটে ভাইরাল। আরও পড়ুন: Andrea Meza Is Miss Universe 2020: আন্দ্রেয়া মেজাকে শিরোপা জিততে সাহায্য করল কোন উত্তর\nগত ৩ মে রাত একটার সময় সে এই ছবিটি তুলেছেন। চার ঘণ্টা ধরে ভিডিও ও ছবি তোলার পর, সেটা ৩৮-৪০ ঘণ্টা ধরে প্রসেস করার পর এই ছবি আসে। চাঁদের এই পরিষ্কার-স্বচ্ছ ছবি তোলার জন্য ৫০ হাজার ছবি তোলা হয়। বিভিন্ন বই থেকে মহাকাশের ছবি তোলার কৌশল ও ইউ টিউব ভিডিও দেখে সে এই ছবি তোলে বলে জানায়। ভবিষ্যতে সে জ্যোর্তিবিজ্ঞান নিয়ে পড়াশোনা করতে চায়। মহাকাশের ফোটোগ্রাফিটা শুধু শখ হিসেবেই রাখতে চায়।\nলকডাউনের কারণে ওর বোর্ড পরীক্ষা বাতিল হয় সেই কারণে সে অ্যাস্ট্রোফোটোগ্রাফি নিয়ে আরও পড়াশোনার সুযোগ পায় বলে জানায় প্রথমেশ। সায়েন্স ফিকশান সিনেমার মারাত্মক ভক্ত সে। স্টার ট্রেক, স্টার ওয়ার্সের মত সিনেমা-সিরিজ বারবার দেখে। ১৩ বছর বয়স থেকে ওর স্পেস ফোটোগ্রাফি, মহাকাশ বিজ্ঞান নিয়ে আরও আরও জানার শখ তৈরি হয়। আর দেখতে ভালবাসে রাতের আকাশে ফুটে থাকা চাঁদ দেখতে।\nastronomy Moon Prathamesh Jaju চাঁদ প্রথমেশ জাজু\nOlympiad on Astronomy and Astrophysics 2021: অলিম্পিয়াডে সেরা পারফর্ম্যান্স, ৪ টি স্বর্ণ পদক ও একটি রূপো জয় ভারতের


পুলিশ, ওরে পুলিশ, ′ছাত্র′ দেখলে টুপিটা তোর খুলিস | আলাপ | DW | 21.01.2022\nপুলিশ, ওরে পুলিশ, 'ছাত্র' দেখলে টুপিটা তোর খুলিস\nবাংলাদেশের শাহজালাল বিজ্ঞান ও প্রযুক্তি বিশ্ববিদ্যালয়ে উপাচার্যের পদত্যাগ দাবিতে আমরণ অনশনে এক শিক্ষার্থী অসুস্থ হয়ে পড়লে তাকে হাসপাতালে নিয়ে যাওয়া হচ্ছে\n২০০৩-০৪ সালের কথা৷ কলকাতা প্রেসিডেন্সি কলেজের ছাত্রদের একাংশের সঙ্গে তুমুল বিতর্ক শুরু হয়েছে কর্তৃপক্ষের৷ মূলত প্রিন্সিপালের৷ তখনো বিশ্ববিদ্যালয় হয়নি প্রেসিডেন্সি৷ ১৮১৭ সালে তৈরি হওয়া কলেজের কাঠামোই চলমান-বর্তমান৷ ছাত্রদের চার প্রতিনিধি সটান হাজির অধ্যক্ষের ঘরে৷ সব কাজ ফেলে অধ্যক্ষকে তখনই বৈঠক করতে হবে৷ ছাত্রদের মূল দাবি গ্রন্থাগারের ডিজিটাল সংস্কার৷ অধ্যক্ষের বক্তব্য, রাতারাতি এ কাজ সম্ভব নয়৷ আর তা নিয়েই বচসা৷ শেষমেশ ছাত্ররা ঠিক করল, অধ্যক্ষ এবং টিচার্স কাউন্সিলকে ঘেরাও করা হবে৷ যেমন ভাবনা তেমন কাজ৷ দিনদুয়েক ঘেরাও থাকার পর রফা মীমাংসা যখন হলো, অধ্যক্ষের শরীর তখন বেশ খারাপ৷ কলেজ থেকে হাসপাতালে পাঠাতে হয়েছিল তাকে৷ ঘেরাও করে রাখা ছাত্ররা ঠিকমতো খাওয়াদাওয়া করছে কি না সেই চিন্তায় তিনি নিজেও দুইদিন কার্যত উপোস করে ছিলেন৷ টিচার্স কাউন্সিলের কোনো কোনো অধ্যাপক পুলিশ ডাকার পরামর্শ দিয়েছিলেন অধ্যক্ষকে৷ কড়া ধমকে তাদের থামিয়ে দিয়েছিলেন প্রিন্সিপাল মহোদয়৷\nএর ঠিক দেড় বছর পরের কথা৷ সাপ্লিমেন্টারি টেস্ট নিয়ে কোনো এক সমস্যার জেরে যাদবপুর বিশ্ববিদ্যালয়ে হরতালে বসে ছাত্ররা৷ প্রায় সপ্তাহখানেক ধরে ক্লাস বয়কট করে দাবি আদায়ের আন্দোলন চলতে থাকে৷ মূল এজেন্ডার সঙ্গে আরো বেশ কিছু বিষয় জুড়ে যায়৷ ২০০৬ সালে যাদবপুরের ওই আন্দোলন রীতিমতো আলোচনার বিষয় হয়ে ওঠে সংবাদ মাধ্যমে৷ এমনই এক রাতে আচমকাই শয়ে শয়ে পুলিশ ঢোকে ক্যাম্পাসের ভিতর৷ অনশনরত ছাত্রদের বেধড়ক পিটিয়ে, কার্যত আধমরা করে তুলে নিয়ে যাওয়া হয়৷ বাকি ঘটনা ইতিহাস৷ কলকাতার বিশিষ্টজন থেকে দলমত নির্বিশেষে রাজনৈতিক ব্যক্তিত্ব-- রাস্তায় নেমে পড়েছিলেন সকলে৷ বিশাল মিছিলে স্লোগান উঠেছিল-- 'লাঠির মুখে গানের সুর, দেখিয়ে দিল যাদবপুর'৷ উঠেছিল আরো একটি স্লোগান৷ সত্তর দশকের উত্তাল ছাত্র রাজনীতির আমলে এক কবির লেখা অসামান্য এক লাইন-- 'পুলিশ, ওরে পুলিশ, কবি দেখলে টুপিটা তোর খুলিস৷' কোন আক্কেলে উপাচার্য ক্যাম্পাসে পুলিশ ঢোকার নির্দেশ দিলেন, তা নিয়ে সে সময় রীতিমতো জবাবদিহি করতে হয়েছিল বিশ্ববিদ্যালয় কর্তৃপক্ষকে৷ শুধু সরকারের কাছে নয়, সমাজের কাছেও৷\nভারতের অধিকাংশ রাজ্যে সরকারি কলেজ এবং বিশ্ববিদ্যালয়ের নিয়ম খুব পরিষ্কার৷ কলেজ-বিশ্ববিদ্যালয় কর্তৃপক্ষের অনুমতি ছাড়া ক্যাম্পাসে পুলিশ ঢুকতে পারবে না৷ যত বড় ঘটনাই ঘটে যাক, উপাচার্য বা অধ্যক্ষ সম্মতি দিলে তবেই পুলিশ গেটের ভিতর ঢুকতে পারবে৷ একসময় উপাচার্য, অধ্যক্ষরা এই নিয়মটিকে গরিমা হিসেবে দেখতেন৷\nচাকরি পাওয়ার পরে সেদিন আন্দোলনরত ছাত্রদের একজন প্রেসিডেন্সি কলেজের সাবেক অধ্যক্ষের সঙ্গে দেখা করতে গেছিল৷ ঘটনার অন্তত বছর পাঁচেক পরে৷ মাথায় হাত রেখে অধ্যক্ষ বলেছিলেন, ''তোমরা কেবল ছাত্র নও৷ সন্তান৷ আমাদের শিক্ষকেরাও সেভাবেই বড় করেছেন আমাদের৷'' নিজের কলেজ, নিজের ছাত্রদের প্রতি এই দায়বদ্ধতা যাদের আছে, তারা কি কখনো পুলিশের লাঠির সামনে সন্তানদের ঠেলে দিতে পারেন? যাদবপুরের ঘটনার পর একাধিক সাবেক উপাচার্য সেই প্রশ্নই তুলেছিলেন৷\nসময় বদলেছে৷ রাজনীতির রঙ বদলেছে৷ সমাজে বেড়েছে অসহিষ্ণুতা৷ সেদিন যা ব্যতিক্রম ছিল, আজ সেটাই নিয়ম৷ বছরখানেক আগে দিল্লির জামিয়া মিলিয়া ইসলামিয়া বিশ্ববিদ্যালয়ের ঘটনা ভারতের ইতিহাসে কালো অধ্যায় হিসেবে চিহ্নিত থাকবে৷ রাতের অন্ধকারে কোনো প্ররোচনা ছাড়া সশস্ত্র পুলিশ ঢুকে পড়েছিল ক্যাম্পাসের ভিতর৷ ক্লাসরুম থেকে হস্টেল-- তছনছ করে দিয়েছিল পুলিশ৷ ছাত্রদের পিটিয়ে হাসপাতালে পাঠানোর ব্যবস্থা করা হয়েছিল৷ দেশ জুড়ে তখন সিএএ বিরোধী আন্দোলন চলছে৷ জামিয়ার ছাত্ররাও তাতে অংশ নিয়েছিল৷ তাই এত আক্রোশ৷ ওই ঘটনায় কেন্দ্রীয় স্বরাষ্ট্র মন্ত্রণালয়ের অধীনস্থ দিল্লি পুলিশের নিরপেক্ষতা নিয়ে প্রশ্ন উঠেছিল৷ প্রশ্ন উঠেছিল উপাচার্যের অবস্থান নিয়েও৷ উপাচার্য নির্দেশ না দিলে যে পুলিশ কখনোই ক্যাম্পাসে ঢুকতে পারে না, সে কথা নতুন করে সামনে এসেছিল৷ কিন্তু উপাচার্যকে সমাজের সামনে কৈফিয়ত দিতে হয়নি৷ এর কিছুদিনের মধ্যে দিল্লির জওহরলাল নেহরু বিশ্ববিদ্যালয়ে আরো এক গোলমালের ঘটনা ঘটে৷ সেই ঘটনায় কিন্তু পুলিশকে ভিতরে ঢুকতে দেওয়া হয়নি৷ বহিরাগতরা ক্যাম্পাসে ঢুকে হারাকিরি চালালেও পুলিশ ছিল নীরব দর্শক৷ বহিরাগতদের আটকাতে পুলিশকে কেন সেদিন ক্যাম্পাসে ঢুকতে দেওয়া হলো না, গোটা দেশে তা নিয়ে প্রশ্ন উঠেছিল৷ সেও এক কলঙ্কের ইতিহাস৷\nআর বিশ্বভারতী? শান্তিনিকেতনে রবিঠাকুরের বিশ্বভারতীর কথা যত কম বলা যায়, ততই ভালো৷ ক্যাম্পাসে পুলিশ ঢোকা সেখানে কার্যত নিত্যদিনের নিয়ম হয়ে দাঁড়িয়েছে৷ ছাত্রদের সন্তান নয়, কার্যত 'অপরাধী'র সঙ্গে তুলনা করেন সেখানকার বর্তমান উপাচার্য৷ কথায় কথায় ছাত্রদের রাজনৈতিক রং নিয়ে প্রশ্ন তোলেন৷\nপুনশ্চ: এই লেখা লেখার সময় প্রেসিডেন্সি কলেজের সেই সাবেক অধ্যক্ষকে ফোন করেছিল ছাত্র৷ একটি উদ্ধৃতি নেওয়ার জন্য৷ বেশ কিছুক্ষণ চুপ করে থাকার পর জবাব দিলেন: ''বিস্মিত লাগে৷ ক্যাম্পাসগুলো কেমন যেন চোর-পুলিশ খেলার ময়দানে পরিণত হয়েছে৷ এমন দিনও যে দেখতে হবে ভাবিনি৷ এবার ভালোয় ভালোয় চলে যাওয়াই ভালো৷''\nকি-ওয়ার্ডস ভারত, ব্লগ, পুলিশি অ্যাকশন ও বিশ্ববিদ্যালয়, বিশ্ববিদ্যালয়, উপাচার্য, ছাত্র আন্দোলন, ক্যাম্পাস


যে কারণে আইপিএল জিততে পারেন না কোহলি | প্রথম আলো\nযে কারণে আইপিএল জিততে পারেন না কোহলি\nপ্রকাশ: ১৫ ফেব্রুয়ারি ২০২১, ১৩: ২৮\nএকবাররে জন্যেও আইপিএল জিততে পারেননি কোহলি।ছবি : রয়্যাল চ্যালেঞ্জার্স বেঙ্গালুরু টুইটার\nবিরাট কোহলির ক্যারিয়ারে বড় আক্ষেপ কোনটা?\nবর্তমান যুগে ব্যাটসম্যান হিসেবে তাঁর শ্রেষ্ঠত্ব প্রশ্নাতীত, তাতে কোনো সন্দেহ নেই। কিন্তু শ্রেষ্ঠ খেলোয়াড় হলেই যে ক্যারিয়ারে আক্ষেপ থাকবে না, তা কি হয়? লিওনেল মেসির কথাই ধরুন। তর্কযোগ্যভাবে ইতিহাসের শ্রেষ্ঠতম ফুটবল তারকা হওয়ার পরও এখনো দেশের হয়ে কিছু জিততে না পারার আক্ষেপটা এখনো পোড়ায় তাঁকে। একই আক্ষেপ ইয়োহান ক্রুইফ, পাওলো মালদিনিদেরও ছিল। ওদিকে কিংবদন্তি ব্রাজিলিয়ান স্ট্রাইকার রোনালদো নাজারিও কিংবা ইতালিয়ান তারকা জিয়ানলুইজি বুফনের আক্ষেপ একটা চ্যাম্পিয়নস লিগ না জিততে পারা। অথচ তাঁরা দুজনই দেশের হয়ে বিশ্বকাপ জেতার স্বাদ পেয়েছেন। ব্রায়ান লারা কিংবা সৌরভ গাঙ্গুলীর আক্ষেপ ক্রিকেটে দেশকে বিশ্বকাপ জেতাতে না পারা।\nঅমন আক্ষেপ কোহলিরও যে নেই, তা নয়। দেশকে এখনো অধিনায়ক হিসেবে কিছু জেতাতে পারেননি। সবচেয়ে বড় আশ্চর্যের বিষয় যেটা, বর্তমান বিশ্বের সবচেয়ে জনপ্রিয় ফ্র্যাঞ্চাইজি টুর্নামেন্ট আইপিএল খেলছেন ১৩ মৌসুম ধরে, সাফল্যের খাতায় একটা অশ্বডিম্ব ছাড়া কিছুই নেই। এই ১৩ মৌসুমে রয়্যাল চ্যালেঞ্জার্স বেঙ্গালুরু ছাড়া কোথাও খেলেননি। প্রথমে সাধারণ খেলোয়াড় হিসেবে, পরে অধিনায়ক হওয়ার পরও আইপিএলের শিরোপায় চুমু এঁকে দেওয়ার সৌভাগ্য হয়নি ভারত অধিনায়কের।\nকিন্তু এমনটা কেন হচ্ছে? প্রশ্নের জবাব খুঁজে পেয়েছেন বাংলার অভিজ্ঞ ক্রিকেটার মনোজ তিওয়ারি। কলকাতা নাইট রাইডার্সের হয়ে আইপিএল জেতা এই তারকার মতে, কোহলির আইপিএল না জিততে পারার পেছনে রয়েছে বেশ কিছু কারণ। আইপিএল জেতার জন্য কোহলির দলের মধ্যে রসায়ন ও ট্যাকটিকস খুঁজে পান না এই ব্যাটসম্যান।\nজাতীয় দলে কোহলির সমসাময়িক অন্য প্রায় সব সতীর্থই কোনো না কোনো সময়ে জিতেছেন আইপিএল। মহেন্দ্র সিং ধোনি কিংবা রোহিত শর্মার কথাই চিন্তা করুন, আইপিএলের সফলতম দুই অধিনায়ক তাঁরা। শিরোপা জুটেছে বর্তমান ভারতীয় দলের যশপ্রীত বুমরা, রবীন্দ্র জাদেজা, রবিচন্দ্রন অশ্বিন, হার্দিক পান্ডিয়া, দীনেশ কার্তিক, উমেশ যাদব, শিখর ধাওয়ান, ভুবনেশ্বর কুমার, ক্রুনাল পান্ডিয়া এমনকি শার্দুল ঠাকুর, দীপক চাহারদের কপালেও। অথচ কোহলি যেন শিরোপাজয়ীদের দলে এখনো অনাহূত।\nমনোজ তিওয়ারি নিজেও এককালে আইপিএল জিতেছেন কলকাতা নাইট রাইডার্সের হয়ে। সে অভিজ্ঞতা থেকেই কী না, ধরতে পেরেছেন কোহলি আর তাঁর দলের সমস্যাটা, ‘কোহলি ও তাঁর দলের সফল না হওয়ার পেছনে অনেক কারণ আছে। কোহলিকে দেখুন, সে কিন্তু জাতীয় দলের অধিনায়ক হিসেবে অনেক সফল। দলগতভাবে শিরোপা জেতার জন্য সে দলের রসায়নটা অনেক ভালো হতে হয়।’\nরসায়নের পাশাপাশি তিওয়ারির চোখে আরেকটা সমস্যাও চোখে পড়েছে। বাংলার এই ক্রিকেটারের মতে, বিদেশিরা ঠিক ভালোভাবে পারফর্ম করতে পারছেন না বেঙ্গালুরুর হয়ে। তাঁর মতে, যেহেতু এবি ডি ভিলিয়ার্সের মতো একজন খেলোয়াড় নিয়মিত বেঙ্গালুরুর হয়ে মাঠে নামছেন, সেহেতু তাঁকে উইকেটকিপার হিসেবে খেলিয়ে মূল একাদশে আরেকজন বিদেশি খেলানোর পক্ষপাতী তিওয়ারি, ‘গোটা টুর্নামেন্টে যদি এবি ডি ভিলিয়ার্স উইকেটকিপিং না করে, তাহলে আপনি আরেকজন বিদেশি খেলাতে পারবেন না দলটায়। গত মৌসুমে প্রথম কয়েক ম্যাচে ভিলিয়ার্স কিপিং করেনি, কিন্তু পরে তাঁকে সেই দায়িত্ব ঠিকই পালন করতে হয়েছে।’\nদলে বাড়তি একজন বিদেশি ভালো পারফর্ম না করলে ফলাফলের আশা করা যায় না বলে জানিয়েছেন আইপিএলজয়ী এই তারকা, ‘জশ ফিলিপের মতো তারকা গতবার কিছু করতে পারল না। বেঙ্গালুরু ভেবেছিল, ফিলিপে এসে টপ অর্ডারে বেশ কিছু রান যোগ করবে, কিন্তু সেটা হয়নি। বিদেশি খেলোয়াড়েরা ভালো না খেললে আসলে ট্রফি জেতার আশা করা যায় না।’


Home / slide / পদ্মায় ডুবল বিশ্বব্যাংক । কামাল লোহানী\nফেব্রুয়ারি ১৯, ২০১৭, ৩:০৪ অপরাহ্ণ\tLeaveacomment\nবাংলাদেশের স্বপ্নের পদ্মা সেতু প্রকল্পে ‘দুর্নীতি’র অভিযোগ তুলে বিশ্বব্যাংক যে তুলকালাম কাণ্ড ঘটিয়েছিল তা ছিল একটি গভীর ষড়যন্ত্রের ফল- কানাডার আদালতে বিষয়টি খারিজ হওয়ার মধ্য দিয়ে তাই প্রমাণিত হলো। এই ষড়যন্ত্রের সঙ্গে দেশি-বিদেশি চক্র জড়িত ছিল কিনা এ নিয়ে বিতর্কে না গিয়েও বলা যায়, দুঃস্বপ্নের অবসান ঘটল এবং যারা বাংলাদেশ ও আমাদের সরকারের ভাবমূর্তি ম্লান করতে অপতৎপরতায় লিপ্ত ছিল তারা যথাযথ কিংবা সমুচিত জবাবও পেল ‘দুর্নীতির ষড়যন্ত্রের’অভিযোগ কানাডার আদালতে খারিজ হওয়ার মধ্য দিয়ে। এখন প্রশ্ন হচ্ছে এর দায়টা নেবে কে? বাংলাদেশ সরকারের উচিত এ ব্যাপারে এখন বিশ্বব্যাংকের বিরুদ্ধে পরবর্তী যথাযথ আইনি পদক্ষেপ নেয়া।\nবিশ্বব্যাংক ‘দুর্নীতির’প্রসঙ্গ তুলে দেশের বৃহৎ এই প্রকল্পটি থেকে সরে গেল। শেখ হাসিনার নেতৃত্বাধীন সরকার নিজস্ব অর্থায়নে পদ্মা সেতু নির্মাণকাজ শুরু করে যে চ্যালেঞ্জ গ্রহণ করেছে তা অত্যন্ত সাহসী পদক্ষেপের দাবিদার হিসেবে ইতিহাসে চিহ্নিত হয়ে থাকবে। বিশ্বব্যাংক এবং আমাদের দেশের কতিপয় হীনস্বার্থবাদী দেশের ভাবমূর্তিতে প্রশ্নচিহ্ন যুক্ত করে দিয়েছিল। ভুলে যাওয়ার কথা নয় যে, আমাদের দুর্নীতি দমন কমিশন প্রায় দু’বছর তদন্ত, অনুসন্ধান ও অভিযুক্তদের জিজ্ঞাসাবাদ করে নিশ্চিত হয়েছিল অভিযোগটি অমূলক।\nকানাডার আদালতে মামলাটি খারিজ হওয়ার মধ্য দিয়ে এও প্রমাণিত হলো, আমাদের দুর্নীতি দমন কমিশনের এ ব্যাপারে সব কার্যক্রম অনুসন্ধান সঠিক ছিল। কানাডার আদালত বিষয়টিকে গালগল্প হিসেবে উড়িয়ে দিয়েছেন। বিশ্বব্যাংকের তরফে অভিযোগ উত্থাপনের পর আমাদের ভাবমূর্তিই যে কেবল প্রশ্নবিদ্ধ হয়েছিল তাই নয়, একই সঙ্গে এ ব্যাপারে দীর্ঘসূত্রতা ও প্রকল্প ব্যয় বৃদ্ধির বিষয়টিও সমভাবে গুরুত্বপূর্ণ। আমাদের স্বপ্নের প্রকল্প পদ্মা সেতুর কাজ এতসব প্রতিবন্ধকতা-প্রতিকূলতার মধ্যেও সরকার ইতোমধ্যে যথেষ্ট এগিয়ে নিতে সক্ষম হয়েছে এবং আশা করা যায়, এই স্বপ্ন বাস্তবায়ন মোটেও এখন আমাদের কাছে দুরূহ নয়। আমরা এখন সঙ্গতই আশা করতে পারি যে, প্রত্যাশিত কিংবা নির্দিষ্ট সময়ের মধ্যেই দক্ষিণ-পশ্চিমাঞ্চলের ২১ জেলার সঙ্গে রাজধানীর সরাসরি স্থল যোগাযোগ স্থাপনের স্বপ্নপূরণ হবে। এই চ্যালেঞ্জ গ্রহণ করে সরকার বিশ্বদরবারে আমাদের রাষ্ট্রকে উচ্চস্থানে নিয়ে যেতেও সক্ষম হয়েছে। আমরা অনেকেই ভুলে যাইনি প্রধানমন্ত্রী শেখ হাসিনার সেই কথা, যে কথা তিনি বলেছিলেন জাজিরায় নদীশাসন কাজ উদ্বোধনের পর। তিনি বলেছিলেন, ‘আমি চেয়েছিলাম আমরা যে পারি তা দেখাব। আজ আমরা সেই দিনটিতে এসে পৌঁছেছি।’আমরা এও দেখেছি বিশ্বব্যাংক এই প্রকল্প থেকে সরে যাওয়ার পর দেশের সাধারণ মানুষও শেখ হাসিনা সরকারকে দৃঢ় সমর্থন জানিয়ে এ প্রকল্পের জন্য রাষ্ট্রীয় তহবিলে অর্থ জমা দিয়েছে। বিপুল পরিমাণ অর্থের প্রকল্পে পরিমাণগত দিক থেকে এই অর্থ খুব বেশি নয় তা সত্য কিন্তু এর তাৎপর্য যে বিশাল এ বিষয়টি অস্বীকারের অবকাশ নেই। শুধু বিশ্বব্যাংক নয়, যারা আমাদের দেশের দুর্নীতির এই অভিযোগে রাজনৈতিক অঙ্গনে অপরাজনীতির রং মিশিয়ে সরকার ও ব্যক্তিকে কালিমালিপ্ত করতে চেয়েছিল তাদের বিরুদ্ধেও এখন আইনের আশ্রয় নেয়া প্রয়োজন বলে মনে করি। বিদেশের একটি আদালতে অভিযোগটি অমূলক-মিথ্যা গালগল্প হিসেবে প্রমাণিত হওয়ার পর বিশ্বব্যাংক এবং এ দেশের কুচক্রীরা এখন কী বলবে? কানাডার আদালতের রায়ের পর বিএনপি যে প্রতিক্রিয়া ব্যক্ত করেছে তাও কি নিন্দনীয় নয়? দেশের এত বড় অর্জনে তাদের কাছে এমন ভূমিকা পুনর্বার স্পষ্ট করে দিয়েছে যে, তাদের দেশপ্রেম নিয়েই এখন আবার জোরেশোরে প্রশ্ন তোলা যায়। আমরা প্রধানমন্ত্রী শেখ হাসিনাকে অকুণ্ঠ চিত্তে পুনর্বার অভিনন্দন জানাই তার দৃঢ়চেতা মনোভাব ও সাহসিকতার জন্য। এই লড়াইয়ে তিনি পিছপা হননি। সত্যের জয় এভাবেই পরিস্ফুটিত হয় তা দুর্মখেরা আবার জেনে নিক।\nআমাদের ব্যাপক আর্থিক সীমাবদ্ধতা সত্ত্বেও নির্মিত পদ্মা সেতু প্রকল্প শুধু দেশের যোগাযোগ, অর্থনৈতিক উন্নয়নের ক্ষেত্রেই নয়, ভাবমূর্তির ক্ষেত্রেও হয়ে থাকবে মাইলফলক হয়ে। প্রমত্ত পদ্মার বুকে আমাদের সামর্থ্যরে মাপকাঠি অনুযায়ী যে কর্মযজ্ঞ সম্পাদিত হতে যাচ্ছে তা বিশাল এবং ব্যাপক। এই সেতু আমাদের গৌরবের প্রান্তর। আমাদের সরকারের সাহসী পদক্ষেপের ফসল এবং একই সঙ্গে বিশ্ববাসীকে আমরা এও দেখিয়ে দিতে পেরেছি যে, আমরাও পারি। বিশ্বব্যাংক ২০১২ সালের ৩০ জুন বাংলাদেশের সঙ্গে পদ্মা সেতুসংক্রান্ত চুক্তি বাতিল করে দিয়েছিল। ১৩ ফেব্রুয়ারি ২০১৭ তারিখ পত্রিকান্তরে দেখলাম, বিশ্বব্যাংক নাকি অতীত ভুলে এখন সামনের দিকে এগোতে চায়। কী বিস্ময়কর স্ববিরোধিতা। তারা শেখ হাসিনার নেতৃত্বাধীন সরকারকে এই প্রকল্প থেকে সরে গিয়ে যে প্রচণ্ড আঘাত করেছিল এর সঙ্গে আমাদের এবং রাজনৈতিক দল হিসেবে আওয়ামী লীগ ও সরকারের অনেক কিছু জড়িত। এখন তারা অর্থাৎ বিশ্বব্যাংক অতীত ভুলে গিয়ে সামনের দিকে এগোতে চাইলেই কি আমাদের ওপর আঘাতের যে ক্ষত সৃষ্টি হয়েছিল তা শুকিয়ে যাবে? আগে এর প্রতিবিধান হোক। তারা তাদের ভুল ‘স্বীকার’করুক। ক্ষতিপূরণ দিক। বাংলাদেশ রাষ্ট্রের পরিচালক, নীতিনির্ধারক ও সংশ্লিষ্ট অনেককেই তারা অসাধু বানাতে চেয়েছিল। আর এতে ইন্ধন জুগিয়েছিল দেশের কতিপয় হীনস্বার্থবাদী। এসবের প্রতিকার ভবিষ্যতের জন্য জরুরি।\nবিশ্বব্যাংকে তৎকালীন বাংলাদেশ প্রধান, কয়েকটি গণমাধ্যম ও টকশোর কিছু চেনামুখ ‘এত বড় দুর্নীতির’জন্য সরকার ও সংশ্লিষ্ট মন্ত্রণালয়ের মন্ত্রীসহ যাদের হেনস্থা করেছিল, তুলাধুনা করেছিল, সম্মানের হানি ঘটিয়েছিল তাদের বিরুদ্ধেও আইনানুগ ব্যবস্থা এখন সরকারের নেয়া উচিত বলে মনে করি। সরকার সংশ্লিষ্ট মন্ত্রণালয়ের মন্ত্রীকে সরিয়ে দিতে বাধ্য হয়েছিল এবং একজন সচিব ও একজন তত্ত্বাবধায়ক প্রকৌশলীকে সাময়িক বরখাস্ত করেছিল এবং তাদের কাউকে কাউকে করতে হয়েছিল কারাবাস। জননিন্দার কারণে সরকার এমনটি করতে বাধ্য হয়েছিল। স্বাভাবিকভাবেই প্রশ্ন জাগে, বিশ্বব্যাংকের মতো একটি বৈশ্বিক প্রতিষ্ঠান কেন এমন অন্যায় আচরণ করেছিল? কী রহস্য ছিল এর পেছনে? যে বা যাদের মধ্যে নূন্যতম দেশপ্রেমবোধ আছে তারা বিশ্বব্যাংক এবং আমাদের হীনস্বার্থবাদীদের এমন আচরণ মেনে নিতে পারে না আর এখন তো বিষয়টি হজম করে যাওয়ার প্রশ্নই ওঠে না। স্থানীয় যারা সেদিন বিশ্বব্যাংকের সঙ্গে সুর মিলিয়ে দেশ-ব্যক্তি-সরকারের ললাটে কলঙ্কতিলক এঁকেছিলেন তাদের ব্যাপারে এখন কী করা যায় তা সরকারের দ্রুততার সঙ্গে ভাবা কর্তব্য। ভবিষ্যতে যাতে এমন ঘটনার পুনরাবৃত্তি না হতে পারে এজন্য এর বিকল্প নেই।\nকামাল লোহানী : সাংবাদিক, কলামিস্ট ও সাংস্কৃতিক ব্যক্তিত্ব।


চাকরির পরীক্ষার প্রস্তুতি যেভাবে নিবেনঃ ৯ টি সহজ টিপস - Newsbazar24\nচাকরির পরীক্ষার প্রস্তুতি যেভাবে নিবেনঃ ৯ টি সহজ টিপস\nBy Shankar Chakraborty 23-Jun-2019 09:36 AM 534\nচাকরির পরীক্ষা প্রস্তুতি নিতে কিভাবে শুরু করবো? এটি একটি কমন প্রশ্ন। শিক্ষা জীবন শেষ হবার সাথেই সাথেই এই ধরনের চিন্তাগুলো মাথায় চেপে বসে। আজ কিছু টিপস আপনাদের সাথে শেয়ার করবো যা চাকরির পরীক্ষা প্রস্তুতি নিতে সহায়ক হবে বলে আশা করি।\nশিক্ষাজীবন শেষ হবার পরে সবচেয়ে গুরুত্বপূর্ণ কাজটি হচ্ছে ক্যারিয়ার সম্পর্কে সঠিক সিদ্ধান্ত নেয়া। আপনি কোন পেশায় আগ্রহি সেটা সনাক্ত করা এবং সিদ্ধান্ত নেয়া। অনেকেই শিক্ষাজীবন থাকাকালীন সময়ে এই ধরনের সিদ্ধান্ত নিয়ে থাকেন যেটা খুবই ভালো। আপনি যে পেশাতেই যান না কেন প্রয়োজন সঠিক প্রস্তুতি, আপনার বেসিকটাও ভালো জানা থাকতে হবে।\nপ্রতিটা ডিগ্রী আপনাকে আবেদনের যোগ্যতা অর্জন করতে সহায়তা করবে কিন্তু চাকরি পেতে হলে ডিগ্রীর পাশাপাশি প্রয়োজন নানা প্রস্তুতি।\nচাকরির পরীক্ষা প্রস্তুতি কখন নিবেন\nশিক্ষাজীবন শুরু হবার সাথে সাথেই চাকরির পরীক্ষা প্রস্তুতি নেয়া ভালো। তা না হলে শিক্ষাজীবন শেষে চাকরির পরীক্ষা প্রস্তুতি নিতে নিতে অনেক সময় লেগে যাবে। একারনে এটা যত আগে থেকে নিতে পারবেন ততই ভালো।\nদীর্ঘমেয়াদি পরিকল্পনা করতেই হবে কেননা আপনাকে অনেকের সাথে প্রতিযোগিতা করে চাকরি পেতে হবে। শিক্ষাগত যোগ্যতার সাথে সাথে সেই সাব্জেক্টের ব্যবহারিক জ্ঞান জেনে রাখতে হবে। টার্গেট অনুযায়ী আপনাকে নিয়মিত অনুশীলন করতে হবে।\nদীর্ঘমেয়াদি পরিকল্পনার পরেই আপনাকে রুটিন বানাতে হবে। সঠিক প্রস্তুতির ক্ষেত্রে সঠিক নির্দেশনা গুরুত্বপূর্ণ। প্রতিটি বিষয়ের জন্য পর্যাপ্ত পরিমাণ সময় ভাগ করে নিন এবং রুটিন তৈরি করে ফেলুন।\nযোগাযোগ ও খোঁজ-খবর\nআপনি যে বিষয়ে পড়াশুনা করেছেন সেই বিষয়ের সিনিয়র ভাইদের সাথে যোগাযোগ রক্ষা করুন। চাকরির ক্ষেত্র, পরিবেশ, অবস্থা ইত্যাদি নিয়ে আলাপ করুন। কোন ধরনের চাকরির জন্য কি ধরনের প্রস্তুতি দরকার তা খোঁজ-খবর নিন। যেমনঃ শিক্ষক হতে চাইলে আপনাকে শিক্ষক নিবন্ধন পরীক্ষা দিতে হবে তাই আপনি যে পেশাই আছেন সেই পেশার জন্য বিশেষ কোন প্রশিক্ষন বা স্কিলের প্রয়োজন পরলে শুরু করুন আগে থেকেই।\nচাকরির আবেদন করার সময় যেটা অনেক গুরুত্বপূর্ণ ভূমিকা নেয় সেটা আপনার জীবনবৃত্তান্ত তৈরি। জীবনবৃত্তান্ত হলো চাকরি পাবার ক্ষেত্রে প্রথম ইম্প্রেশন তাই এটা খুব ভালভাবে তৈরি করুন এবং সঠিক তথ্য যুক্ত করুন। কিভাবে একটি সিভি করবেন তা অনলাইনে সার্চ দিলেই আপনি পেয়ে যাবেন। এরপরেও আমাদের সাইটটিতে এটা নিয়ে একটা আর্টিকেল খুব দ্রুত পাব্লিশ করা হবে।\nসাম্প্রতিক বিষয়ে নজরদারি\nনিয়োগ পরীক্ষায় সাম্প্রতিক গুরুত্বপূর্ণ ঘটনাবলি থেকে অনেক প্রশ্ন আসে। কারেন্ট অ্যাফেয়ার্স ও বিভিন্ন সাম্প্রতিক বিষয় অনুসরন করতে পারেন।\nনিয়োগ পরীক্ষার বিগত বছরের প্রশ্নসমূহ সমাধান করে রাখুন। প্রায় সব ক্ষেত্রে বিগত বছরের প্রশ্ন থেকে প্রতিবছরই অনেক প্রশ্নের মিল থাকে। এছাড়া সবচেয়ে বড় ব্যাপার হলো প্রশ্নের প্যাটার্ন নিয়ে ভালো একটা ধারনা পাবেন।\nবাজারে বিভিন্ন ধরনের সাধারন জ্ঞানের বই পাওয়া যায় যার মধ্যে রয়েছে আজকের বিশ্ব, নতুন বিশ্ব, এমপিথ্রি, জ্ঞানকোষ, মেট্রিক্স, ক্যারিয়ার এইড, কনফিডেন্স অনেক জনপ্রিয়। জব সলিউশন থেকে নিয়োগ পরীক্ষার সাধারণ জ্ঞানের প্রশ্ন সমাধান করলে অনেক কাজে দেবে।\nফ্লাইট মিস হলে যা করবেন বা আপনার করা উচিত !...\nচাকরির পরীক্ষার প্রস্তুতি যেভাবে নিবেন...\n23-Jun-2019 09:36 AM\nতালাক চলছে ।মাত্র ৩০ টাকার জন্য তালাক ...\n13-Aug-2019 07:39 PM\nআপনি কোনো মেয়ে বা মহিলার মন নিতে চাইলে...\nকোলকাতায় কোন এলাকাগুলিতে ফ্ল্যাট কিনলে...\n24-Aug-2019 07:59 PM


রবিবার, ০৮ মে ২০২২ | ৭:২৩ অপরাহ্ণ | 54\nযে স্বপ্ন নিয়ে বঙ্গবন্ধু কন্যা প্রধানমন্ত্রী শেখ হাসিনা বাংলাদেশকে বঙ্গবন্ধুর সোনার বাংলা গড়ার লক্ষে এগিয়ে যাচ্ছে, সে লক্ষ বাস্তবায়নে প্রবাসীরাও বিশেষ ভূমিকা রাখছেন।\nকুলাউড়া পৌরসভার উদ্যোগে পৌর মেয়র অধ্যক্ষ সিপার উদ্দিন আহমদ এমন মন্তব্য করে আরো বলেন, প্রবাসের মাটিতে তাদের কষ্টার্জিত রেমিট্যান্সের কারণে আজ বাংলাদেশ এগিয়ে যাচ্ছে।\nদেশের অর্থনীতিকে সচল রাখার পাশাপাশি প্রবাসে অবস্থানরত কুলাউড়ার সন্তানেরা নিজ ভূমির উন্নয়নে ভূমিকা রাখছে। তাই তাদেরকে দেশের মাটিতে মূল্যায়ন করা হলে তারা প্রবাসে আরও উৎসাহিত হয়ে দেশ ও জনগণের জন্য কাজ করবে বলে আশাবাদ ব্যক্ত করেন।\nগেল বৃহস্পতিবার রাতে কুলাউড়া পৌরসভার আয়োজনে বিভিন্ন দেশে অবস্থানরত ১০ প্রবাসী কমিউনিটি নেতৃবৃন্দদের সংবর্ধনা অনুষ্ঠানে সভাপতির বক্তব্যে তিনি এসব কথা বলেন।\nকুলাউড়া পৌরসভার কাউন্সিলর মঞ্জুরুল আলম চৌধুরী খোকনের পরিচালনায় অনুষ্ঠানে বক্তব্য রাখেন কুলাউড়া প্রেসক্লাব সভাপতি এম শাকিল রশীদ চৌধুরী, সম্পাদক মো. খালেদ পারভেজ বখশ, উপজেলা বিএনপির সভাপতি ও পৌর কাউন্সিলর জয়নাল আবেদীন বাচ্চু, সাবেক পৌর কাউন্সিলর রফিকুল ইসলাম টিপু, উপজেলা স্বেচ্ছাসেবক লীগ সম্পাদক এহসান আহমদ টিপু প্রমুখ।\nসভা শেষে পৌরসভার মেয়র অধ্যক্ষ সিপার উদ্দিন আহমদ দেশে অবস্থানরত সংযুক্ত আরব আমিরাতের কুলাউড়া সমিতির সভাপতি আব্দুল মতিন, সিনিয়র যুগ্ম-সম্পাদক রিপন মজুমদার, ধর্ম বিষয়ক সম্পাদক মাও. মনসুর আহমেদ, প্রধান পৃষ্ঠপোষক রেজাউল রহমান রাজ্জাক, পৃষ্ঠপোষক মো. মুহিত আহমদ শামীম, পৃষ্ঠপোষক সাহেদ নুর, সহ-সাংগঠনিক রাসেল আহমদ, সাবেক সাংগঠনিক মো. আবু ছারওয়ার তালুকদার, কুয়েতস্থ কুলাউড়া সমিতির সিনিয়র যুগ্ম-সম্পাদক মনসুর রানা মিতুল ও পর্তুগাল প্রবাসী মারুফুর রশীদ বখশসহ ১০ জন কমিউনিটি নেতার হাতে ক্রেস্ট তুলে দেন।বিজ্ঞপ্তি


পরাজিত হয়েও মানুষের পাশে থাকার বার্তা লকেটের! - Dainik Khabor\nHomeরাজ্যপরাজিত হয়েও মানুষের পাশে থাকার বার্তা লকেটের!\nপরাজিত হয়েও মানুষের পাশে থাকার বার্তা লকেটের!\nএকুশের বিধানসভা ভোটের ফলাফল ইতিমধ্যে সকলের কাছে স্পষ্ট হয়ে গেছে । বাংলার জনগন বাংলার মেয়েকেই চায় । আরো একবার তৃনমূল সরকার বাংলার মসনদে বসে একথা প্রমাণ করে দিল । একুশের এই নির্বাচনে টলিউডের বহু তারকা যোগদান করেছিল । কেউ তৃণমূলের হয়ে আবার কেউ বা বিজেপির হয়ে । তৃণমূলের হয়ে যেসব তারকা প্রার্থীরা ভোটে দারিয়েছিল তাদের মধ্যে বেশিরভাগ জয়লাভ করেছে কিন্তু বিজেপির তারকা প্রার্থীদের মধ্যে অনেকেই হেরে গিয়েছিল । তাদের মধ্যে অন্যতম একজন হলেন হুগলির প্রার্থী লকেট চট্টোপাধ্যায় । কিন্তু নিজের এলাকায় হেরে গিয়েও তিনি বলেছিলেন যেসব মানুষ তার ওপর ভরসা করে তাকে ভোট দিয়েছিল তাদের ভরসা সে ভেঙে যেতে দেবে না ।\nভোটের আগে তিনি সাধারণ মানুষের পাশে থাকার যে প্রতিশ্রুতি দিয়েছিলেন , ভোটের পরেও তিনি জানিয়েছিল যেকোনো বিপদে তারা অভিনেত্রীকে পাশে পাবে । সেই কথাই রাখলেন বিজেপি প্রার্থী সহ টলিউড অভিনেত্রী লকেট চট্টোপাধ্যায় । প্রবল ঘূর্ণিঝড় যশ এর জন্যে প্লাবিত অঞ্চলের মানুষজনের অবস্থা অত্যন্ত করুন । এই ভয়াবহ পরিস্থিতিতে অভিনেত্রী দুস্থ , গরীব মানুষদের খাদ্যের যোগান দেওয়ার জন্যে এগিয়ে এলেন । শনিবার থেকে তিনি এই কর্মসূচি চালু করেছেন । যেভাবে ঘরছাড়া মানুষেরা দুবেলা দুমুঠো খাবার খেতে পারবে ।\n১ সপ্তাহ অর্থাৎ ৭ দিন ধরে এই কর্মসূচি চালু থাকবে । সাধারণ মানুষের মুখে এই খাবার তুলে দেওয়ার জন্যে পার্টি অফিসে রান্না করার ব্যাবস্থা হয়েছে । যেখানে রধুনিদের সাথে সাথে অভিনেত্রী নিজেও হাত লাগলেন । চুচুড়া বিধানসভার এলাকায় ১৫০০ পরিবারকে এখনো খাবার সরবরাহ করা সম্ভব হয়েছে । এই কর্মসূচি হুগলী লোকসভার ৭ টি বিধানসভা ভিত্তিক চলবে । সব মিলিয়ে সাধারণ মানুষের সাহায্যে কোনো ফাঁক রাখেনি অভিনেত্রী । তিনি যেমন তাদের পাশে থাকার প্রতিশ্রুতি দিয়েছিলেন ঠিক তেমনি এই বিপদের দিনে নিঃস্বার্থভাবে সাহায্যের হাত বাড়িয়ে দিলেন । তার এই কাছে গেরুয়া শিবিরের নেতা মন্ত্রীরা অত্যন্ত গর্বিত ।\nPrevious articleবিজেপির রাজ্য সভাপতির ওপরে জামিন অযোগ্য ধারায় মামলা দায়ের!\nNext articleকরোনায় আক্রান্ত মৃত পরিবারকে পেনশন দেবে কেন্দ্র!


মাটি খুঁড়তেই বেরিয়ে এলো বিশালাকার কোবরা সাপ! রেগে বেড়ে গেল যুবকদের দিকে! তারপর যা ঘটলো! মুহূর্তে ভাইরাল ভিডিও। » BrightBengal.Com\nHome/নিউজ/মাটি খুঁড়তেই বেরিয়ে এলো বিশালাকার কোবরা সাপ! রেগে বেড়ে গেল যুবকদের দিকে! তারপর যা ঘটলো! মুহূর্তে ভাইরাল ভিডিও।\nমাটি খুঁড়তেই বেরিয়ে এলো বিশালাকার কোবরা সাপ! রেগে বেড়ে গেল যুবকদের দিকে! তারপর যা ঘটলো! মুহূর্তে ভাইরাল ভিডিও।\nনিজস্ব প্রতিবেদন:সোশ্যাল মিডিয়ায় খুব সহজেই বিভিন্ন জীবজন্তু সংক্রান্ত ভিডিও ভাইরাল হয়ে ওঠে। এর আগেও আমরা নেট মাধ্যমে অনেকগুলো সাপ সংক্রান্ত ভিডিও দেখতে পেয়েছি। এই ভিডিওগুলি খুব সহজেই মানুষের মনে জায়গা করে নিয়েছে।\nআজকের এই বিশেষ প্রতিবেদনেও আমরা একটি ভয়াবহ সাপের ভিডিও নিয়ে আলোচনা করব।যদি আপনিও এই বিষয়ে জানতে আগ্রহী হয়ে থাকেন তাহলে আমাদের প্রতিবেদনটি শেষ পর্যন্ত মনোযোগ সহকারে পড়ে ফেলুন। প্রথমেই একটি বিষয় জানিয়ে রাখি সব সাপ বিষধর হয় না।\nকিন্তু মানুষ বিষহীন কিংবা বিষধর না জেনেই অনেক ক্ষেত্রে সাপ মেরে ফেলতে বাধ্য হন। তাই আজকাল অনেকেই এই ব্যাপারটি আটকানোর জন্য নিজ দায়িত্বে প্রশিক্ষণ সহকারে সর্পরক্ষকের কাজ করে থাকেন।\nযেমন সম্প্রতি একটি ভাইরাল ভিডিও তে আমরা এক যুবককে সাপ উদ্ধার করতে দেখতে পাচ্ছি। অত্যন্ত দক্ষতার সাথে নির্ধারিত জায়গায় পৌঁছে একটি বিষধর সাপ উদ্ধার করেছেন তিনি।\nশুধুমাত্র সাপ উদ্ধার নয় সাপটিকে হাতে নিয়ে রীতিমতো তার বিষদাঁত সকলকে দেখিয়েছেন ওই ব্যক্তি। জানা যাচ্ছে এই ধরনের সাপের বিষ সাধারণত হোমোটক্সিন প্রকৃতির হয়ে থাকে। অর্থাৎ এই ধরনের সাপ কামড়ালে মানুষের মাংস পচে গিয়ে মৃত্যু ঘটে। দেখে নিন সেই ভিডিও।\nপ্রসঙ্গত মির্জা মহাম্মদ আরিফ নামের একটি ইউটিউব চ্যানেল থেকে এই ভিডিওটি আপলোড করা হয়েছে। ইতিমধ্যেই বহু মানুষ এই ভিডিওটি দেখে নিয়েছেন। যেকোনো মানুষেরই এই ভিডিওটি ভালো লাগবে।\nযদি প্রতিবেদনটি ভালো লেগে থাকে সেক্ষেত্রে নিজস্ব মতামত আমাদের কমেন্ট বক্সে অবশ্যই শেয়ার করতে ভুলবেন না। বিস্তারিত জানতে আমাদের পরবর্তী প্রতিবেদন গুলির উপর নজর রাখতে থাকুন।\nপ্রচারে নেমে তৃনমুল কর্মীদের বিক্ষোভের মুখে শিশির অধিকারী, তাকে ঘিরে চললো ‘বেঈমান’ স্লোগান\nপ্রধানমন্ত্রী নরেন্দ্র মোদীকে আশীর্বাদ দিতে তাঁর জনসভায় পৌঁছালেন ১০৭ বছরের বৃদ্ধা


শেষ পর্যন্ত ভোটে থাকবে কি বিএনপি\nHome / জাতীয় / রাজনীতি / শেষ পর্যন্ত ভোটে থাকবে কি বিএনপি\nশেষ পর্যন্ত বিএনপি নির্বাচনে থাকবে কি না তা নিয়ে সর্বত্রই আলোচনা চলছে। দলের ভিতরে-বাইরেও এ নিয়ে সন্দেহ-সংশয় বিরাজ করছে। জাতীয় ঐক্যফ্রন্ট ও ২০-দলীয় জোটের শরিক দলগুলোর মধ্যেও ভোটের মাঠে শেষ পর্যন্ত থাকা না থাকা নিয়ে নানামুখী আলোচনা চলছে।\n‘ভোটে থাকবে কি বিএনপি’ এ শিরোনামে ২৬ ডিসেম্বর বাংলাদেশ প্রতিদিনের শীর্ষ সংবাদে এ প্রতিবেদনটি স্থান পায়।\nপ্রতিবেদনে বলা হয়, গত রাতে জাতীয় ঐক্যফ্রন্টের স্টিয়ারিং কমিটির বৈঠকেও এ নিয়ে আলোচনা হয়। তবে আগামীকাল ফের স্টিয়ারিং কমিটির বৈঠকে এ ব্যাপারে সিদ্ধান্ত হবে বলে জানা গেছে। এদিকে রাজধানীসহ সারা দেশে প্রচারণায় পিছিয়ে থাকা জাতীয় ঐক্যফ্রন্ট গতকাল নির্বাচন কমিশনের সঙ্গে বৈঠক করে। আইনশৃঙ্খলা রক্ষাকারী বাহিনীর বিরুদ্ধে নানা অভিযোগ তুলে ধরা হলে ইসি তা আমলে নেয়নি অভিযোগে এক পর্যায়ে বৈঠক বর্জন করে ঐক্যফ্রন্ট।\nএ নিয়েও তৃণমূলে ধানের শীষের কর্মী-সমর্থকরদের মধ্যে ভোটে থাকা না থাকা নিয়ে নানা ধরনের প্রশ্নের সৃষ্টি হয়েছে। বিএনপির নির্ভরযোগ্য একটি সূত্র জানিয়েছে, ভোটের শেষ দিনের পরিবেশ পরিস্থিতি পর্যবেক্ষণ করতে চায় বিএনপি। ওই দিন সরকার ও নির্বাচন কমিশনের আচরণ কী ধরনের হয় তা দেখতে চায় তারা। বিষয়টি দেশি-বিদেশি কূটনীতিবিদদের কাছেও তুলে ধরতে চায় দলটি।\nতাই নানা প্রতিকূল পরিবেশেও শেষ পর্যন্ত ভোটে থাকার চেষ্টা করবে বিএনপি। ভোটে থাকার পক্ষে যুক্তি তুলে ধরে বিএনপির নীতিনির্ধারকরা বলেন, ভোটে না থাকলে দলীয়ভাবে বিএনপির অস্তিত্ব হুমকির মুখে পড়বে। নির্বাচন কমিশনের নিবন্ধন বাতিলের ঝুঁকিও থাকবে। এ সুযোগ সরকারি দল কাজে লাগাতে পারে। তাছাড়া তৃণমূলের নেতা-কর্মীরা হতাশায় দল ছাড়তে পারে।\nবিএনপির সিনিয়র এক নেতা বলেন, সরকার চায় না আমরা ভোটের মাঠে থাকি। তারা চায়, আমরা ভোট বর্জন করি। তাই তফসিল ঘোষণার পর ধানের শীষের প্রার্থীদের সরাসরি আঘাত করা হচ্ছে। তাদেরসহ মাঠ পর্যায়ের নেতা-কর্মীদের গ্রেফতার করা হচ্ছে। কোথাও দাঁড়াতে দেওয়া হচ্ছে না বিএনপি, ঐক্যফ্রন্ট ও ২০-দলীয় জোটের নেতা-কর্মীদের। তারপরও নানা প্রতিকূল পরিবেশে আমরা নির্বাচনের শেষ পর্যন্ত থাকার চেষ্টা করব। বড় ধরনের কোনো অনাকাক্সিক্ষত ঘটনা না ঘটলে ভোটে থেকেই যাব।\nএ প্রসঙ্গে গতকাল বিএনপি মহাসচিব মির্জা ফখরুল ইসলাম আলমগীর বলেন, ভোট ৩০ ডিসেম্বর এখনো নির্বাচনের কোনো পরিবেশই নেই। সরকার আমাদের ভয় দেখাচ্ছে। জেলে নিয়ে যাচ্ছে। বিভিন্ন রকমের নির্যাতন চালাচ্ছে। কিন্তু এতে আমরা কি ভোট কেন্দ্রে যেতে ভয় পাব? এবার আর সরকারকে খালি মাঠে গোল দিতে দেওয়া হবে না। ভয়ভীতি দেখিয়ে জনসাধারণের ভোট কেন্দ্রে যাওয়া সরকার রুখতে পারবে না। আমরা সমস্ত বিরোধী দল এক হয়ে ধানের শীষ প্রতীক নিয়ে পরিবর্তনের সংগ্রামে নেমেছি। বিএনপি চেয়ারপারসন বেগম খালেদা জিয়ার মুক্তি ও গণতন্ত্র রক্ষার আন্দোলন সফল করেই ঘরে ফিরব।’\nইসির বৈঠক বর্জন শেষে গতকাল সন্ধ্যায় জাতীয় ঐক্যফ্রন্টের স্টিয়ারিং কমিটির বৈঠক অনুষ্ঠিত হয় গুলশানে বিএনপি চেয়ারপারসন কার্যালয়ে। সন্ধ্যা ৬টা থেকে প্রায় দেড় ঘণ্টাব্যাপী বৈঠকে নেতৃত্ব দেন ঐক্যফ্রন্টের মুখপাত্র ও বিএনপি মহাসচিব মির্জা ফখরুল ইসলাম আলমগীর। ঐক্যফ্রন্টের শীর্ষ নেতা ড. কামাল হোসেন, আ স ম আবদুর রব, মাহমুদুর রহমান মান্না ও বঙ্গবীর কাদের সিদ্দিকী বৈঠকে অংশ নিতে পারেননি। তাই কোনো বিষয়ে চূড়ান্ত সিদ্ধান্ত নিতে পারেনি স্টিয়ারিং কমিটি।\nআগামীকাল (২৭ ডিসেম্বর) বিকাল ৩টায় আবারও বৈঠক ডাকা হয়েছে ঐক্যফ্রন্টের নীতিনির্ধারকদের। ওই বৈঠকে সিদ্ধান্ত নেওয়া হবে ঐক্যফ্রন্ট শেষ পর্যন্ত নির্বাচনে থাকবে কি না।\nজানা যায়, গতকালের স্টিয়ারিং কমিটির বৈঠকেও নির্বাচনে থাকা না থাকা নিয়ে কথা বলেন কোনো কোনো নেতা। তবে কোনো সিদ্ধান্ত হয়নি। ঐক্যফ্রন্টের মুখপাত্র মির্জা ফখরুল ইসলাম আলমগীর স্টিয়ারিং কমিটির সদস্যদের বক্তব্য শোনেন এবং নির্বাচন কমিশনে ঘটে যাওয়া ঘটনার বর্ণনা দেন। সারা দেশে কোথায় কোথায় প্রার্থীসহ অন্যদের ওপর হামলা হচ্ছে তারও বর্ণনা দেওয়া হয় বৈঠকে।\nবৈঠকে বিএনপির স্থায়ী কমিটির সদস্য মির্জা আব্বাস, ড. আবদুল মঈন খান, নজরুল ইসলাম খান, ঐক্যফ্রন্টের স্টিয়ারিং কমিটির সদস্য অ্যাডভোকেট সুব্রত চৌধুরী, জগলুল হায়দার আফ্রিক, ডা. জাহেদউর রহমান, মমিনুল ইসলাম, কায়সার কামাল, শফিক উদ্দিন মাহমুদ স্বপন প্রমুখ উপস্থিত ছিলেন।\nস্টিয়ারিং কমিটির এক সদস্য বলেন, ‘বৈঠকে আশার কোনো বার্তা শোনা যায়নি। চারদিকে হতাশার খবরই সবাই বলেছেন। সারা দেশে কোথায় কোথায় হামলা-সংঘর্ষ হয়েছে, তা নিয়ে কথা বলেন নেতারা। নির্বাচনে শেষ পর্যন্ত না থাকার বিষয়ে কোনো সিদ্ধান্ত হয়নি। তবে আগামী বৃহস্পতিবার কিছু গুরুত্বপূর্ণ সিদ্ধান্ত হবে।’


Kareena Kapoor trolled for Leading jewellery chain advertisement | Sangbad Pratidin\nভারতীয় সংস্কৃতির অপমান! নেটিজেনদের রোষানলে করিনা কাপুরের বিজ্ঞাপন\nPublished by: Suparna Majumder | Posted: April 22, 2022 7:28 pm| Updated: April 22, 2022 7:45 pm\nসংবাদ প্রতিদিন ডিজিটাল ডেস্ক: সামনেই অক্ষয় তৃতীয়া (Akshaya Tritiya)। তার জন্য তৈরি একটি বিজ্ঞাপনে সেজেগুজে পোজ দিয়েছিলেন। অথচ কপালে পরেননি টিপ। এর জন্যই ভারতীয় সংস্কৃতিকে অপমান করার অভিযোগ উঠল করিনা কাপুরের (Kareena Kapoor) বিজ্ঞাপনের বিরুদ্ধে। টুইটারে ট্রেন্ডিং ‘Boycott Malabar Gold’ হ্যাশট্যাগ।\nএক গয়না প্রস্তুতকারক সংস্থার জন্য ওই বিজ্ঞাপনটি করেন করিনা। অভিনেত্রীর কানে দুল ও গলায় হার থাকলেও কপালে টিপ ছিল না। এতেই ক্ষিপ্ত নেটিজেনদের একাংশ। একের পর এক টুইট করা হয় ‘Boycott Malabar Gold’ হ্যাশট্যাগ দিয়ে। আবার ‘No_Bini_No_Business’ হ্যাশট্যাগও ট্রেন্ডিং হয়।\n[আরও পড়ুন: পর্দায় সত্যজিৎ রায় হয়ে উঠতে কতটা কষ্ট করেছেন জিতু? জানালেন অভিনেতার স্ত্রী নবনীতা]\n“সারা বিশ্ব জানে টিপ পরা আমাদের ঐতিহ্যের অঙ্গ। কপালের ঠিক মাঝখানে পরা হয়, এটাই ভারতের রীতি ও সংস্কৃতি। এটা কি এঁরা জানে না? নেগেটিভ প্রচারও তো ভাল প্রচার।” এমন মন্তব্য করা হয়েছে করিনার ছবি শেয়ার করে।\nWhole world knows bindi isapart of our traditional practices, worn in reference to center of consciousness,asymbol of India’s culture and tradition.\n👇 Are they not aware of the fact??,\nsometime controversy creates good PR pic.twitter.com/sHE2wumSnv\n— Santosh Kumar (@santosh_joshi) April 22, 2022\nএকজন আবার লেখেন, “সিঁদুরের টিপ শক্তির আরেক রূপ। কপালে সিঁদুরের টিপ লাগানো হিন্দু ধর্মের সংস্কৃতি, শুদ্ধতা এবং পবিত্রতার প্রতীক। এটি বিবাহিত স্ত্রীর পরিচয়ও বটে। “\nApplying kumkum in the parting is alsoasymbol of the marital status of the woman !#No_Bindi_No_Business #Boycott_MalabarGold pic.twitter.com/ua9shKDF64\nউল্লেখ্য, বিজ্ঞাপন নিয়ে এই তরজা নতুন নয়। গত বছর হিন্দু সংস্কৃতির অপমানের অভিযোগে নেটদুনিয়ার একাংশের রোষানলে পোশাক প্রস্তুতকারক সংস্থা ফ্যাবইন্ডিয়া (Fabindia)। সোশ্যাল মিডিয়ায় সংস্থার তৈরি করা পোশাক বয়কটের ডাক দেওয়া হয়। এবার কটাক্ষের মুখে পড়ল করিনা কাপুরের বিজ্ঞাপন। যদিও এ বিষয়ে এখনও পর্যন্ত গয়না প্রস্তুতকারক সংস্থার পক্ষ থেকে কোনও প্রতিক্রিয়া দেওয়া হয়নি।\n[আরও পড়ুন: বিয়েতে রণবীরের জুতো চুরি করে আলিয়ার বন্ধুরা চেয়েছিলেন ১১ কোটি! কী করলেন ঋষিপুত্র?]\nভারতীয় সংস্কৃতিকে অপমান করার অভিযোগ উঠল করিনা কাপুরের বিজ্ঞাপনের বিরুদ্ধে।\nএক গয়না প্রস্তুতকারক সংস্থার জন্য ওই বিজ্ঞাপনটি করেন করিনা।


Bengali, Dramas: Piece 115 – বড়দিনের চুড়ান্ত উপহার | Waters of Life for Children\nHome -- Bengali -- PerformaPLAY -- 115 (The greatest Christmas present)\n115. বড়দিনের চুড়ান্ত উপহার\nবালিকাঃ ‘বড়দিনের জন্য অপেক্ষা করার ধৈর্য আর রাখতে পারছি না। এ বৎসর আমার চাহিদার তালিকার দৈর্ঘ এক মাইলের অধিক লম্বা।’\nবালকঃ ‘আশা করি আমার প্রত্যাশার বাস্তবায়ন হতে যাচ্ছে। আমি অধীর আগ্রহে একটা স্মার্ট ফোনের অপেক্ষায় আছি।’\nতোমাকে আর একটু বেশি সময় অপেক্ষা করতে হবে।\nবালিকাঃ ‘ঠিকই, দুর্ভাগ্যবশত!’\nকিন্তু কোনো অবস্থায় শিমিয়নের মতো অপেক্ষার পালা নয়।\nবালকঃ ‘সে কে?’\nবাইবেলে তাঁর বর্ণনা এভাবে রয়েছে; আর সে যুবক থাকলো না, বাস্তবে বেশবুড়ো হয়ে গেছে। তিনি জেরুজালেমে বাস করতেন, তিনি ছিলেন খোদাভক্ত ব্যক্তি। তাকে ৪০টি সুদীর্ঘ বৎসর অপেক্ষা করতে হয়েছে, হয়তো আরও একটু বেশি সময় তাঁকে অপেক্ষা করতে হয়েছে স্বপ্ন বাস্তবায়নকল্পে।\nবালিকাঃ ‘অতোটা দীর্ঘ সময়? তবে তাঁর প্রত্যাশা কি ছিল?’\nতার প্রত্যাশা খোদার প্রতিজ্ঞার সাথে যুক্ত ছিল।\nখোদাঃ ‘সামাউন, জগতের মুক্তিদাতার আগমন না দেখে তুমি মারা যাবে না।’\nযদিও সামাউনের অপেক্ষার পালা যেন আর শেষ হচ্ছিল না, তবুও তিনি নিরাশ হন নি কোনো অবস্থায়। কেননা তিনি খোদার প্রতিজ্ঞার উপর নির্ভর করতে জানতেন।\nএকদিন তিনি এবাদতখানায় গেলেন। ঠিক সেই মূহুর্তে মরিয়ম, ইউসুফ ও মসিহ ঈসা সেথায় হাজির হলেন। সামাউন শিশু মসিহকে যখন দেখলেন, সাথে সাথে চিনতে পারলেন ইনিই সেই প্রতিজ্ঞাত নাজাতদাতা!\nসামাউন মসিহকে দেখতে পেলেন। এবার তাঁর সুদীর্ঘ প্রত্যাশা পূর্ণতা পেল। তাকে দেখতে পেয়ে তিনি এতটা খুশি হলেন যা জগতের অন্য কোনো কিছু তাকে তেমন আনন্দ দিতে পারে নি।\nমহানন্দে তিনি শিশুটিকে নিজের বাহুবন্ধনে নিয়ে প্রার্থনা করলেন।\nসামাউনঃ ‘প্রভু, এবার আমি শান্তিতে মৃত্যুবরণ করতে পারবো, কেননা তুমি আমার কাছে যে প্রতিজ্ঞা করেছিলে তা পূর্ণতা পেল। আমার চোখ জগতের নাজাতদাতাকে প্রত্যক্ষ করতে পেরেছে।’\nসামাউনের উপরে কোনো এক ব্যক্তি একটা গান লিখেছেঃ\nকোনো এক বৃদ্ধ লোক, বৃদ্ধ লোক ছিলেন,\nতার সর্বোচ্চ প্রত্যাশার পরিপূর্ণতা পেল\nকেননা তিনি খোদার পুত্রের দর্শন পেলেন\nতোমরা এসো, এসো আমার সাথে, নাজাতদাতা আমি দরজা খুলে দিয়েছি,\nএসো আমার সাথে এসো,\nনাজাতদাতা, আমি আমার দরজা খুলে দিয়েছি।\nআমি জানিনা, শুভবড় দিনের সময় তোমার সকল প্রত্যাশার পরিপূর্ণতা পাবে কিনা। তবে এটা আমি জানি, তুমি যখন মসিহকে তোমার জীবনে আসবার জন্য প্রত্যাশা রাখবে যেমন গানের মধ্যদিয়ে প্রকাশ পেয়েছে, তখন মসিহ অদ্যই তোমার সকল প্রত্যাশার পূর্ণতা দান করবেন।\nলোকবলঃ ভাষ্যকার, বালিকা, বালক, খোদা, শামাউন\nPage last modified on November 28, 2019, at 07:59 AM | powered by PmWiki (pmwiki-2.3.3)


NewsChittagong24.Com » কাউন্সিলর লাবুকে প্রাণনাশের হুমকি,প্রতিবাদ জানিয়েছেন কাউন্সিলরা\nকাউন্সিলর লাবুকে প্রাণনাশের হুমকি,প্রতিবাদ জানিয়েছেন কাউন্সিলরা\nপ্রকাশ:| বৃহস্পতিবার, ২৮ আগস্ট , ২০১৪ সময় ০৮:৩৩ অপরাহ্ণ\nচট্টগ্রাম সিটি করপোরেশনের কাউন্সিলর দিদারুর রহমান লাবুকে প্রাণনাশের হুমকি দেওয়া হয়েছে। গত মঙ্গলবার তার মুঠোফোনে অপরিচিত একটি নম্বর থেকে কল করে হুমকি দেওয়া হয় বলে তিনি অভিযোগ করেছেন। এ ঘটনায় ওই দিন বিকেলে নগরীর সদরঘাট থানায় একটি সাধারণ ডায়েরি (জিডি) করেন তিনি।\nদিদারুর রহমান লাবু বিএনপি নেতা ও ৩১নং আলকরণ ওয়ার্ডের কাউন্সিলর।\nদিদারুর রহমান লাবু জানান, মঙ্গলবার দুপুর ২টা ৫৭মিনিটে অপরিচিত নম্বর (০১৮৪২-০৫৪৩১৩) থেকে মুঠোফোনের মাধ্যমে অজ্ঞাতপরিচয় এক ব্যক্তি তাকে প্রাণনাশের হুমকি দেন। ‘তিনি কেমনে কাউন্সিলর নির্বাচিত হয়েছেন?’ এমন প্রশ্ন করে অকথ্য ভাষায় গালিগালাজ করেন এবং তাকে মেরে ফেলার হুমকি দেন।\nলাবু বলেন, ‘আমার ব্যক্তিগত কোন শত্রু নেই।আপনারাতো দেখছেন আমি সবসময় সহনশীল রাজনীতি করে আসছি। কারা আমাকে হুমকি দিতে পারে বিষয়টি মাথায় আসছে না। এ ব্যাপারে সদরঘাট থানায় জিডি করেছি। কিন্তু পুলিশ এখনো পর্যন্ত কোন ব্যবস্থা নেয়নি।’\nসদরঘাট থানার ভারপ্রাপ্ত কর্মকর্তা আবুল কালাম আজাদ বলেন,‘কাউন্সিলর দিদারুর রহমান লাবু মঙ্গলবারে সাধারণ ডায়েরি করেছেন। আমরা বিষয়টি খতিয়ে দেখেছি।’\nকাউন্সিলর দিদারুর রহমান লাবুকে গালিগালাজ, ভয়-ভীতি ও হুমকি প্রদানের প্রতিবাদ জানিয়েছেন চট্টগ্রাম সিটি কর্পোরেশনের প্যানেল মেয়র, কাউন্সিলর ও মহিলা কাউন্সিলররা।\nএক বিবৃতিতে তারা কাউন্সিলর দিদারুর রহমান লাবুকে হুমকি প্রদানকারী অপরাধীকে শনাক্ত করে শাস্তির দাবি জানান।\nবিবৃতি দাতারা হলেন প্যানেল মেয়র মোহাম্মদ হোসেন, জোবাইরা নার্গিস খান, চৌধুরী হাসান মাহমুদ হাসনী, কাউন্সিলর মো. শাহজাহান, ফরিদ আহমদ চৌধুরী, মো. শফিকুল ইসলাম, মাহবুবুল আলম, মোহাম্মদ আজম, মোহাম্মদ হাসান লিটন, এস এম ইকবাল হোসেন, শামসুজ্জামান হেলালী, আবদুস সাত্তার সেলিম, নিছার উদ্দিন আহমেদ মঞ্জু, মোরশেদ আকতার চৌধুরী, মো. বাবুল হক, মোহাম্মদ মাহফুজুল আলম, এ এফ কবির আহমদ মানিক, মো. গিয়াস উদ্দিন ,সাইয়েদ গোলাম হায়দার মিন্টু, একেএম জাফরুল ইসলাম, মোহাম্মদ তৈয়ব, মো. ইয়াছিন চৌধুরী আছু, বিজয় কুমার চৌধুরী কিষাণ, আব্দুল মালেক, নিয়াজ মোহাম্মদ খাঁন, সিরাজুল ইসলাম, আবদুস সবুর লিটন, মোহাম্মদ সেকান্দর, নজরুল ইসলাম বাহাদুর, মো. সাহিদুল ইসলাম টুলু, জহির আহম্মদ চৌধুরী, জহর লাল হাজারী, এম জহিরুল আলম দোভাষ, মোহাম্মদ ইসমাইল বালি, নুরুল হক, জাহাঙ্গীর আলম চৌধুরী, মো. হাসান মুরাদ, গোলাম মোহাম্মদ চৌধুরী, সরফরাজ কাদের রাসেল, আবদুল বারেক, মো. নুরুল আবছার, মহিলা কাউন্সিলর, ফেরদৌস বেগম মুন্নী, জাহানারা বেগম, আরজু সাহাবুদ্দীন, মনোয়ারা বেগম মনি, শাহেদা কাসেম সাথী, আনজুমান আরা বেগম, রেখা আলম চৌধুরী, অ্যাডভোকেট সৈয়দা রেহেনা বেগম রানু, ফেরদৌস আরা তাহের, জান্নাতুল ফেরদাউস, আফরোজা কালাম, লুৎফুন নেছা দোভাষ বেবী, শাহানুর বেগম।


হজ্বের খুতবা : আমলের ত্রুটির কারণে মুসলিমরা দুর্যোগের শিকার হবে – Sylhet Report | সিলেট রিপোর্ট\nহজ্বের খুতবা : আমলের ত্রুটির কারণে মুসলিমরা দুর্যোগের শিকার হবে\nপ্রকাশিত: ৯:৩১ অপরাহ্ণ, আগস্ট ১০, ২০১৯\nপবিত্র হজ্বের খুতবায় মুসলিম উম্মাহর শান্তি, ঐক্য ও সমৃদ্ধির ওপর জোর দিয়েছেন খতিব।\nদীর্ঘ লিখিত খুতবায় তিনি সঠিক ইসলামের পথে মুসলিমদের ফিরে আসার আহ্বান জানিয়েছেন।\nশনিবার দুপুরে ঐতিহাসিক আরাফাতের ময়দানে মসজিদে নামিরায় এবার হজ্বের খুতবা দেন শাইখ ড. মুহাম্মদ বিন হাসান আল-শাইখ।\nতিনি সৌদি আরবের সর্বোচ্চ উলামা বোর্ডের সদস্য এবং খাদেমুল হারামাইন শরিফাইন হাদিস কমপ্লেক্সের প্রধান শাইখ হিসেবে দায়িত্ব পালন করছেন।\nমুসলিম উম্মাহর ঐক্য ও সমৃদ্ধি কামনা করে দোয়া করেন শাইখ ড. মুহাম্মদ বিন হাসান আল-শাইখ।\nখুতবায় হারামাইন শরিফাইনের মর্যাদা ও সম্মান রক্ষার আহ্বান জানিয়ে খতিব সৌদি রাজপরিবারের প্রতি কৃতজ্ঞতা জানিয়েছেন। সৌদি বাদশা সালমান বিন আবদুল আজিজসহ রাজপরিবারের সদস্যদের জন্য দোয়া করেছেন। খুতবায় মুহাম্মদ বিন সালমানের কথাও উল্লেখ করেন। তার দীর্ঘ হায়াত ও কল্যাণের জন্যও দোয়া করা হয়।\nখুতবায় মুসলমানদের আমল পরিশুদ্ধ করার প্রতি বিশেষ জোর দেয়া হয়। পারস্পরিক আচরণ, লেনদেন পরিশুদ্ধ করার তাগিদ দেয়া হয়। আমলের ত্রুটির কারণে মুসলিমরা দুর্যোগের শিকার হবে এমন সতর্ক করা হয়।\nকোরআন ও হাদিসের বিভিন্ন উদ্ধৃতি উল্লেখ করে মুসলিম উম্মাহকে তাকওয়া অবলম্বনের আহ্বান জানানো হয়। কোরআন-সুন্নাহর নির্দেশনা মতো জীবন গঠনের প্রতি তাগিদ দেয়া হয়। পবিত্র গ্রন্থ আল কোরআনকে জীবনের পাথেয় বানানোর আহ্বান জানানো হয়।\nসৃষ্টির প্রতি দয়া ও সহনশীল হওয়ার আহ্বান জানানো হয়। ধৈর্য ধারণের কথা বলা হয়। এক মুমিন আরেক মুমিনের প্রতি সহানুভূতিশীল হওয়ার তাগিদ দেয়া হয়।\nখুতবার শেষ দিকে হজের আহকাম জানিয়ে দেন খতিব।\nমুসলমানদের ঐক্য ও সমৃদ্ধি কামনা করে বিশেষ মোনাজাত করা হয়।


মিড-ডে মিলে বদল! আগে স্কুলে খাবারের খরচ মেপে তবেই টাকা দেবে কেন্দ্র - Center Changes its Midday Meal Fund Distribution Policy, Bangla News\nবাংলা নিউজ > ছবিঘর > মিড-ডে মিলে বদল! আগে স্কুলে খাবারের খরচ মেপে তবেই টাকা দেবে কেন্দ্র\nমিড-ডে মিলে বদল! আগে স্কুলে খাবারের খরচ মেপে তবেই টাকা দেবে কেন্দ্র\nUpdated: 11 Nov 2021, 07:46 PM IST HT Bangla Correspondent\nদুর্নীতি রোখার জন্য বিভিন্ন পদক্ষেপের একটি অংশ এটি। এ বার থেকে মিড-ডে-মিলের জন্য একটি জ়িরো ব্যালান্স অ্যাকাউন্ট খোলা হবে।\n1/5মিড-ডে মিলের অর্থায়ন প্রক্রিয়াতে বদল আনল কেন্দ্র। দুর্নীতি রোখার জন্য বিভিন্ন পদক্ষেপের একটি অংশ এটি। এ বার থেকে মিড-ডে-মিলের জন্য একটি জ়িরো ব্যালান্স অ্যাকাউন্ট খোলা হবে। তাতে কেন্দ্র ৬০% টাকা দেবে। বাকি ৪০% দেবে রাজ্য সরকার। (ছবিটি প্রতীকী, সৌজন্য পিটিআই) (PTI)\n2/5বছরের শেষে ব্যালেন্সশিট যাচাই করা হবে। যদি দেখা যায় কেন্দ্রের পাঠানো পুরো টাকাটা খরচ হয়নি, সেক্ষেত্রে বরাদ্দ থেকে সেই পরিমাণ টাকা কেটে পরের কিস্তিতে টাকা পাঠাবে কেন্দ্র। (ছবিটি প্রতীকী, সৌজন্য হিন্দুস্তান টাইমস) (HT Photo)\n3/5ইতিমধ্যেই সমস্ত জেলা প্রশাসনকে জ়িরো ব্যালান্স অ্যাকাউন্টের বিষয়ে জানিয়েছে রাজ্য। ছবি : টুইটার (Twitter)\n4/5এর আগে আগে রাজ্য স্তর থেকে জেলায় সরাসরি টাকা পৌঁছে যেত। কিন্তু পুরো টাকাটা খরচ না হলে তা ব্যাঙ্ক অ্যাকাউন্টে জমতে থাকত। সময়ের সঙ্গে সুদ-আসল মিলিয়ে তা বিপুল অঙ্কে পরিণত হত। সেই প্রবণতা ঠেকাতেই এই প্রচেষ্টা। (ছবিটি প্রতীকী, সৌজন্য পিটিআই) (PTI)\n5/5এখন অব্যবহৃত টাকা ধাপে ধারে স্কুল, ব্লক, জেলা হয়ে ফিরে যাবে রাজ্য স্তরের মূল তহবিলে। ফলে রাজ্য কতটা খরচ করছে, তা এক নজরে বলে দিতে পারবে যে কেউ। (ছবিটি প্রতীকী, সৌজন্য পিটিআই) (PTI)


ইরানের প্রেসিডেন্ট নির্বাচন কেন এত গুরুত্বপূর্ণ? - তানিম টিভি লি:\nইরানের প্রেসিডেন্ট নির্বাচন কেন এত গুরুত্বপূর্ণ?\nUpdate Time : June 1, 2021, 11:13: am\nVoters cast their ballots as one of them shows her vote for the presidential election atapolling station in Tehran, Iran, Friday, May 19, 2017. Millions of Iranians voted late into the night Friday to decide whether incumbent President Hassan Rouhani deserves another four years in office after securingalandmark nuclear deal, or if the sluggish economy demandsanew hard-line leader who could return the country toamore confrontational path with the West. (AP Photo/Vahid Salemi)\nদেশ-বিদেশে ইসলামি প্রজাতন্ত্র ইরানের নাগরিকদের জন্য এবারের নির্বাচনকে বিশেষ গুরুত্বপূর্ণ বলে মনে করা হচ্ছে বেশকিছু কারণে। চলতি মাসের প্রেসিডেন্ট নির্বাচনে অংশগ্রহণের জন্য দেশটির দা গার্ডিয়ান কাউন্সিলের অনুমতি পেয়েছে সাতজন প্রার্থী।\nচার বছর আগে হওয়া নির্বাচনের পর থেকে দেশটিতে কার্যত অনেক কিছুই বদলে গেছে। এখানে কয়েকটি বিষয় উল্লেখ করা হলো যেগুলোর কারণে এবারের নির্বাচনের দিতে দৃষ্টি থাকবে অনেকের\n২০১৭ সালের সর্বশেষ নির্বাচনের পর থেকে বেশকিছু ঘটনা দেশটির রাজনীতিকেই পাল্টে দিয়েছে। এর মধ্যে আছে সরকারবিরোধী বিক্ষোভের রক্তক্ষয়ী দমন, রাজনৈতিক ও সামাজিক কর্মীদের গ্রেপ্তার, রাজনৈতিক বন্দিদের মৃত্যুদণ্ড প্রদান, রেভ্যুলুশনারি গার্ড সদস্যদের ইউক্রেনের বিমান গুলি করে ভূপাতিত করা এবং যুক্তরাষ্ট্রের নিষেধাজ্ঞার কারণে মারাত্মক অর্থনৈতিক সংকট।\nইরানের সাধারণ মানুষের মধ্যে তৈরি হওয়া প্রতিক্রিয়ার উল্লেখযোগ্য প্রভাব থাকবে এবারের নির্বাচনে।\nসম্ভবত একটি বড় ধাক্কা হতে পারে অসন্তোষের কারণে ভোটারের কম উপস্থিতি।\nযদিও সেটিই এখন বড় চ্যালেঞ্জের মুখে পড়েছে। সাম্প্রতিক দুটি জরিপ বলছে এভাবে ভোট দেওয়ার হার হবে খুবই কম।\nএর মধ্যে একটি হলো রাষ্ট্র নিয়ন্ত্রিত ইসলামিক রিপাবলিক অফ ইরান ব্রডকাস্টিংয়ের জরিপ। তারা বলছে, ভোটার উপস্থিতি হতে পারে ৫০ শতাংশেরও কম।\nকট্টরপন্থিদের ওপরই সব দৃষ্টি\n১৯৯৭ সাল থেকেই মূলত প্রেসিডেন্ট নির্বাচন বিভক্ত হয়ে পড়েছে সংস্কারপন্থি ও কট্টরপন্থিদের মধ্যে। কিন্তু গার্ডিয়ান কাউন্সিলের সাম্প্রতিক এক নির্দেশনায় কার্যত বেশিরভাগ সংস্কারপন্থি ও মধ্যপন্থি প্রার্থীদের এবারের নির্বাচনে প্রতিদ্বন্দ্বিতা থেকে বিরত রেখেছে।\nপ্রার্থী হতে তালিকাভুক্ত হয়েছিলেন এমন দশজন রাজনৈতিক নেতার মধ্যে কাউন্সিল অনুমতি দিয়েছে সাতজনকে। এর মধ্যে মাত্র দু জন সংস্কারপন্থি বা মধ্যপন্থি হিসেবে পরিচিত, তাদের আবার কম পরিচিত বলেই মনে করা হচ্ছে।\nইরানের বিচার বিভাগের প্রধান ইব্রাহিম রাইসিকে এবারের সবচেয়ে শক্ত প্রার্থী বলে মনে করা হচ্ছে এবং কিছু জরিপে উঠে এসেছে যে কট্টরপন্থিদের মধ্যে তিনিই সবচেয়ে ফেভারিট।\nকিছু পর্যবেক্ষকের ধারনা অন্য যাদের প্রার্থী হবার অনুমতি দেওয়া হয়েছে তাদের অনুমতি দেওয়ার লক্ষ্য হলো মিস্টার রাইসির প্রার্থিতাকে সহায়তা করা।\nঅর্থনৈতিক দুরবস্থার কারণে ১৯৭৯ সালের বিপ্লবের পর থেকে এবারই সবচেয়ে বেশি সংকট মোকাবিলা করছে দেশটি।\nএর মধ্যে ২০১৯ সালে সরকার একতরফাভাবে পেট্রোলের দাম বাড়ালে দেশটির অন্তত একশ শহরে মানুষ রাস্তায় নেমে এসেছিল।\nঅ্যামনেস্টি ইন্টারন্যাশনালের দাবি এ সময় অন্তত তিনশ মানুষকে হত্যা করেছে নিরাপত্তা বাহিনী। এ ধরণের বিক্ষোভ আবারও দেখা দিতে পারে।\nযদিও দেশটির বেশির কট্টরপন্থির মধ্যে এ আলোচনা নিয়ে তেমন কোনো লক্ষ্য নেই যদিও সংস্কারপন্থি বা মধ্যপন্থিরা এ ধরণের আলোচনার পক্ষে।\nসংস্কারপন্থিরা একইসাথে অর্থ পাচার বিরোধী সংস্থাগুলোতে যোগ দেওয়া, আঞ্চলিক প্রতিপক্ষ সৌদি আরবের সাথে আলোচনা এবং ইসরায়েলের বিরুদ্ধে প্রথাগত আগ্রাসন কমিয়ে আনাকে সমর্থন করেন।\nতবে দেশটির পররাষ্ট্রনীতি নির্ধারণ করেন সর্বোচ্চ ধর্মীয় নেতা আয়াতুল্লাহ আলী খামেনি।


করোনাভাইরাস : ক্রিশ্চিয়ানো রোনালদো কোয়ারেন্টাইনে! – ভূ-বার্তা – BhuBarta – Bangla News – Live News – Bangla Newspapers – Latest Bangla News – Headline News – Bangla Newspaper\nকরোনাভাইরাস : ক্রিশ্চিয়ানো রোনালদো কোয়ারেন্টাইনে!\nMarch 12, 2020 - 06:37:00 PM\nin আন্তর্জাতিক, খেলা, ফুটবল, শিরোনাম\nবিশ্বজুড়ে ছড়িয়ে পড়া করোনাভাইরাস ছাড়ছে না কাউকেই। তালিকায় এবার নাম উঠে এল পর্তুগিজ সুপারস্টার ক্রিশ্চিয়ানো রোনালদোর। তার জুভেন্তাস সতীর্থ ডিফেন্ডার দানিয়েলে রুগানি করোনাভাইরাস আক্রান্ত হওয়ার পর নিজেকে কোয়ারেন্টাইনে রেখেছেন সিআরসেভেন। খবর ডেইলি মেইলের।\nইউরোপের দেশগুলোর মধ্যে ইতালির অবস্থা ভয়াবহ। ১২ হাজারের বেশি মানুষ এ ভাইরাসে আক্রান্ত হয়েছে সেখানে। সিরি আ-র বর্তমান মৌসুম অনির্দিষ্টকালের জন্য স্থগিত ঘোষণা করেছেন দেশটির প্রধানমন্ত্রী। কাল রুগানির করোনায় আক্রান্ত হওয়ার খবরটি নিশ্চিত করেছে তার ক্লাব জুভেন্টাস। এ বৈশ্বিক মহামারিতে এ পর্যন্ত মারা গেছে ৪ হাজার ৫২৪ জন। তার মাঝে ইতালিতেই ৮২৭ জন মৃত্যুবরণ করেছেন।\nডেইলি মেইল জানিয়েছে, সতীর্থ কাল রুগানি করোনায় আক্রান্ত হওয়ায় পর্তুগালে নিজের বাড়িতে কোয়ারেন্টাইন হয়ে আছেন রোনালদো। গত রবিবার মিলানের বিপক্ষে ২-০ গোলে জয়ের ম্যাচে রুগানি আর রোনালদো ড্রেসিংরুম শেয়ার করেছেন। যে কারণে রোনালদোর করোনা আক্রান্তের সম্ভাবনা বেড়ে গেছে। পর্তুগিজ সুপারস্টারের মা বর্তমানে স্ট্রোকে আক্রান্ত হয়ে শয্যাশায়ী। এই দুই কারণে রোনালদো এখন ইতালিতে ফিরছেন না।


কোপা আমেরিকার বিরুদ্ধে বলায় নিষিদ্ধ ফুটবলার – খেলা প্রতিদিন\nপ্রথম ধাপের পর করোনার দ্বিতীয় ঢেউয়েও কাবু লাতিন আমেরিকার দেশ ব্রাজিল। এমন পরিস্থিতিতে দেশটিতে কোপা আমেরিকা আয়োজন করায় ক্ষেপেছেন ফুটবলার মার্সেলো মার্তিন্স। কোপার আয়োজক দক্ষিণ আমেরিকা ফুটবল কনফেডারেশনের (কনমেবল) সমালোচনা করেছিলেন তিনি।\nএজন্য বলিভিয়ার এই ফরোয়ার্ডকে এক ম্যাচ নিষিদ্ধ ও ২০ হাজার ডলার জরিমানা করা হয়েছে। উল্লেখ্য, কোপায় অংশ নিয়ে ব্রাজিলে পা রেখেই করোনার কোপে পড়েন মার্তিনেস। তিনিসহ বলিভিয়ার তিন খেলোয়াড়ের কোভিড-১৯ টেস্টের ফল পজিটিভ আসে।\nএরপর তার দল প্যারাগুয়ের বিপক্ষে দলের ৩-১ ব্যবধানে হেরে যায়। এর পর সামাজিক যোগাযোগ মাধ্যমে কনমেবলের কড়া সমালোচনা ৩৪ বছর বয়সি মার্তিন্স লেখেন, এমনটা করার জন্য ধন্যবাদ কনমেবল। দায় পুরাটাই তোমাদের। যদি কেউ মারা যায়, কি করবে তোমরা?\nতোমাদের কাছে যেটা সবচেয়ে বেশি গুরুত্বপূর্ণ, তা হলো টাকা। একজন খেলোয়াড়ের জীবনের কি কোনো মূল্য নেই? ইনস্টাগ্রামে এমন পোস্টের পর তোলপাড় শুরু হয়। ঝড় উঠে নেট দুনিয়ায়। শাস্তির আশঙ্কায় ইনস্টাগ্রামের ওই পোস্ট মুছে ফেলে ক্ষমা চান মার্সেলো মার্তিন্স। এরপরও শাস্তি এড়াতে পারেননি।\nনিষিদ্ধ থাকার কারণে বাংলাদেশ সময় শনিবার ভোরে চিলির বিপক্ষে ১-০ গোলে হেরে যাওয়া ম্যাচে মাঠে নামতে পারেননি এই ফুটবলার। আগামী শুক্রবার উরুগুয়ের বিপক্ষে নিজেদের তৃতীয় ম্যাচে খেলায় বাধা নেই এই ফুটবলারের। প্রসঙ্গত, করোনাভাইরাসে ব্রাজিলে প্রায় পাঁচ লক্ষ মানুষ মারা গেছে। এখনও দেশটিতে দৈনিক শনাক্ত ও মৃত্যুর হার আশঙ্কাজনক।\nPrevPreviousব্রাজিল দল থেকে ছিটকে গেলো নেইমার!\nNextআর্জেন্টিনা দলে আগুয়েরো, পরিবর্তন আছে আরওNext\nআইপিএলে খেলার অনুমতি পাচ্ছে সাকিব-মুস্তাফিজ\nআজ ম্যাচ শেষে মার্টিনেজকে অবিশ্বাস্য মন্তব্য করলেন মেসি\nব্রেকিং নিউজ: আইপিএল বিগব্যাস নিয়ে নিজের সিদ্ধান্ত জানালেন মুস্তাফিজ\nব্রেকিং নিউজঃ হঠাৎ করে আইপিএল ছেড়ে দেশে ফিরছেন আন্দ্রে রাসেল


Arvind Kejriwal: Delhi Election Result Live Updates : দিল্লি বিধানসভা নির্বাচন 2020 ফল Live: কার দখলে দিল্লি? জানতে চোখ রাখুন - Delhi Vidhan Sabha Election 2020 Result Live Updates | Eisamay - Eisamay\ndelhi assembly election 2020 results: bjp lost, kejriwal govt formed for 3rd time at delhi\n'বিভাজনের' রাজনীতি নয়, উন্নয়নে আস্থা রাজধানীর! নায়ক সেই 'মাফলার ম্যান'\nSayantan Mukherjee | EiSamay.Com | Updated: Feb 11, 2020, 10:21 PM\nবিপুল জয় পেয়ে ক্ষমতায় ফিরে ভগবান হনুমানকে স্মরণ করলেন তৃতীয় বার দিল্লির মুখ্যমন্ত্রীর আসনে বসতে চলা অরবিন্দ কেজরিওয়াল। মঙ্গলবার বিকেলে তিনটি স্লোগানও দিলেন কেজরি। 'ভারত মাতা কি জয়', 'ইনকিলাব জিন্দাবাদ' ও 'বন্দে মাতরম'! দলের কর্মীদের উদ্দেশেও বললেন, 'আপনারা আমাকে অবাক করেছেন...আমি আপনাদের ভালোবাসি।'\nমোদীর পরাজয়, জয়ী সেই কেজরিওয়াল\nফল ঘোষণার আগের দিন অর্থাৎ সোমবারও তিনি দাবি করেছিলেন, দিল্লিতে বিজেপি ৪৮টা আসন পাচ্ছেই। এমনকী ৫৫ আসন বিজেপি পেলেও তিনি অবাক হবেন না বলে জানিয়েছিলেন।\nকিন্তু মঙ্গলবার বেলা যত বেড়েছে, ততই মুখ শুকিয়েছে দিল্লির বিজেপি সভাপতি মনোজ তিওয়ারির।\nবিজেপিকে কার্যত মাটি ধরিয়ে ৬২ আসনে জয়ী অরবিন্দ কেজরিওয়ালের আম আদমি পার্টি, বিজেপির আসন সংখ্যা ৮ আর কংগ্রেসের হাতে শূণ্য আসন!\nএই সময় ডিজিটাল ডেস্ক: ফল ঘোষণার আগের দিন অর্থাৎ সোমবারও তিনি দাবি করেছিলেন, দিল্লিতে বিজেপি ৪৮টা আসন পাচ্ছেই। এমনকী ৫৫ আসন বিজেপি পেলেও তিনি অবাক হবেন না বলে জানিয়েছিলেন। কিন্তু মঙ্গলবার বেলা যত বেড়েছে, ততই মুখ শুকিয়েছে দিল্লির বিজেপি সভাপতি মনোজ তিওয়ারির। বিজেপিকে কার্যত মাটি ধরিয়ে ৬২ আসনে জয়ী অরবিন্দ কেজরিওয়ালের আম আদমি পার্টি, বিজেপির আসন সংখ্যা ৮ আর কংগ্রেসের হাতে শূণ্য আসন!\nএখানেই থামেননি তিনি। বলেন, 'নতুন ধারার এক রাজনীতির জন্ম হল। যেটা উন্নয়নের রাজনীতি।' তাঁর কথায়, 'ভোটের ফলে এই বার্তাই স্পষ্ট যে, যারা স্কুল ও মহল্লা ক্লিনিক বানাবে, সস্তায় বিদ্যুৎ দেবে, ঘরে ঘরে জল পৌঁছে দেবে এবং রাস্তা নির্মাণ করবে, তাদেরই ভোট দেবেন দিল্লির মানুষ। এটা একটা নতুন ধারার রাজনীতি এবং গোটা দেশের জন্যই শুভ বার্তা।' কেজরিওয়াল মনে করেন, 'কেবল এই ধরনের রাজনীতিই ভারতকে একবিংশ শতাব্দীতে এগিয়ে নিয়ে যেতে পারে। এই জয় শুধু দিল্লির নয়, ভারতমাতারও।''\nগত বিধানসভা ভোটে (২০১৫ সালে) দিল্লির ৭০টি আসনের মধ্যে ৬৭টিতেই জিতেছিল (আপ)। কিন্তু ২০১৯-এর লোকসভা ভোটের নিরিখে চিত্রটা একদম উলটো। ৭০টি বিধানসভা কেন্দ্রের মধ্যে ৬৫টিতে এগিয়ে ছিল বিজেপি। পাঁচটিতে কংগ্রেস। আপ একটিতেও নয়। লোকসভার সাতটি আসনের সাতটিতেই জেতে বিজেপি। ২০১৪ সালের লোকসভা ভোট, যে ভোটে জিতে প্রথম বার প্রধানমন্ত্রী হন নরেন্দ্র মোদী, সেই ভোটেও বিজেপি দিল্লিতে সাতে সাত জিতেছিল। কিন্তু পরের বছরই বিধানসভা ভোটে আপ স্রোতে ভেসে গিয়েছিল বিজেপি। এবারও যেন তারই ফটোকপির দেখা মিলল।\nএ দিন ভোট গণনার মাঝামাঝি সময়ে দিল্লির বিজেপি সভাপতি দাবি করেন, 'এখনও সেই সব ভোটগুলির গণনা হয়নি, যাঁরা শনিবার বিকেলের দিকে ভোটদান করেছেন৷ এই ভোটদাতারাই ফারাক গড়ে দেবেন৷' শনিবার তিনি একটি টুইটে দাবি করেছিলেন, 'টিভি চ্যানেলে দেখানো সব এগজিট পোল ভুল প্রমাণিত হবে৷ আমার এই টুইট মনে রাখবেন৷' তবে বাস্তবে দেখা যায় এই টুইটের মতোই তাঁর জেতার দাবিও মুখ থুবড়ে পড়েছে। কিন্তু তাতেও রণে ভঙ্গ দেননি তিনি। দাবি করেন, তাঁদের ভোট শেয়ার বৃদ্ধি পাওয়ার। তার পরে অবশ্য তিনি কেজরিওয়ালকে অভিনন্দন জানান। একই সঙ্গে বলেন, 'কেন আমরা জনতার আশীর্বাদ থেকে বঞ্চিত হয়েছি, তার সমীক্ষা করে দেখা হবে৷ তবে দিল্লির জনতা যে রায় দিয়েছেন, তা আমরা গ্রহণ করছি৷' রাজনৈতিক মহলের মতে, শাহীন বাগ, জামিয়া কিংবা জেএনইউ নিয়ে বিজেপির বিভাজনের রাজনীতি কাজ করেনি, বরং দিল্লির নিবাসীরা আস্থা রেখেছেন কেজরিওয়ালের উন্নয়নে। যে উন্নয়নকে পাখির চোখ করেই ২০২১-এর ছক তৈরি করছেন মমতা বন্দ্যোপাধ্যায়ও।\nখাতায় কলমে না হলেও কৌশলগত দিক থেকে অমিত শাহ-ই ছিলেন দিল্লি ভোটের মুখ। ফলে কেজরিওয়ালের জয় যত না মনোজের, তার চেয়ে অনেক বেশি অমিতেরই। আর এই বিপর্যয়ের দিনে এবার বাংলাকেই মূল লক্ষ্য করে এগোতে চাইছে বিজেপি। সেই সূত্রেই মার্চেই কলকাতা সফরে আসছেন অমিত শাহ৷ মমতা বন্দ্যোপাধ্যায়ের রাজ্যে সিএএ ও এনপিআর-এর সমর্থনে সভাও করবেন তিনি৷ দিল্লি বিধানসভার ভোটে বিজেপির ভরাডুবির পরে রাজ্যে বিজেপির হাল যাতে আরও খারাপ না হয়, তা নিশ্চিত করার জন্যই এ বার কোমর বেঁধে নামছেন অমিত শাহ৷\nঅপরদিকে দিল্লি বিধানসভা নির্বাচনে এ বারও শোচনীয় হাল হল কংগ্রেসের! মূল লড়াই যে অরবিন্দ কেজরিওয়ালের আমআদমি পার্টির সঙ্গে বিজেপি'র হবে, সে ইঙ্গিত বুথফেরত সমীক্ষাতেই ছিল। কংগ্রেস যে সর্বশক্তি নিয়ে দিল্লির জন্য ঝাঁপিয়ে ছিল, তা-ও নয়। কিন্তু, শীলা দীক্ষিতের মুখ্যমন্ত্রিত্বে যে কংগ্রেস ১৫ বছর দিল্লি শাসন করেছে, তার জনসমর্থন ৫ শতাংশের নীচে নেমে আসবে, তা অনেকের কল্পনাতেও বোধ হয় ছিল না। ৬৩ জন কংগ্রেস প্রার্থীর জামানত জব্দ হয়েছে। কেবলমাত্র কংগ্রেসের তিন প্রার্থী-- গান্ধীনগর থেকে অরবিন্দর সিং লাভলি, বাদলি থেকে দেবেন্দ্র যাদব এবং কস্তুরবা নগর থেকে অভিষেক দত্ত জামানত রক্ষা করতে পেরেছেন। ফলে, স্বাভাবিক ভাবেই কংগ্রেসের একজনও কেউ খাতা খুলতে পারেননি। এই নিয়ে দ্বিতীয়বার কংগ্রেসকে শূন্য হাতে ফেরাল দিল্লি।\nDelhi Election Results: আজ আত্মবিশ্বাসী কেজরি, আশায় বেঁচে বিজেপি'ও পরের খবর\nঅরবিন্দ কেজরিওয়াল manish sisodia delhi election result 2020 Delhi election result delhi assembly result assembly election delhi result Arvind Kejriwal aam aadmi party\nWeb Title : delhi assembly election 2020 results: bjp lost, kejriwal govt formed for 3rd time at delhi


মাগুরায় সুবিধাজনক অবস্থায় শিখর, প্রতিদ্বন্দ্বিতায় বিরেন-নিতাই | মাগুরা প্রতিদিন মাগুরায় সুবিধাজনক অবস্থায় শিখর, প্রতিদ্বন্দ্বিতায় বিরেন-নিতাই – মাগুরা প্রতিদিন\nআজ, মঙ্গলবার | ৩রা কার্তিক, ১৪২৮ বঙ্গাব্দ | ১৯শে অক্টোবর, ২০২১ ইং | দুপুর ১২:১৬\nমাগুরায় সুবিধাজনক অবস্থায় শিখর, প্রতিদ্বন্দ্বিতায় বিরেন-নিতাই\nমাগুরা প্রতিদিন ডটকম : মাগুরার দুটি আসনেই লড়ছেন তিন হাই প্রোফাইল প্রার্থি। মাগুরা-১ আসনে মহাজোটের প্রার্থি হিসেবে নৌকা মার্কা নিয়ে প্রতিদ্বন্দ্বিতা করছেন প্রধানমন্ত্রীর সহকারী একান্ত সচিব অ্যাডভোকেট সাইফুজ্জামান শিখর। অন্যদিকে মাগুরা-২ আসনে লড়ছেন যুব ও ক্রীড়া প্রতিমন্ত্রী অ্যাড বীরেন শিকদার নৌকা মার্কা নিয়ে এবং বিএনপির সাবেক মন্ত্রী অ্যাড. নিতাই রায় চৌধুরী লড়ছেন ধানের শীষ মার্কা নিয়ে।\nউত্সব আমেজের মধ্য দিয়ে মাগুরা-১ আসনের নৌকা মার্কা প্রার্থি সাইফুজ্জামান শিখর বিশাল কর্মী বাহিনী নিয়ে আসনের প্রত্যন্ত অঞ্চল পর্যন্ত চষে বেড়াচ্ছেন। কনকনে শীতকে উপেক্ষা করে প্রতিদিনই বিভিন্ন এলাকায় পথসভা, উঠোন বৈঠক, বাড়িতে বাড়িতে প্রচারণা চালাচ্ছেন। গভীর রাত পর্যন্ত প্রতিটি প্রচারণাতেই অংশ নিচ্ছেন জেলা আওয়ামীলীগ, জাতীয় পার্টি, জাসদ, ওয়ার্কাস পার্টির শীর্ষস্থানীয় নেতারা।\nনির্বাচনী প্রচারের বিষয়ে জেলা আওয়ামী লীগের দপ্তর সম্পাদক রাশেদ মাহমুদ বলেন, অ্যাড. সাইফুজ্জামান শিখরের উপর দলের সকলেরই আস্থা রয়েছে। তার নির্দেশনায় আসনের প্রতিটি ইউনিটের নেতাকর্মীরা ভাগ হয়ে প্রচারে অংশ নিচ্ছেন। তাছাড়াও তার প্রতিটি প্রচারণা অনুষ্ঠানেই চমক থাকছে। বিএনপির কোন না কোন নেতা প্রার্থির হাতে ফুলের তোড়া দিয়ে নির্বাচনী প্রচারণাতে অংশ নিচ্ছে। যা নির্বাচনী ফলাফলে ইতিবাচক প্রভাব পড়বে।\nএর উলটো চিত্র বিএনপি শিবিরে। এ আসনের বিএনপি প্রার্থি মনোয়ার খান রয়েছেন কারাগারে। অন্যদিকে পুলিশি হয়রানি এবং হামলা মামলার ভয়ে প্রকাশ্য প্রচারণা থেকে দূরে রয়েছেন বিএনপির নেতা-কর্মীরা। তবে নির্বাচনী ফলাফল নিজেদের পক্ষে নিতে তারা ভেতরে ভেতরে ঐক্যবদ্ধ থাকার চেষ্টা করছেন।\nমনোয়ার হোসেনের নির্বাচনের প্রধান সমন্বয়কারী এ্যাড. শাহেদ হাসান টগর বলেন, বিএনপি’র কেউই প্রকাশ্যে প্রচারণা চালাতে পারছেনা। আমাদের কাছে প্রচারণার গাড়ি ভাড়া দিতেও সাহস পাচ্ছেন না মালিকরা। তারপরও আমরা নিজেরা ঐক্যবদ্ধ থাকার চেষ্টা করছি। সেনাবাহিনী মোতায়েনের কারণে আমরা সোমবার সকালে প্রথম শহরে প্রকাশ্যে প্রচারণা চালাতে সাহস পেয়েছি। ভোটের দিন নির্বিঘ্নে ভোট প্রদানের সুযোগ পেলে জয় আমাদের পক্ষেই আসবে।\nএ আসনের মোট ৮ প্রার্থির মধ্যে জাতীয় পার্টির অ্যাড. হাসান সিরাজ সুজা নির্বাচন থেকে সরে দাঁড়িয়ে আওয়ামীলীগ প্রার্থির পক্ষে প্রচারণায় অংশ নিচ্ছেন। বাকি প্রার্থিদের নির্বাচনী তৎপরতা কেবলমাত্র মাইকিং আর কিছু পোস্টারের মধ্যেই সীমাবদ্ধ।\nমাগুরা-২ আসনের আওয়ামীলীগ প্রার্থি বর্তমান সংসদ সদস্য অ্যাড. বীরেন শিকদার এ আসন থেকে তিনবার নির্বাচিত হয়েছেন। তাছাড়া গত ৫ বছর যুব ও ক্রীড়া প্রতিমন্ত্রী হিসেবে দায়িত্ব পালনের সুযোগ পাওয়ায় এলাকায় উন্নয়ন মূলক কাজ করেছেন। ভোটারদের মধ্যে তার শক্ত অবস্থান রয়েছে। আসনের শালিখা, মহম্মদপুর উপজেলা এবং সদরের চার ইউনিয়নের আওয়ামীলীগ নেতা-কর্মীরা তার নির্বাচনী প্রচারণায় দিনরাত পরিশ্রম করছেন।\nঅন্যদিকে সমানতালে নির্বাচনী কার্যক্রম চালিয়ে যাচ্ছেন এ আসনের বিএনপি প্রার্থি অ্যাড. নিতাই রায় চৌধুরী। তবে সাংবাদিক সম্মেলনে তিনি আওয়ামীলীগ প্রার্থির বিরুদ্ধে নির্বাচনী অফিস ভাংচুর এবং দলীয় নেতাকর্মীদের ভয় ভিতি দেখানোর অভিযোগ করলেও নিতাই রায়ের বিরুদ্ধেও একই অভিযোগ আওয়ামীলীগের।\nএ আসনে বিজয় সম্পর্কে উভয় প্রার্থিই আশাবাদ ব্যক্ত করেছেন।


এবার তরমুজ ফ্যাশন! – Get the Dail Latest News – Bisherbashi.com\nএবার তরমুজ ফ্যাশন!\nJul 4, 2017 ১৭৫ views0userone\nবিষেরবাঁশী ডেস্ক: যুগের সঙ্গে তাল মিলিয়ে প্রতিনিয়ত পরিবর্তিত হয় ফ্যাশন। এখন যে ধরনের ফ্যাশন হট কেকের মতো চলছে দুই বছর পর তা একেবারেই অচল মনে হতে পারে। আনুষাঙ্গিক পোশাক, জুতা, প্রসাধনী, চুল সব কিছুতেই ট্রেন্ডি ফ্যাশন খোঁজে মানুষ।\nতবে সমপ্রতি ভিন্নভাবে ফ্যাশন দুনিয়ায় বেশ আলোচনার জন্ম দিয়েছে ‘তরমুজ ফ্যাশন’। তরমুজ ফ্যাশন বললেও কেউ কিন্তু তরমুজের মতো সাজছে না। মূলত তরমুজের লাল অংশকে পোশাকের ডিজাইনে কেটে তার পেছনে দাঁড়িয়ে ফটো সেশনে মেতে উঠেছে মানুষ।\nপ্রথমবার এই ধরনের ছবি দেখলে যে কেউ মনে করবেন তরমুজের মতো গাঢ় লাল রঙের পোশাক পরা হয়েছে। কিন্তু ভালো করে দেখলে ধরা পড়বে আসল ঘটনা। আর তরমুজ ফ্যাশনের ছবিগুলো তো সামাজিক যোগাযোগ মাধ্যমে রীতিমতো ঝড় তুলছে।\nতবে এই ধরনের তরমুজ ফ্যাশন করতে হলে নিঃসন্দেহে পাকা সেলফিবাজ হতে হবে অথবা দক্ষ ফটোগ্রাফারের সহায়তা নিতে হবে। ডেইলি মেইল\nDec 3, 2019 ৮১৭ 0\nOct 27, 2019 ২০১ 0\nOct 26, 2019 ১,১১৯ 0


ঢাকায় শুটিং হওয়া ইরানি সেই ছবির জয়জয়কার - দৈনিক করতোয়া - The Daily Karatoa\nস্টাফ রির্পোটার Feb 12, 2019 146 0\nবিনোদন ডেস্ক : ৩৭তম ফজর আন্তর্জাতিক চলচ্চিত্র উৎসবে ইরানি নির্মাতা নার্গিস আবেয়ারের জয়জয়কার। ৯০তম অস্কার অ্যাওয়ার্ড-এর সম্ভাবনাময় তালিকায় ছিলো ইরানের ছবি ‘ব্রেথ’! যে ছবিটির নির্মাতা একজন নারী। ইরানের ইতিহাসে প্রথম কোনো ঘটনা যেখানে অস্কারে পাঠানো হয় কোনো নারী নির্মাতার ছবি! আর এবার ইরানের ৩৭তম ফজর আন্তর্জাতিক চলচ্চিত্র উৎসবেও দাপট দেখালেন ‘ব্রেথ’ নির্মাতা নার্গিস আবেয়ার! গেল বছরের আগস্টের মাঝামাঝিতে শুটিং বহর নিয়ে ঢাকায় এসেছিলেন ইরানি এই নির্মাতা। মনে আছে নিশ্চয়? আর সেই ছবিটির জন্যই এবার ৩৭তম ফজর আন্তর্জাতিক চলচ্চিত্র উৎসব মাত করে দিয়েছেন এই নারী নির্মাতা! ছবির নাম ‘নাইট অব দ্য ফুল মুন’(শাবি কে মহ কমেল শোদ)। এই ছবির জন্যই ফজর আন্তর্জাতিক চলচ্চিত্র উৎসবে ৬টি বিভাগে পুরস্কার অর্জন করেন নার্গিস।\nখবরটি চ্যানেল আই অনলাইনকে জানিয়েছেন এই ছবির উপদেষ্টা মুমিত আল রশিদ। তিনি জানান, ৬টি বিভাগে ফজর আন্তর্জাতিক চলচ্চিত্র উৎসবে পুরস্কৃত হয় নার্গিসের পরিচালনায় ঢাকায় শুটিং হওয়া ছবি ‘নাইট অব দ্য ফুল মুন’। শ্রেষ্ঠ পরিচালক, শ্রেষ্ঠ অভিনেত্রী, শ্রেষ্ঠ অভিনেতা, শ্রেষ্ঠ প্রযোজকের মতো শীর্ষস্থানীয় পুরস্কারগুলো বাগিয়ে নেয় ছবিটি। গেল বছর আগস্টে ‘নাইট অব দ্য ফুল মুন’ এর জন্য বেশ কয়েকদিন ঢাকায় ছিলেন নার্গিস আবেয়ার। চষে বেড়িয়েছেন ঢাকার বিভিন্ন অলিগলিতে। ঢাকায় অবস্থানকালে তিনি মুখোমুখি হয়েছিলেন চ্যানেল আই অনলাইনের। যেখানে চলচ্চিত্র নির্মাণ ও তার ব্যক্তিগত স্ট্রাগল নিয়ে দীর্ঘ সাক্ষাৎকারও দিয়েছিলেন। ফজর আন্তর্জাতিক চলচ্চিত্র উৎসবের ৩৭তম আসর শুরু হয় গত ৩০ ডিসেম্বর। যার পর্দা নামলো ১১ ফেব্রুয়ারি। যে আসরটির আন্তর্জাতিক চলচ্চিত্রের অংশটা অনুষ্ঠিত হয় প্রতি বছরের এপ্রিলে। যেখানে অংশ নেন বিশ্বের নামিদামি চলচ্চিত্র নির্মাতারা।\nনিজের বাসায় সালমান শাহের মরদেহ উদ্ধার হওয়ার পর প্রথমে অপমৃত্যুর মামলা দায়ের করেছিলেন তার বাবা কমরউদ্দিন আহমদ চৌধুরী (প্রয়াত)। পরে সেই মামলাটি দুই দফায় তদন্ত করে ডিবি। ডিবির তদন্তের...


বিতর্কের জেরে পিছু হটছে আমাজন প্রাইম! এখনই মুক্তি নয় ' দ্য ফ্যামিলিম্যান ২' - after brouhaha over Mirzapur and Tandav, Amazon Prime postpones the release of The Family Man2indefinitely, Bangla News\nবাংলা নিউজ > বায়োস্কোপ > বিতর্কের জেরে পিছু হটছে আমাজন প্রাইম! এখনই মুক্তি নয় ' দ্য ফ্যামিলিম্যান ২'\nঅনির্দিষ্টকালের জন্য মুক্তি পিছোল\nবিতর্কের জেরে পিছু হটছে আমাজন প্রাইম! এখনই মুক্তি নয় ' দ্য ফ্যামিলিম্যান ২'\n১ মিনিটে পড়ুন . Updated: 01 Feb 2021, 09:54 AM IST\nঅনির্দিষ্টকালের জন্য মুক্তি পিছোল ‘দ্য ফ্যামিলিম্যান ২’-এর।\nসাম্প্রতিক সময়ে বিতর্কের কেন্দ্রবিন্দুতে থেকেছে আমাজন প্রাইম। মির্জাপুর ২, তাণ্ডব-এর মতো ওয়েব সিরিজের বিরুদ্ধে ধর্মীয় ভাবাবেগে আঘাত দেওয়ার অভিযোগ উঠেছে। ক্ষমা চেয়েও এড়ানো যায়নি আইনি ঝঞ্ঝাট। এবার বড় পদক্ষেপ নিল বিশ্বের অন্যতম জনপ্রিয় ওটিটি প্ল্যাটফর্ম। মুক্তির অপেক্ষায় থাকা আমাজন প্রাইমের পরবর্তী ভারতীয় সিরিজ ‘দ্য ফ্যামিলিম্যান ২’-এর মুক্তি পিছিয়ে গেল অনির্দিষ্টকালের জন্য। ১২ ফেব্রুয়ারি মুক্তি পাওয়ার কথা ছিল মনোজ বাজপেয়ী অভিনীত এই সিরিজের। কবে মুক্তি পাবে এই সিরিজ? উত্তর অধরা। কেন মুক্তি পিছোল? সেই নিয়েও কোনও সদুত্তোর দেয়নি স্ট্রিমিং সাইটটি।\nবলিউড হাঙ্গামাকে সিরিজ মুক্তির তারিখ স্থগিত হওয়া নিয়ে এক সূত্র জানিয়েছে, ‘এটা সত্যি। অনির্দিষ্টকালের জন্যই দ্য ফ্যামিলিম্যান সিজন ২ এর মুক্তি পিছোচ্ছে। বিষয়টা খুবই দুর্ভাগ্যে, বিশেষত মনোজ বাজপেয়ী, পরিচালক জুটি রাজ-ডিকে’র জন্য। কারণটা খুবই স্পষ্ট, গত দুটি সিরিজ নিয়ে যে ঝামেলার মুখে পড়েছে আমাজন প্রাইম তা কাঙ্খিত নয়। মির্জাপুর, তাণ্ডব-এর বিরুদ্ধে ধর্মীয় ভাবাবেগে আঘাতের অভিযোগ রয়েছে। আমাজনের মতে এখন দ্য ফ্যামিলিম্যান মুক্তির মতো বড় ফ্রঞ্চাইসি মুক্তির উপযুক্ত সময় নয়'।\n১৯ জানুয়ারি মুক্তি পাওয়ার কথা ছিল ‘দ্যা ফ্যামিলিম্যান’-এর ট্রেলার। তবে সেটি মুক্তি পায়নি। এরপর থেকে গুঞ্জন শুরু হয়ে যায় মুক্তি স্থগিত হচ্ছে এই সিরিজের। যদিও দমে না গিয়ে মনোজ বাজপেয়ী জানিয়েছেন, ‘এই সিরিজের অভিনেতা হিসাবে আমি এখনও জানি না কী কারণে পিছিয়ে যাচ্ছে মুক্তি, তবে আমি আমাজনের সিদ্ধান্তকে সাধুবাদ জানাই। আমি বিশ্বাস করি, আমাজন শোয়ের জন্য যেটা সঠিক ও সেরা, সেটাই করবে। আমি শুধু এটাই বলব, যখনই আসবে তখনই ধামাকা সঙ্গে নিয়ে আসবে’।\nঅন্যদিকে ওটিটি কনটেন্টকে কেন্দ্রের নজরদাড়িতে নিয়ে আসার তোড়জোড় শুরু হয়ে গিয়েছে। এই মর্মে আনুষ্ঠানিক ঘোষণাও সেরেছে তথ্য-সম্প্রচার মন্ত্রক। ‘তাণ্ডব’-এর বিতর্ক এমনই বাড়াবাড়ি পর্যায়ে পৌঁছেগিয়েছে, যে ওটিটি কনটেন্ট সংক্রান্ত নির্দেশিকা জারি করতে, আর বিলম্ব চাইছে না মোদী সরকার।\nএই পরিস্থিতিতে রবিবার কেন্দ্রীয় তথ্য ও সম্প্রচারমন্ত্রী প্রকাশ জাভড়েকর জানান, ওটিটি প্ল্যাটফর্মের বিভিন্ন সিরিয়াল এবং সিনেমা নিয়ে একাধিক অভিযোগ জমা পড়ছে। তাতে রাশ টানতে এবার নয়া নির্দেশিকা আনতে চলেছে কেন্দ্রীয় সরকার। তাঁর কথায়, ‘ওটিটি প্ল্যাটফর্মের কয়েকটি সিরিয়াল নিয়ে আমাদের কাছে একাধিক অভিযোগ জমা পড়েছে। ওটিটি প্ল্যাটফর্মের সিনেমা এবং ডিজিটাল কাগজ প্রেস কাউন্সিল আইন এবং কেবল টিভি নেটওয়ার্ক (নিয়ন্ত্রণ) আইন না সেনসর বোর্ডের আওতায় আসে না। এ হেন পরিস্থিতিতে ব্যবসা ও ব্র্যান্ড ইমেজের কথা মাথায় রেখে তড়িঘড়ি কোনওরকম সিদ্ধান্ত নিতে চাইছে না আমাজন প্রাইম।\nThe Family Man2Tandav Amazon Prime Video Mirzapur 2


প্রকাশিত: ০৬:০০ পিএম, ০৭ আগস্ট ২০১৯\nভারতের একমাত্র মুসলিম সংখ্যাগরিষ্ঠ রাজ্য জম্মু ও কাশ্মীরের বিশেষ মর্যাদা বাতিল করার পর দেশটির ক্ষমতাসীন রাজনৈতিক দল ভারতীয় জনতা পার্টির (বিজেপি) অনেক নেতা স্মরণ করছেন প্রয়াত রাজনীতিক শ্যামাপ্রসাদ মুখার্জীকে।\nসংসদে ভারতের স্বরাষ্ট্রমন্ত্রী অমিত শাহ যখন সংবিধানের ৩৭০ ধারা বিলোপের ঘোষণা দেন, তার পরপরই বিজেপি এবং আরএসএসের প্রভাবশালী নেতা রাম মাধব বলেন, কী চমৎকার আনন্দের একটি দিন আজ ... ৭০ বছর পর শ্যামাপ্রসাদ মুখার্জীর আত্মত্যাগ সার্থক হলো।\nসদ্যপ্রয়াত বিজেপি নেত্রী এবং সাবেক পররাষ্ট্রমন্ত্রী সুষমা স্বরাজ মন্তব্য করেছিলেন, আজকের এই দিনটি ড. শ্যামাপ্রসাদ মুখার্জীর প্রতি এক শ্রদ্ধাঞ্জলি। বিজেপির পলিসি রিসার্চ সেলের অনির্বাণ গাঙ্গুলি বিবিসিকে বলেন, আজ বাঙালি হিসেবে আমাদের খুব গর্বের দিন... শ্যামাপ্রসাদের বলিদান আজ এত বছর পর সার্থকতা পেল।\nজম্মু ও কাশ্মীরের সাবেক মুখ্যমন্ত্রী মেহবুবা মুফতি ক্ষোভের সাথে বিবিসিকে বলেন, জম্মু ও কাশ্মীর নিয়ে শ্যামাপ্রসাদ মুখার্জী যে স্বপ্ন দেখতেন, সেটাই বিজেপি এতদিনে বাস্তবায়ন করলো।\nকিন্তু কেন ৩৭০ ধারা রহিত করার পর প্রয়াত এই বাঙালি রাজনীতিকের প্রসঙ্গ উঠছে? কেন তার প্রশংসায় বিজেপি পঞ্চমুখ? কাশ্মীর ইস্যুতে তার তথাকথিত সেই বলিদান কি ঠিক ছিল?\nকে ছিলেন শ্যামাপ্রসাদ মুখার্জী?\nআজকের যে বিজেপি, তার সূচনা হয়েছিল পশ্চিম বাংলার প্রয়াত এই রাজনীতিকের হাতে। স্বাধীনতার পর নেহরুর মন্ত্রিসভায় ভারতের প্রথম শিল্পমন্ত্রী হয়েছিলেন কলকাতা বিশ্ববিদ্যালয়ের সাবেক এই উপাচার্য। মন্ত্রিসভায় যোগ দিলেও সবসময় কংগ্রেসের বিরোধীতা করেছেন।\nতারপর ১৯৫১ সালে নেহেরুর সাথে মনোমালিন্য চরমে ওঠায় মন্ত্রিসভা থেকে পদত্যাগ করে পরের বছর অর্থাৎ ১৯৫২ সালের ২৬ জুন কট্টর হিন্দুত্ববাদী সংগঠন আরএসএসের (রাষ্ট্রীয় স্বয়ংসেবক সংঘ) সহযোগিতায় জনসংঘ নামে একটি রাজনৈতিক দল গঠন করেন।\nওই জনসংঘই পরে ভারতীয় জনতা পার্টি (বিজেপি) নামে রাজনীতিতে আসে। ফলে, হিন্দু কট্টরপন্থীদের কাছে তিনি পূজনীয় এক নেতা, তাদের আদর্শ।\nএক দেশ মে দো বিধান নেহি চ্যালেঙ্গে\nকলকাতা বিশ্ববিদ্যালয়ের ইতিহাসের শিক্ষক কিংশুক চ্যাটার্জি বলছেন, ভারতীয় সংবিধানে ৩৭০ অনুচ্ছেদ যুক্ত করে জম্মু ও কাশ্মীরকে বিশেষ মর্যাদা দেয়া নিয়ে হিন্দুত্ববাদী শিবির থেকে প্রথম যারা আপত্তি তুলেছিলেন, তাদের মধ্যে শ্যামাপ্রসাদ মুখার্জী ছিলেন অন্যতম।\nতবে ৩৭০ ধারা নিয়ে আপত্তি যে তিনিই একমাত্র করেছিলেন তা নয়; অনেকেই নিমরাজি ছিলেন, নেহেরু নিজেও নিমরাজি ছিলেন, কিন্তু পরিস্থিতির কারণে তাকে ওই কাজটি করতে হয়েছিল। বিজেপির নেতারা দাবি করেন, সংবিধানের ৩৭০ অনুচ্ছেদের অন্তর্ভূক্তি নিয়ে নেহেরুর সঙ্গে বিরোধের কারণে শ্যামাপ্রসাদ মুখার্জী নেহেরুর মন্ত্রিসভা থেকে পদত্যাগ করেছিলেন।\nতবে দিল্লিতে সাংবাদিক, লেখক এবং গবেষক নীলাঞ্জন মুখোপাধ্যায়; যিনি ভারতে কট্টর হিন্দু রাজনীতি নিয়ে এক গবেষণা ধর্মী বই লিখেছেন। তিনি বলেন, ১৯৫২ সালের আগে কাশ্মীর নিয়ে শ্যমাপ্রসাদ মুখার্জী তেমন সরব ছিলেন না।\n১৯৫০ সালে অ্যাসেম্বলিতে ৩৭০ অুনচ্ছেদ নিয়ে যখন বিতর্ক হয়েছিল; তখন শ্যামাপ্রসাদ মুখার্জী তা নিয়ে আপত্তি করেননি। মুখোপাধ্যায়ের মতে, তার গঠন করা দল জনসংঘ যখন ১৯৫২ সালের নির্বাচনে খারাপ ফল করলো, তখনই জনগণের দৃষ্টি আকর্ষণের কৌশল হিসাবে শ্যামাপ্রসাদ মুখার্জী কাশ্মীর ইস্যুকে বেছে নেন। কাশ্মীর বা ৩৭০ অনুচ্ছেদ তার আগে কখনই তার কাছে প্রধান রাজনৈতিক ইস্যু ছিল না।\n১৯৫২ সালে জম্মু-কাশ্মীরকে বিশেষ মর্যাদা দেয়ার বিপক্ষে ব্যাপক রাজনৈতিক তৎপরতা শুরু করেন শ্যামাপ্রসাদ মুখার্জী। এক দেশ মে দো বিধান নেহি চ্যালঙ্গে (এক দেশে দুই আইন চলবে না)- তার এই স্লোগান তখন দক্ষিণপন্থী হিন্দুদের কাছে ব্যাপক জনপ্রিয়তা পায়।\nসে সময় জম্মু-কাশ্মীরে ঢুকতে বিশেষ অনুমতিপত্র লাগতো। সেই বিধান ভঙ্গ করে তার একদল অনুগত রাজনৈতিক নেতা-কর্মীকে সঙ্গে নিয়ে ১৯৫৩ সালের ১১ মে কাশ্মীরে গিয়ে হাজির হন শ্যামাপ্রসাদ মুখার্জী। সাবেক প্রধানমন্ত্রী অটল বিহারী বাজপেয়ীও মুখার্জীর সঙ্গী হয়েছিলেন।\nআইন ভাঙ্গার দায়ে তাকে গ্রেফতার করা হয়। পরে শ্রীনগরেই পুলিশের হেফাজতে তার মৃত্যু হয়। বিজেপি দাবি করে তাকে হত্যা করা হয়েছিল যাতে ৩৭০ ধারার আন্দোলন বন্ধ হয়ে যায়। কিন্তু শ্যামাপ্রসাদ মুখার্জীর আশা পূরণেই কি বিজেপি ৩৭০ ধারা রহিত করলো?\nইতিহাসের শিক্ষক কৌশিক চ্যাটার্জি মনে করেন, ড. মুখার্জীর নাম নেয়াটা নেহাতই রাজনীতি। বিজেপি তাদের রাজনৈতিক ঐতিহ্য মানুষকে স্মরণ করিয়ে দিতে চাইছে। মানুষকে বলতে চাইছে- দেখ আমাদের অবস্থানের ধারাবাহিকতা রয়েছে, আমাদের কোনো দ্বিচারিতা নেই... জাতীয়তাবাদী আবেগটাকে উস্কানোর আরো একটা প্রয়াস।\nনীলাঞ্জন মুখোপাধ্যায়ও মনে করেন, কাশ্মীর ইস্যুতে শ্যামাপ্রসাদ মুখার্জীর যে অবস্থান ছিল তার সঙ্গে বর্তমান বিজেপির রাজনীতি খাপ খাচ্ছে বলেই তার এত গুণগান হচ্ছে। শ্যামাপ্রসাদ মুখার্জীর দীর্ঘ রাজনৈতিক জীবনের বহু দিক ছিল। শুধু শেষ দুই বছর তিনি কাশ্মীর নিয়ে মাথা ঘামিয়েছিলেন। বিজেপি এখন শুধু তার ওই দুই বছরের রাজনীতির কথাই বলছে...।\nতিনি বলেন, আসল কথা আপনি যদি ২০১৪ থেকে ২০১৯ সাল পর্যন্ত বিজেপির শাসন দেখেন, তাহলে দেখবেন পরোক্ষভাবে যে বার্তাটি তারা মানুষকে দিয়েছে তা হলো আমরা অন্য কিছু করতে পারি আর নাই পারি, অন্তত মুসলমানদের আমরা একটা শিক্ষা দিতে পেরেছি। সেই বার্তা দিয়ে বিজেপি ২০১৯ সালে নির্বাচন জিতেছে।\nনীলাঞ্জন মুখোপাধ্যায় মনে করেন, এখন সামনের নির্বাচনগুলোতে সুবিধা পেতে বিজেপি কাশ্মীরকে পুঁজি করছে। বিবিসি বাংলা।


বাজারে বিক্রি হচ্ছে বিয়ের পাত্রী! - The Dhaka Times\nOn Dec 10, 2015 Last updated Jun 8, 2020\nদি ঢাকা টাইমস্ ডেস্ক ॥ বাজারে কেনার তালিকায় এবার উঠে এসেছে বিয়ের পাত্রী। বাজারে প্রকাশ্যে বিক্রি হচ্ছে বিয়ের পাত্রী। যে কেও পছন্দমতো বাজার থেকে কিনে আনতে পারবেন পাত্রী!\nস্মার্ট টেকনোলজিস বাজারে নতুন প্রিন্টার আনলো\nস্নেহশীল এক বাবা জুকারবার্গ কাহিনী!\nবাজারে কিনতে পাওয়া যায় বিয়ের পাত্রী! এও কী সম্ভব?\nজ্যাক মার ৫০ সেকেন্ডের উপস্থিতির মূল্য ৫ হাজার ৮০০ কোটি ডলার!\nহাতি দিয়ে নারীর পিঠে ম্যাসাজ! [ভিডিও]\nPrev Next ১ এর ৪,২১৫


বিয়ে: কেন চীনে ব্যাপক পাত্রী সংকট? | The Business Standard\nবিয়ে: কেন চীনে ব্যাপক পাত্রী সংকট?\n31 January, 2021, 03:25 pm\nLast modified: 31 January, 2021, 03:40 pm\nচীনে বন্দরের পণ্যজটে ব্যাহত বৈশ্বিক সরবরাহ চক্র\nবাদুড়ের দেহে নতুন একদল করোনাভাইরাসের সন্ধান পেলেন চীনা বিজ্ঞানীরা\nরোববার ৬ লাখ ডোজ চীনা সিনোফার্ম ভ্যাকসিন পাবে বাংলাদেশ\nখুব শিগগির ভ্যাকসিন উৎপাদনের আনুষ্ঠানিক ঘোষণা দেওয়া হবে: পররাষ্ট্রমন্ত্রী\nবাসস্থান ছেড়ে কেন শত শত মাইল ঘুরে বেড়াচ্ছে একদল হাতি?\nঅতীতে বিয়ে যেমন নারীদের জন্য 'প্রয়োজন' ছিল, তেমনটা এখন আর নেই।\n২০১৩ সালের পর থেকে চীনে বিয়ের হার কমছে\nদু'বছর আগেও বেশ উৎকণ্ঠায় ছিলেন জোয়ান সু। কিন্তু কেন? কারণ, বয়স তার তখন ৩০-এর কাছাকাছি; তবু বিয়ে করেননি। চীনে কোনো নারীর বয়স তিরিশের কাছাকাছি চলে আসার পরও যদি তিনি অবিবাহিতা থাকেন, তাদের তাচ্ছিল্য করে ডাকা হয় 'শেং নু', অর্থাৎ 'বাতিল' কিংবা 'বাদপড়া মেয়ে'।\nসুয়ের বয়স এখন ৩১। এখনো অবিবাহিতা। তবে এ নিয়ে তিনি একেবারেই উদ্বিগ্ন নন।\nচীনের দক্ষিণাঞ্চলীয় শহর গুয়াংজুতে, একটি বিদেশি বাণিজ্য সংস্থায় ভালো বেতনে কাজ করতেন সু। বাবা-মা,বন্ধুবান্ধব নিয়ে তার ছিল সুখী জীবন। কিন্তু এই সুখী জীবনেও তার বাবা-মা নিশ্চিন্তে থাকতে পারতেন না। কারণ, তাদের মেয়ে অবিবাহিতা। আর এটিই ছিল তাদের একমাত্র প্রধান সমস্যা।\nচীনা সমাজে এখনো মেয়েদের ওপর বিয়ে করার চাপ থাকে। সু বলেন, '৩০ বছর বয়স আমার জন্য একটি গুরুত্বপূর্ণ সময় ছিল। বিয়ে করার জন্য তখন পরিবার থেকে প্রচণ্ড চাপ আসত আমার ওপর।'\nবিয়ে প্রসঙ্গে এই তরুণী আরও বলেন, 'অপছন্দের কাউকে বিয়ে করা এবং এরপর দুয়েক বছর যেতে না যেতেই ডিভোর্স নিয়ে নেওয়া- এসবের জন্য বিয়ে করার মানে হয় না। এ শুধুই সময়ের অপচয়।'\nসু'য়ের মতো ধারণা এখন চীনের বেশিরভাগ নারীর। সম্প্রতি তারা নিজেদের অবস্থান পরিবর্তনের জন্য স্বাবলম্বী হচ্ছেন, লেখাপড়া করে নিজ পায়ে দাঁড়াচ্ছেন। ফলে বিয়ের ব্যাপারে তাদের আগ্রহ কমে গেছে। অতীতে বিয়ে যেমন নারীদের জন্য 'প্রয়োজন' ছিল, তেমনটা এখন আর নেই।\nচীনের নারীবাদী আন্দোলনের শীর্ষ ব্যক্তিত্ব জিয়াও মেইলি\nকার্টুনিস্ট লিও জানান, মেয়েদের বয়স ২৬ থেকে ২৭ হলেই বিয়ের জন্য তাদের ওপর চাপ বাড়তে থাকে। বয়স যাদের ৩২ থেকে ৩৫ বছরের মধ্যে, চীনা পুরুষদের বিবেচনায় তারা 'পিৎজা হাটকর্মী', বা 'কুড়েঘর বাসিনী'- যারা নিজের কাজে ব্যস্ত থাকায় স্বামী-সংসার নিয়ে ভাবার সময়ই পান না। তাদের বিয়ে হওয়া আরেও কঠিন। আর বয়স ৩৫ বছরের বেশি হলে মেয়ে যত যোগ্য, যত সুন্দরীই হোক; চীনের বিয়ের বাজারে তারা রীতিমতো অপাঙক্তেয়!\nপুরুষ শাসিত সমাজে পুরুষ সাধারণত নিজেকে নারীর চেয়ে উন্নততর, অপেক্ষাকৃত ক্ষমতাবানের জায়গায় দেখতে চায় বলে অভিমত লিওর।\nনারীদের প্রতি তুচ্ছ-তাচ্ছিল্য প্রসঙ্গে চীনের নারীবাদী আন্দোলনের শীর্ষস্থানীয় ব্যক্তিত্ব জিয়াও মেইলি বলেন, "স্ত্রীর প্রতি পুরুষের কুরুচিপূর্ণ মন্তব্য এতটাই মারাত্মক পর্যায়ে চলে যায়, কেউ কেউ তাদের 'বিবাহিতা গাধা' বলেও সামাজিক মাধ্যমে প্রচার করে।"\nবর্তমানে চীনে নারীর চেয়ে পুরুষের সংখ্যা অনেক বেশি। অনেক পুরুষই বিয়ের জন্য পাত্রী খুঁজে পাচ্ছেন না। আবার পরিবারে নানা রকম নিয়ম-নীতির কারণে মেয়েরাও অনেক পুরুষকে বিয়ে করতে রাজি হচ্ছেন না। ফলে অনেক পুরুষকে বাধ্য হয়েই আজীবন অবিবাহিত থেকে যেতে হচ্ছে, যা সমাজে গভীর এক সমস্যা তৈরি করছে।\nহংকং বিশ্ববিদ্যালয়ের গবেষক স্যান্ডি টো বিষয়টি নিয়ে চীনের অনেক অবিবাহিত মেয়ের সঙ্গে কথা বলেছেন। তিনি নিশ্চিত, চীনের পুরুষরা তাদের চেয়ে যোগ্য মেয়েদের বিয়ে করতে অনিচ্ছুক; কারণ, যোগ্যতর মেয়েদের তারা ভয় পান; মনে করেন, যোগ্যতার এই তারতম্য ভবিষ্যৎ জীবনে বড় সমস্যা হয়ে দেখা দিতে পারে। এমন মানসিকতা দেশের সবচেয়ে 'যোগ্য' নারী এবং সবচেয়ে 'অযোগ্য' পুরুষদের বিয়ের বাজার থেকে ছিটকে ফেলছে বলেও জানিয়েছেন তিনি।\nতার কথায়, "অবস্থা এমন দাঁড়িয়েছে, এখন 'এ' গ্রেডের পুরুষরা বিয়ে করেন 'বি' গ্রেডের মেয়েদের, 'বি' গ্রেডের পুরুষ খুঁজে নেন 'সি' গ্রেডের মেয়ে; আর 'সি' গ্রেডের ছেলেরা বেছে নেন 'ডি' গ্রেডের মেয়ে। তার মানে, 'এ' গ্রেডের মেয়ে আর 'ডি' গ্রেডের ছেলেরা সঙ্গীই খুঁজে পান না!''\nচীনে অনেক মেয়ে এখন যেহেতু ক্যারিয়ারের দিকেই বেশি মনোযোগ দিচ্ছেন, তাই এ রকম পরিস্থিতির শিকার হতে হচ্ছে অনেককে। বিয়ের এই ক্রমহ্রাসমান হার বেইজিংয়ের জন্য এখন একটি মারাত্মক সমস্যা হয়ে দাঁড়িয়েছে।\n২০১২: বেইজিংয়ের চায়না ন্যাশনাল আর্ট মিউজিয়ামে 'এক সন্তান নীতি'র পক্ষের প্রচারণামূলক একটি চিত্রকর্ম দেখছেন এক পুরুষ\nএক সন্তান নীতির প্রভাব\nজনসংখ্যা নিয়ন্ত্রণে রাখতে ১৯৭৯ সাল থেকে চীন সরকার 'এক দম্পতি এক সন্তান' নীতি গ্রহণ করে। এর লক্ষ্য ছিল, চীনে জন্মহার ও জনসংখ্যা বৃদ্ধির হার কমিয়ে আনা।\nএই নীতির কারণে চীনা দম্পতিরা গর্ভের সন্তান মেয়ে হলে গর্ভপাত ঘটাতেন। এজন্য সেখানে নারীদের সংখ্যা আশঙ্কাজনক হারে কমে যায়। চায়নিজ একাডেমি অব সোশ্যাল সায়েন্স জানিয়েছিল, ২০২০ সালের মধ্যে তিন থেকে চার কোটি চীনা পুরুষ বিয়ের জন্য নিজের দেশে কোনো মেয়ে পাবে না।\nসম্প্রতি চীনের ৩ কোটিরও বেশি পুরুষের জন্য বিয়ের বাজারে পাত্রী সংকট ব্যাপক হয়ে দাঁড়ানোর আশঙ্কা করা হচ্ছে।\nএক সন্তান নীতির ফলে জনসংখ্যা বৃদ্ধি ঠেকানো গেলেও একইসঙ্গে কমেছে তরুণ ও যুবকদের সংখ্যাও। ফলে চীনে কর্মক্ষম মানুষের সংখ্যা দ্রুত কমে আসছে। যার ক্ষতি এখনো পুষিয়ে উঠতে পারেনি দেশটি।\nযুক্তরাষ্ট্রের ক্যালিফোর্নিয়া বিশ্ববিদ্যালয়ের সমাজবিজ্ঞানের অধ্যাপক ড. ফ্যাং ওয়াং বলেন, 'এক সন্তান নীতির ফলে চীন স্বল্পমেয়াদি লাভ পেয়েছে, কিন্তু এটা অনেকটা পুকুর সেচে মাছ সংগ্রহের মতো। পানি না থাকলে এক সময় মাছই মিলবে না।'\nসামাজিক অর্থনৈতিক পরিবর্তন\nচীনের জাতীয় পরিসংখ্যান ব্যুরো প্রকাশিত তথ্য অনুযায়ী, মাত্র ৬ বছরে প্রথমবারের মতো চীনা বিবাহিত পুরুষের সংখ্যা কমেছে ৪১ শতাংশ; ২০১৩ সালে এই সংখ্যা ছিল ২৩.৮ মিলিয়ন, ২০১৯ সালে দাঁড়িয়েছে ১৩.৯ মিলিয়নে।\nনাগরিক বিষয়ক মন্ত্রণালয়ের তথ্য অনুসারে, ২০১৩ থেকে ২০১৯ সালের মধ্যে বিবাহ সংখ্যার হ্রাস ঘটেছে ৩৩ শতাংশ, যা বিগত ১৪ বছরের মধ্যে সর্বনিম্ন।\nওই মন্ত্রণালয়ের কর্মকর্তা ইয়াং জং তাও গত বছর এক সংবাদ সম্মেলনে বলেন, 'বিয়ে ও প্রজনন ঘনিষ্ঠভাবে জড়িত। বিয়ের হার হ্রাস জন্মের হারও কমাবে, যার ফলে অর্থনৈতিক ও সামাজিক বিকাশ বাধাগ্রস্ত হবে।'\nএজন্য শাসকদল চীনা কমিউনিস্ট পার্টি মনে করছে, সম্ভাব্য এই ঝুঁকি থেকে রক্ষা পেতে যুবক-যুবতীদের বাচ্চা নিতে উৎসাহিত করতে হবে। জনসাধারণের মাঝে ভালোবাসা, বিয়ে ও পরিবার নিয়ে ইতিবাচক মূল্যবোধ প্রতিষ্ঠায় করতে হবে কাজ।\n২০ অক্টোবর ২০২০, উহানে এক গণবিয়ে আয়োজনে সদ্য বিবাহিত যুগল\nকেন কমছে বিয়ের হার\nচীনে বিয়ের হার শুধু 'এক সন্তান নীতি'র কারণেই কমছে না। এর পেছনে চীনা নারীদের স্বাবলম্বিতা ও শিক্ষিত হয়ে ওঠার বিষয়টিরও ভূমিকা রয়েছে।\nনব্বইয়ের দশক পর্যন্ত চীনা নারীদের লেখাপড়া করার সুযোগ তেমন প্রশস্ত ছিল না। তবে ১৯৯৯ সালে সরকার বিশ্ববিদ্যালয়গুলোতে উচ্চশিক্ষার প্রচলন করলে ২০১৬ সালের মধ্যে নারীরা উচ্চ শিক্ষা কর্মসূচিতে পুরুষদের ছাড়িয়ে যেতে শুরু করেন।\nসমাজবিজ্ঞানী ওয়েই-জুন জ্যান ইয়াং বলেন, 'বিয়ে মানে শুধু একজনের সঙ্গে থাকাই নয়, এর সঙ্গে যুক্ত হয়ে যায় শ্বশুরবাড়ির দায়িত্ব, বাচ্চাদের যত্ন নেওয়া ইত্যাদি আরও অনেক কিছু।'\nনারীরা চাকরি করুন কিংবা না করুন, সন্তান লালন-পালন, পরিবারের সবার দেখভাল করারও দায়িত্ব তাদেরই- এ রকম লৈঙ্গিক বৈষম্য এখনো বিরাজ করছে চীনে।\nএদিকে, কর্মক্ষেত্রে নারী-পুরুষ বৈষম্যও অতি সাধারণ একটি বিষয়, যার ফলে নারীদের পক্ষে ক্যারিয়ার বা সংসার- কোনো পথই মসৃণ নয়। আর এ কারণগুলোই চীনা নারীদের মনে বিয়ে নিয়ে এক ধরনের ভীতির সঞ্চার করছে।\nপরিসংখ্যান বলছে, নারী-পুরুষ উভয়ই এখন দেরি করে বিয়ে করছেন। ১৯৯০ থেকে ২০১৬ সাল পর্যন্ত চীনা নারীদের বিয়ের গড় বয়স ২২ থেকে ২৫-এ এসে দাঁড়িয়েছে। চায়নিজ একাডেমি অব সোশ্যাল সায়েন্সেসের তথ্য অনুসারে, পুরুষদের নিয়ের গড় বয়স উন্নীত হয়েছে ২৪ থেকে ২৭-এ।\nদেশটির বড় শহরগুলোতে এই চিত্র আরও প্রকট। উদাহরণস্বরূপ, ২০১৫ সালে সাংহাইতে পুরুষদের বিয়ের গড় বয়স ৩০ এবং নারীদের ২৮ ছিল। এর কারণ, যুগে যুগে প্রেম ও বিয়ে সম্পর্কিত মূল্যবোধগুলোতে পরিবর্তন এসেছে।\nমাও-যুগে বিয়ে কোনো ব্যক্তিগত পছন্দ ছিল না। গ্রেট লিপ ফরোয়ার্ড চলাকালীন ক্ষমতাসীন কমিউনিস্ট পার্টি জনগণকে সন্তান নিতে উৎসাহ দিত। কারণ সমাজতান্ত্রিক অর্থনীতি গঠনে দেশটির শ্রমের প্রয়োজন ছিল।\n১৯৫০ সালে চীন নতুন বিবাহ আইন পাস করে, যা উপপত্নী ব্যবস্থা নিষিদ্ধ করে দেয়। তারপর থেকে অনেক কিছু পাল্টেছে। বিবাহ-পূর্ব সহাবস্থান ও 'উদার যৌনতা'র মতো বিষয়গুলোও এখন সামাজিক গ্রহণযোগ্যতা পাচ্ছে দেশটিতে।\nবিয়ের অনুষ্ঠানে রেওয়াজমতো ক্যালিগ্রাফি আঁকছেন বর-কনে\nএছাড়া রয়েছে খরচের সমস্যাও। অনেক চীনা পরিবারে বিয়ের আগে বাড়ি কিনতে হয় অনেকটা বিবাহপূর্ব শর্তের মতো। আবার এমনটাও দেখা যায়, বিয়ের পর স্বামী-স্ত্রীর খরচ, আলাদা বাড়ি কেনার সামর্থ্য থাকে না। তাছাড়া কনেপক্ষের যৌতুকের সমস্যা তো রয়েছেই।\nএসব খরচের ভয়েও নারী-পুরুষরা, বিশেষত নারীরা বিয়ে-বিমুখ হতে চলেছেন।\nচীনে যেভাবে কর্মক্ষম লোকের সংখ্যা কমছে, বয়োবৃদ্ধ মানুষের সংখ্যা বাড়ছে এবং বিয়ের সংখ্যা কমছে- তা নিয়ে সরকার খুবই উদ্বিগ্ন।\nআমেরিকান সাংবাদিক লেটা হং ফিনচার মনে করেন, ২৫ বছরের পরও অবিবাহিত নারীদের 'লেফটওভার ওমেন' বা 'বাতিল নারী' বলে চিহ্নিত করার এই ধারণার পেছনে একটা সুপরিকল্পিত সরকারি প্রচারণা কাজ করছে।\n'বিশেষ করে শিক্ষিত নারীদের বিয়ে করে সন্তান গ্রহণের দিকে ঠেলে দেওয়ার জন্য এক সরকারি চেষ্টার অংশ এটি', বলেন তিনি।\nসাউথ চায়না মর্নিং পোস্টের খবর অনুযায়ী, চীনের পূর্বাঞ্চলের হাংঝুর দুটি কোম্পানি তাদের কর্মচারীদের অতিরিক্ত 'ডেটিং লিভ' বা প্রেম করার ছুটি দিচ্ছে। এই সুযোগ শুধু তিরিশের কোঠার অবিবাহিতা নারীদের জন্য। এর উদ্দেশ্য, তারা যেন জীবনসঙ্গী খুঁজে নিতে পারেন।\nচীন / বিয়ে\nনিজেকে ফিট রাখতে নতুন পন্থা কারিনার


ডুমুরিয়ায় প্রবর্তন সম্পাদকের অক্সিজেন ব্যাংক চালুডুমুরিয়ায় প্রবর্তন সম্পাদকের অক্সিজেন ব্যাংক চালু – সুন্দরবন\nকরোনায় আক্রান্ত রোগীদের জরুরি প্রয়োজনে সেবা দিতে খুলনার ডুমুরিয়া উপজেলায় অক্সিজেন ব্যাংক চালু করেছেন দৈনিক প্রবর্তনের সম্পাদক মো: মোস্তফা সরোয়ার।\nআজ শনিবার দুপুরে গুটুদিয়ার একটি স্থানীয় বাজারে তিনি অক্সিজেন ব্যাংকের উদ্বোধন করেন। এই সেবা কার্যক্রমের নাম দেওয়া হয়েছে ‘জিকে অক্সিজেন ব্যাংক’ (গুটুদিয়া-কোমলপুর অক্সিজেন ব্যাংক)।\nপ্রাথমিক ভাবে ৫ টি সিলিন্ডার দিয়ে এই অক্সিজেন ব্যাংকের কার্যক্রম শুরু হয়েছে। প্রয়োজনের তাগিদে আরও অক্সিজেন সিলিন্ডার বাড়ানোর প্রস্তুতি রয়েছে বলে জানিয়েছে মো: মোস্তফা সরোয়ার।\nতিনি বলেন, ‘ এ মুহূর্তে অক্সিজেন করোনা রোগীদের জন্য গুরুত্বপূর্ণ একটি উপাদান। সময়মতো অক্সিজেন পৌঁছে দিলে একজন রোগীর যেমন জীবন বাঁচতে পারে, আবার অক্সিজেনের অভাবে একজন রোগীর জীবনহানিও ঘটতে পারে। এই ব্যাংক থেকে খুলনার ডুমুরিয়া উপজেলার যেকোন এলাকার মুমূর্ষ রোগীরা অক্সিজেন সাপোর্ট পাবেন।’\nএই অক্সিজেন সেবা কার্যক্রমের দায়িত্বে রয়েছেন গুটুদিয়ার দুইজন পল্লী চিকিৎসক। সেবা পেতে তাদের (ডা. এস এম ইকরাম হোসাইন , মোবাইল: ০১৯১৯৮৭৯৫৪৩ ও ডা. শংকর মহলদার, মোবাইল ০১৭৩০১৭৭৪৭৮) নম্বরে যোগাযোগ করার জন্য অনুরোধ করেছেন তিনি।


গোরস্থানে কবর দিতে দিলেন না আ’লীগ সভাপতি!\nPublished on 20 January 2017 | 4: 40 am\nআওয়ামী লীগ সভাপতির অনুমতি না নেয়ার কারণে কবর খুঁড়েও এক বৃদ্ধাকে দাফন করতে পারেননি তার স্বজনরা।\nবুধবার রাতে নাটোরের নলডাঙ্গা উপজেলার বাঁশিলা দক্ষিণপাড়া গ্রামে এ ঘটনা ঘটে।\nবৃহস্পতিবার এলাকাবাসী জানান, বুধবার দুপুরে বাঁশিলা দক্ষিণপাড়া গ্রামের মরহুম সুলতান মণ্ডলের স্ত্রী আঞ্জুমান আরা মারা যান। তার সন্তানদের কাছে আগে থেকে করা ওসিয়ত মতো তার লাশ নিজ গ্রাম বাঁশিলা কেন্দ্রীয় গোরস্থানে তার স্বামীর পাশে দাফন করার প্রস্তুতি নেয়া হয়।\nসে অনুযায়ী কেন্দ্রীয় গোরস্থানের সভাপতি মো. আজিজ খাঁ ও সহ-সভাপতি জয়নাল খাঁর সঙ্গে যোগাযোগ করে রেজুলেশন মোতাবেক পরিবারের পক্ষ থেকে এক হাজার টাকা গোরস্তান তহবিলে জমা দিয়ে অনুমতি নেয়া হয়। পরে কেন্দ্রীয় গোরস্থানের কমিটির সদস্য হাসান ও ইসমাইল গোরস্থানে গিয়ে কবরের জায়গা নির্ধারণ করে দিয়ে আসে।\nপরিবারের পক্ষ থেকে কবর খোঁড়া হয়। লাশ কবরে নামানোর জন্য রাতে জেনারেটরের ব্যবস্থা করে পরিবারের সদস্যরা। পরে তার লাশ নিয়ে যাওয়ার সময় ফৌজদার পাড়া মোড়ে যেতেই মাধনগর ইউনিয়নের ৯নং ওয়ার্ড আওয়ামী লীগের সভাপতি তাহের উদ্দিন সবাইকে থামিয়ে দেন।\nতিনি জানান, তাদেরকে আগে থেকে না জানানোর কারণে লাশ কেন্দ্রীয় গোরস্থানে দাফন করতে দেয়া হবে না।\nমরহুমের পরিবার ও এলাকাবাসীর অনুরোধের পরও দুই নেতার অনুমতি না পাওয়া যায়নি। পরে নতুন করে বাঁশিলার বিল জোয়ানিয়া গ্রামে কবর তৈরি করে বৃদ্ধার লাশ দাফন করা হয়।\nআঞ্জুমান আরার ছেলে রেজাউল করিম যুগান্তরকে বলেন, আমি এবং আমার ভাইয়েরা আওয়ামী লীগের সভাপতি তাহের উদ্দিনসহ বাধাদানকারীদের হাতে পর্যন্ত ধরেছি তবুও তাদের মন গলেনি। তারা আমাদের মায়ের লাশ বহনের খাটিয়ায় ধাক্কা মেরে আমাদের তাড়িয়ে দেয়।\nএ ব্যাপারে জানতে মাধনগর ইউনিয়নের ৯নং ওয়ার্ড আওয়ামী লীগের সভাপতি তাহের উদ্দিন যুগান্তরকে বলেন, গোরস্থান এলাকার অধিবাসী না হওয়ায় এই মহিলার লাশ কেন কবর দেয়ার অনুমতি দেয়া হয়েছে কমিটির সেক্রেটারির কাছে এ বিষয়ে জানতে চাইলে কিছু জটিলতার সৃষ্টি হয়। এজন্য তারা লাশ নিয়ে ফিরে যায়।\nএর আগেও একই কারণে অন্য একজনের লাশ দাফন করতে দেয়া হয়নি বলেও তিনি স্বীকার করেন।\nনিয়মিত করা যায় এমন পাঁচটি নেক আমলের ফযিলত...\nবিএনপি নেতা মিঠু ও তার দেহরক্ষী হত্যার প্রতিবাদে কাল খুলনায় আধা বেলা হরতাল...\nসেলিম ওসমান ক্ষমা চাইবেন না, আপাতত সংসদেও যাবেন না...